
CAPITOLUL | 
EXPEDIȚIA 


Într-o noapte răcoroasă de primăvară, patru călători obosiţi 
poposiră la Misiunea jezuită Nostra Senor de Los Angeles. 

Această Misiune, ridicată pe malul drept al râului San Pedro, în 
mijlocul provinciei Sonora, era una din numeroasele aşezăminte 
de acest fel pe care le-au ridicat jezuiţii în Mexic, în începutul 
secolului. În epoca aceea îndepărtată, sălbatecă şi necivilizată, 
misiunile acestea constituise, că adevărate oaze de blândeţe îşi 
securitate, în jurul cărora se strângeau tot mai mulţi indieni 
atraşi de avantajele unei vieţi mai civilizate decât a lor. Dar, la 
epoca în care începe povestea noastră, jezuiţii fuseseră de mult 
alungaţi din Mexic prin intrigile şi viclenia viceregilor spanioli. 
Misiunile fondate de ei căzuseră în ruină, şi ierburile sălbatice 
acoperiseră curţile şi locuinţele. 

Totuşi, în seara aceea răcoroasă şi plină de mister, patru 
călători tulburaseră liniştea de mormânt a Misiunii. 

Strânşi în jurul unui foc aprins în mijlocul curţii ei terminau în 
tăcere o masă frugală, în vreme ce patru cai, legaţi ceva mai la o 
parte îşi luau tainul de ovăz cu o grabă care arăta că soseau 
dintr-o călătorie lungă. 

Cei patru călători erau, de altfel, departe de a fi liniştiţi. Cu 
ochii la pândă şi cu mâna pe pistol, ei se opreau adesea din 
mestecat pentru a cerceta beznele, sau pentru a asculta miile de 
zgomote ale deşertului american, care sunt ca tot atâtea 
avertismente fără greş, pentru cel care ştie să le descifreze. 

Infăţişarea acestor oameni era tot atât de ciudată ca şi 
prezenţa lor în mijlocul ruinelor jezuite. 

Doi dintre ei păreau capii expediției. Erau la fel de înalţi, 
îmbrăcaţi în hainele de piele ale vânătorilor americani, cu feţele 
bronzate şi cu acea lumină în ochii pe care ţi-o dă înfruntarea 
necontenită a primejdiei. Dar, în vreme ce unul din ei era blond 
cu ochi albaştri, şi cu gesturi de netăgăduită nobleţe, celălalt era 
brun cu ochii negri şi avea expresie de asprime şi energie. Primul 
era într-adevăr nobil şi anume contele Masime-Edouard-Louis de 
Prebois-Grance, şeful unei expediţii franceze în Mexicul sălbatic, 
al doilea era prietenul şi tovarăşul său de luptă Valentin Guillois. 

Cât despre ceilalţi doi ei erau locotenenţii contelui Louis; unul 

din ei era scund şi rotund la faţă, se numea Don Cornelio. 

lar al patrulea călător era un indian, măreț în hainele sale 
brodate, cu faţa mândră şi impasibilă. Şeful indian Caramilla, era 
aliatul şi sfătuitorul expediției franceze comandată de Don Louis. 

Dar pentru ce se găseau ei singuri aici. Şi unde rămăsese 
restul expediției? Ca să răspundem la această întrebare trebuie 
să ne întoarcem cu câteva luni în urmă. 

In epoca aceea, epoca în care se descopereau mereu alte 
terenuri aurifere, contele Louis de Prebois-Grance, nobil emigrat, 
fugit din Franţa în timpul Revoluţiei, îşi adunase în jurul său un 
grup de aproape două sute de oameni cu care pornise în 
căutarea aurului. Expediția franceză, formată, nu din aventurieri 
vulgari, ci din cavaleri care ţineau mai mult să răspândească 
faima, şi civilizaţia franceză decât să se îmbogăţească de pe 
urma acestei expediţii, pornise din San Francisco şi debarcaseră 
în Mexic, începând imediat să înainteze către minele din La 
Plancha de la Plata. Dar guvernământul mexican nu vedea cu 
ochi buni această infiltraţie franceză pe teritoriul său şi contele 
Louis avusese de suferit mii şi mii de vexaţiuni din partea 
autorităţilor locale. 

Acum, însă, când ajunseseră în sfârşit în apropierea minelor, 
contele Louis nu-şi mai putuse stăpâni nerăbdarea şi lăsând 
comanda trupei în grija căpitanului Flores, care deşi spaniol, se 
ataşase expediției şi dăduse multe dovezi de devotament, 
întovărăşit numai de cei trei prieteni pornise înainte. Misiunea 
Nostra Senara de Los Angeles, era ultima etapă, înaintea ruinelor 
căutate. 

Şi acum, după aceste explicaţii necesare, să reluăm 
povestirea de unde am lăsat-o. 

Contele Louis şi tovarăşii săi abia terminaseră masa când se 
auzi un zgomot uşor, care se întări din ce în ce mai mult. In 
curând se putea recunoaşte cu uşurinţă pasul cadenţat, al unei 
trupe în marş şi scârţâitul carelor. 

Câteva secunde mai târziu, avangarda franceză pătrunse în 
curtea Misiunii. Aceasta fu în scurt timp ocupată milităreşte; se 
aflau la marginea deşertului şi trebuiau să se păzească cu grijă. 

La toate colţurile cartierului general se aşezară tunuri şi de jur 
împrejur se stabili un cordon de sentinele. Clădirea, care până 
mai ieri fusese tristă şi părăsită, păru că renaşte deodată. 
Dărâmăturile fură curățate în grabă şi bătrâna biserică a 
jezuiţilor, luă aspectul unei fortărețe. 

După ce dădu ordinele necesare pentru instalarea companiei 


4 


şi se asigură că sunt îndeplinite întocmai, contele îl chemă pe 
căpitanul Flores, ca să-şi dea raportul asupra felului cum îşi 
îndeplinise sarcina de comandant provizoriu. 

Abia terminase şi cu această formalitate, când apăru don 
Cornelio urmat de Caramilla. 

— Daţi-mi voie, spuse el, aş vrea să mă lămuriţi puţin 
ascultând ce spune şeful, care se încăpăţânează să susţină că 
suntem pândiţi de indieni. 

— Cum? spuse Valentin care asista şi el la întrevedere. Ce tot 
spui, don Cornelie? 

— lată ce am găsit, pe când mă plimbam cu şeful în 
împrejurimile Misiunii. 

— Să vedem, făcu Valentin. 

Don Cornelio îi întinse un mocasin, pe care vânătorul îl 
examina cu atenţie câteva minute. 

— Hm! făcu el. E grav. Unde l-ai găsit? 

— Pe plajă. 

— Ce părere ai d-ta Caramilla? întrebă Valentin, întorcându-se 
către araucan. 

— Mocasinul e nou, l-a pierdut cineva. Caramilla a văzut urme 
multe. 

— Ascultaţi, spuse don Louis cu vioiciune, să nu numai spuneţi 
nimic nimănui despre descoperirea asta, trebuie să ne păzim mai 
mult ca oricând, căci trădarea pluteşte în aer şi ne ameninţă din 
toate părţile. Eu voi întări deci fortificațiile, în vreme ce tu, 
Valentin, vei pleca în recunoaştere împreună cu şeful ca să vezi 
dacă ne ameninţă într-adevăr indienii. 

— Poţi să fii fără grijă, căci vom face întocmai, să fii însă şi tu 
cu ochii în patru. 


CAPITOLUL II 
SPIONUL 


Valentin şi Caramilla îl părăsiră pe Louis cam la orele 8 
dimineaţa. 

Vânătorul nu închisese ochii toată noaptea, era extrem de 
obosit şi pleoapele i se închideau fără voia lui. Totuşi s-ar fi 
pregătit să îndeplinească însărcinarea pe care o primise, dacă nu 
l-ar fi opri Caramilla, care observând starea în care se găsea, îl 
sfătui să se odihnească câteva ore. Nu avea nevoie de Valentin, 
spunea el, căci putea să urmărească şi singur urmele pe care le 
zărise de dimineaţă, şi apoi îi va da raportul complet asupra celor 
ce vor fi de făcut. 

Valentin se culcase şi dormea liniştit de vreo două ore când 
simţi o mână care-l atingea uşor pe umăr. El deschise ochii şi 
privi ţintă spre cel care-l deranjase atât de neplăcut. 

— Ei bine, spuse el morocănos, ca unul ce fusese trezit dintr- 
un vis frumos, ce naiba mai vrei don Cornelio? 

Don Cornelio, căci el era, îşi duse un deget la buze şi privi 
bănuitor în jur ca pentru a-i recomanda tăcere, apoi îi spuse la 
ureche: 

— lartă-mă, don Valentin, zise el, dar cred că ştirea pe care ți- 
o aduc este extrem de importantă. 

Valentin se ridică ca împins de un resort şi privindu-l pe 
spaniol drept în ochi, spuse cu o voce reţinută, dar poruncitoare: 

— Atunci spune-mi repede. 

— lată, în două cuvinte, despre ce e vorba. De azi dimineaţă 
căpitanul Flores, pe care, fie spus între paranteze, nu-l pot înghiţi 
de fel, n-a făcut altceva decât să se strecoare în toată Misiunea 
cercetând ce se lucrează şi ce nu se lucrează, flecărind când cu 
unul când cu altul, şi încercând mai ales să afle părerile 
oamenilor despre şeful nostru. Până aici, nimic rău, dar, îndată 
ce te-ai culcat d-ta şi s-a asigurat că don Louis e ocupat să-şi 
scrie corespondenţa, şi că a dat ordin să nu fie deranjat şi deci că 
nu va putea supraveghea campamentul cel puţin câteva ore, 
căpitanul Flores s-a prefăcut că se retrage într-o clădire aproape 
ruinată, situată la marginea Misiunii. A stat acolo puţin, şi când i- 
a părut că nu se mai gândeşte nimeni la el, a ieşit din casă 
strecurându-se printre arbori ca un om care se teme să nu fie 

văzut, şi a dispărut în pădure. 

— Ah, ah! făcu Valentin îngrijorat, pentru ce o fi plecat în felul 
acesta? Şi, adaogă el după câteva minute, asta s-a întâmplat de 
mult? 

— Sunt aproape zece minute. 

Valentin se ridică. 

— Rămâi aici, spuse el, dacă se întoarce cumva căpitanul în 
lipsa mea, supraveghează-l cu grijă, dar aşa fel încât să nu 
bănuiască nimic. |ţi mulţumesc că m-ai deşteptat. E un caz grav. 

Intrerupând brusc conversaţia, vânătorul îl părăsi pe don 
Cornelio şi, ocolind ruinele aşa ca să nu atragă atenţia nimănui, 
intră în pădure. 

In timpul acesta, căpitanul Flores mergea, grăbit în direcţia 
fluviului, fără să se mai obosească să-şi ascundă urmele; 
vânătorul profită de această imprudenţă şi putu să-l urmărească 
cu uşurinţă. 

Căpitanul ajunse astfel până la malul fluviului. Abia apăruse pe 
plajă, când un individ ţinându-se cu amândouă mâinile de 
ramuri, sări jos dintr-un pom, la doi paşi de el. 

La această apariţie neaşteptată, căpitanul se dădu înapoi 
oprindu-şi un strigăt de uimire şi de frică, dar înainte de a-şi 
reveni din surprindere, un al doilea individ sări în acelaşi fel pe 
nisip. 

Primul dintre aceşti doi oameni era un alb, ceea ce se putea 
recunoaşte uşor de la prima vedere, deşi avea tenul extrem de 
bronzat. Hainele sale erau în totul asemănătoare cu ale 
indienilor. 

Acest personaj interesant era înarmat până-n dinţi şi ţinea o 
puşcă lungă în mână. 

Cât despre tovarăşul său, acesta era o piele roşie şi era pictat 
şi înarmat ca de război. 

Căpitanul ridicase ochii maşina! înspre arbori. 

— Oh! Oh! făcu primul personaj cu un râs grosolan, nu mai 
privi aşa că nu mai vine nimeni dar cum ceea ce avem de vorbit 
nu ne priveşte decât pe noi şi cum e inutil să mai amestecăm în 
afacerile noastre pe cineva care nu are ce căuta pe aici, ne vom 
duce într-un loc unde nu vom avea să ne temem de urechi 
indiscrete. 

Cei trei oameni intrară în pădure. 

Valentin îi urmări pas cu pas. Nu merseră prea departe. _ 

Ajunşi la o oarecare depărtare de plajă ei se opriră. Intr-o 
poiană destul de mare, în mijlocul căreia se ridica un deal enorm, 

de stâncă verzuie. 

Cei trei se urcară pe stânci, şi ajunşi sus, se lungiră alene pe 
un fel de platou. 

— lată, spuse albul, cred că aici vom putea vorbi liniştiţi. 

Valentin fu dezamăgit o clipă de această precauţie a 
brigandului, dar nu se dădu bătut. Era obişnuit să vadă în faţa lui 
obstacole şi mai serioase decât acesta, şi după o secundă de 
gândire, privi în jurul său zâmbind ironic. 

— Vom vedea care pe care, murmură el. 

Şi se întinse pe jos, începând să se târască prin iarba înaltă şi 
deasă care creştea în poiană. Trecea printre ierburi, cu o mişcare 
aproape imperceptibilă, fără să le imprime nici cea mai mică 
tremurare. Manevra aceasta ţinu cam un sfert de oră, apoi 
vânătorul ajunse însfârşit într-un loc unde se putea ridica şi, de 
unde auzea foarte bine ce se vorbea pe platou, fără ca să poată 
fi văzut de cineva. 

Din nefericire, însă, timpul pe care îl pierduse în felul acesta, îl 
împiedicase să audă lucruri, care, după toate aparențele, trebuie 
să fi fost foarte importante. În momentul în care începu să 
asculte, vorbea albul: 

— Ah! Ah! spunea el ironic, răspund eu de succes. Oricât de 
viteji ar fi francezii nu valorează fiecare cât doi oameni, ce naiba! 
Las pe mine. 

— Canarios! Să mă spânzuri dacă mă mai amestec eu ceva în 
afacerea asta, am făcut şi aşa prea mult, răspunse căpitanul. 

— Ţi-e întotdeauna frică. Cum vrei ca o trupă de oameni 
aproape demoralizaţi şi obosiţi de drum să poată rezista atacului 
combinat şi mai ales: bine dirijat al luptătorilor fratelui meu, şeful 
apaş, întăriţi cu cei optzeci de soldaţi pe care mi i-a pus la 
dispoziţie guvernul mexican, pentru expediţia aceasta? 

— Nu ştiu ce vor face francezii, dar trebuie să recunoşti şi tu, 
că sunt cu toţii oameni solizi. 

— Cu atât mai bine! Ne vom distra. 

— Bagă de seamă să nu te distrezi prea mult. Ce oameni ai cu 
tine? 

— Nişte civicos nişte adevăraţi briganzi, vechi clienţi ai 
spânzurătoarei. Vor face minuni. 

— Cum, civicos! Straşnică idee! Tocmai ei, pe care fermierii îi 
plătesc şi îi întreţin ca, să lupte cu pieile roşii! 

— Ei da, se mai întâmplă şi aşa! De data aceasta vor lupta 
alături de pieile roşii, contra albilor. Nu găseşti că e o idee 
originală? Şi cu atât mai mult, cu cât pentru această ocazie vor fi 

fireşte deghizați în indienii. 

— Din ce în ce mai bine! Şi câţi luptători aduce şeful indian? 

— Asta nu mai ştiu, dar ţi-o va spune chiar el. 

Şeful indian rămăsese tăcut şi impasibil în tot timpul acestei 
convorbiri. 

Căpitanul se întoarse spre el, adresându-i o privire 
întrebătoare. 

— Mizcoatzin este un şef puternic, spuse pielea roşie cu vocea 
sa guturală; două sute de luptători apaşi urmează pana sa de 
luptă. 

Flores făcu o strâmbătură semnificativă. 

— In cazul acesta, spuse el îmi menţin cele spuse mai înainte. 

— Ce? 

— Că veţi fi bătuţi fără discuţie. 

Celălalt îşi reţinu cu greu o mişcare de furie. 

— Isprăveşte, spuse el. Nici nu-i cunoşti pe indieni. Şeful 
acesta e unul dintre cei mai mari conducători ai tribului său, 
reputaţia sa în preerie este nemărginită; luptătorii pe care îi 
comandă sunt cu toţii ostaşi de elită. 

— Bine, bine, fie cum vrei tu, nu mă mai amestec. Şi cred că e 
inutil să mai rămânem împreună; mă întorc la Misiune căci mi-e 
teamă să nu trezesc bănuielile. 

— Du-te! Şi Domnul să te aibă în pază. 

— Mulţumesc. 

Căpitanul părăsi platoul. Valentin ezită un moment, neştiind 
dacă trebuie să-l urmeze sau nu. Apoi se hotărî să rămână, 
bănuind că sfatul nu se terminase încă şi că va mai putea auzi 
detalii interesante. 

Brigandul ridică din umeri şi se întoarse către şeful indian care 
rămăsese impasibil. 

— Aşadar, nu ne vom mai vedea decât în momentul fixat. 

— Nu. Faţa palidă va ataca din pădure, în vreme ce apaşii vor 
înainta din spre fluviu. 

— Foarte bine. Dar trebuie să fim prudenţi, căci o neînțelegere 
ne-ar putea fi fatală. Am să înaintez cât mai aproape de Misiune, 
dar te avertizez că n-am să mă mişc până nu aud semnalul 
vostru. 

— Ooah! Fratele meu îşi va deschide urechile şi miorlăitul 
tigrului îl va anunţa că au sosit apaşii. 

— Perfect. Atunci, adio. 

Indianul nu răspunse decât printr-un gest. El se îndreptă în 
haina sa de bizon şi se îndepărtă demn. 

— Hm! Şi acum ce să fac? reluă brigandul. 

În aceeaşi clipă cineva sări fără veste în spatele lui şi banditul 
se pomeni legat cobză şi pus în imposibilitate de a mai face 
ceva, înainte de a-şi da seama măcar ce se întâmplă cu el. 

— Nu ştii ce să faci acuma? Lasă că am să-ţi spun eu, zise 
Valentin, aşezându-se liniştit lângă el. 

Primul moment de surpriză trecut, banditul îşi recapătă toată 
îndrăzneala şi sângele rece şi privind obraznic spre vânător: 

— By God! Nu te cunosc, zise el, dar trebuie să recunosc că ai 
lucrat bine. 

— Te pricepi la de-alde astea. 

— Aşa puţin. Aşadar, spuneai? 

— Eu, nu spuneam nimic. 

— Ah! lartă-mă, dar credeam că vrei să mă întrebi ceva. 
Probabil că nu mai legat burduf numai ca să te distrezi. 

— Observaţia aceasta e plină de adevăr, aveam fireşte şi alt 
scop. 

— Care? 

— Acela de a mă bucura câteva clipe de conversaţia d-tale. 

— Eşti mult prea bun. 

— Avem atât de rar ocazia unei discuţii în pustiurile acestea. 

— Asta e adevărat. 

— Aşadar, faceţi o expediţie? 

— Ei da; trebuie să se ocupe omul cu ceva. 

— Ai dreptate, atunci, fii aşa de bun şi dă-mi câteva 
amănunte. 

— Despre ce? 

— Despre expediţia asta. 

— Ah! Ah! Asta aş vrea şi eu, dar din nenorocire e imposibil. 

— Nu mai spune! Şi din ce cauză? 

— Nu ştiu decât foarte puţine lucruri. 

— Ah! 

— Da, şi apoi, sunt foarte încăpățânat. Ajunge să fiu rugat să 
fac un lucru, ca să nu vreau să-l fac. 

Valentin zâmbi şi-şi scoase cuțitul, a cărui lamă strălucitoare 
arunca un fulger albastru. 

— Chiar dacă ţi se dau motive puternice? 

— Nu cunosc aşa ceva, răspunse banditul rânjind. 

— Oh! Oh! tăcu Valentin. Sper totuşi să te fac să-ţi schimbi 
părerea. 

— Încearcă! Uite, adaogă el schimbându-şi tonul, ajunge cu 
comedia asta. Sunt în puterea d-tale şi nimic nu mă mai poate 

salva. Omoară-mă, dar nu voi spune nici un cuvânt. 

Cei doi oameni schimbară o privire ciudată. 

— Eşti un idiot, reluă Valentin rece, n-ai înţeles nimic. 

— Am înţeles că vrei să ştii secretele expediției. 

— Eşti un imbecil, dragă prietene. Eu ştiu totul şi fără să-mi 
spui. 

Banditul se gândi câteva clipe. 

— Atunci ce vrei? întrebă el. 

— Vreau pur şi simplu să te cumpăr. 

— Hm! O să te coste scump. 

— Atunci nu spui nu? 

— Nu spun niciodată nu. 

— Bine, începi să devii mai rezonabil. 

— Cine ştie! 

— La cât crezi că se va ridica partea ta de jaf în noaptea asta? 

Banditul îl privi ca şi cum ar fi voit să-i citească gândurile. 

— Oh, se va ridica sus de tot. 

— Da, mai ales dacă vei fi spânzurat. 

— Oh! 

— In afaceri de acestea; trebuie să prevezi totul. 

— Ai dreptate. 

— Cu atât mai mult cu cât dacă refuzi te omor ca pe un câine. 

— Şi asta e o şansă. 

— E cea mai probabilă. Aşa că spune-mi cifra. 

— Cincisprezece mii de piaştri! strigă banditul; nici un ban mai 
puţin. 

— Peuh, făcu Valentin, e destul de puţin. 

— Cum? zise celălalt uimit. 

— Iţi dau douăzeci de mii. 

Deşi era legat, banditul făcu o săritură de surprindere. 

— S-a făcut, strigă el. Dar unde sunt banii, reluă el, după o 
clipă. 

— Mă crezi atât de prost încât să-ţi plătesc dinainte? 

— Oricum, cred... 

— Haide, haide, eşti nebun. Ei, şi acum că ne-am înţeles, lasă- 
mă să te dezleg, libertatea îţi va limpezi ideile. 

Făcu aşa cum spusese. Brigandul se ridică imediat, bătu din 
picioare şi se întoarse însfârşit către vânătorul care îl observă 
zâmbind, cu mâinile încrucişate pe ţeava puștii. 

— Explică-mi acuma proiectul d-tale, ca să ştiu ce am de făcut. 

— Da, spuse Valentin; trebuie să ne grăbim. 

Cei doi rămaseră împreună aproape două ore, discutând 

planul vânătorului. Apoi, după ce aranjară totul se despărţiră. 
Valentin ca să se întoarcă la Misiune şi banditul ca să-şi 
întâlnească tovarăşii ascunşi prin apropiere. 

CAPITOLUL II! 
EXPLOZIA 


În timpul absenței lui Valentin, se întâmplaseră lucruri grave la 
Misiune. 

Contele de Prebois-Grance îşi terminase tocmai corespondenţa 
şi ţinând în mână scrisorile pe care le scrisese dădea unui călăreț 
gata de plecare ultimele sale instrucţiuni, când se auzi deodată 
strigătul de avertisment scos de sentinelele cele mai depărtate şi 
repetat în curând de toate celelalte. 

O clipă mai târziu sosi don Cornelio foarte agitat şi 
decepţionat. 

— Senor conte, spuse el gâfâind, şi se opri. 

— Ei bine, întrebă contele, ce însemnează strigătele pe care 
le-am auzit? 

— Senor, reluă don Cornelio cu un efort, generalul Sebastian 
Guerrero, guvernatorul provinciei Sonora, întovărăşit de dona 
Angela, fiica sa şi de mai multe doamne, de o duzină de ofiţeri şi 
de o escortă numeroasă, cere să fie introdus în faţa d-tale. 

— Să fie binevenit. i 

Don Cornelio se retrase să transmită ordinele necesare. In 
curând, o cavalcadă strălucitoare în fruntea căreia mergea 
generalul Guerrero, intră în Misiune. 

Generalul era palid, cu sprâncenele încruntate. Se vedea că-şi 
stăpâneşte cu greu o mânie surdă care îi fierbea în inimă. 

Aventurierii francezi, adunaţi în grupuri, şi mândri, în ciuda 
zdrenţelor care-i acopereau, priveau cu curiozitate la frumoşii 
cavaleri mexicani, atât de vanitoşi şi de încărcaţi în aur, care 
abia lăsau să cadă asupra lor priviri pline de dispreţ. 

Contele făcu câţiva paşi înaintea generalului şi descoperindu- 
se cu un gest de o supremă eleganţă: 

— Fiţi bine venit, d-le general, spuse el cu vocea sa simpatică, 
sunt fericit că mă vizitaţi. 

Generalul nici nu se obosi să-şi atingă chipiul cu vârful 
degetelor, oprindu-şi brusc calul la doi paşi de conte: 

— Ce însemnează asta, d-le? strigă el cu o voce iritată. Te 
păzeşti ca-ntr-o fortăreață. Dumnezeu să mă ierte, dar ai la 
santinele şi patrule ca şi cum au comanda o adevărată armată. 

Contele îşi muşcă buzele, dar se reţinu şi răspunse cu vocea 

calmă şi gravă. 

— Suntem la marginea deşertului, d-le general şi siguranţa 
noastră depinde de felul cum ne păzim. Şi cu toate că nu sunt 
şeful unei armate, răspund totuşi de viaţa oamenilor pe care am 
onoarea să-i comand. Dar, nu doriţi să coborâţi de pe cal ca să 
tratăm în linişte gravele chestiuni care v-au adus, fără doar şi 
poate? 

— Unde doreşti să-ţi comunic ordinele guvernului meu? 

— Chiar aici, Slavă Domnului, n-am nimic de ascuns faţă de 
bravii mei tovarăşi. 

Generalul cobori de pe cal şi doamnele şi ofiţerii care îl 
întovărăşeau făcură la fel. Numai escorta ramase în şea cu arma 
în mână şi cu rândurile strânse. 

La un ordin al lui don Louis, fură aduse în grabă câteva mese 
cu răcoritoare şi ofiţerii francezi începură să facă pe gazdele cu 
graţia şi voioşia lor caracteristică. 

Generalul şi contele se aşezară pe o bancă de la uşa bisericii 
Misiunii, lângă o masă pe care se găsea hârtie, toc şi cerneală. 

Urmă o tăcere destul de lungă. 

Era evident că nici unul dintre ei nu voia să vorbească întâi. 
Generalul fu acela care rupse tăcerea. 

— lată mesajul pe care am fost însărcinat să vi-l transmit. 

— Ah! Aveţi un mesaj pentru mine? 

— Da... 

— Vă ascult caba/lero. 

— lată: sunteţi obligaţi... 

— Oh! Oh! E un termen cam aspru, observă Louis. 

Generalul ridică din umeri cu aerul de a spune, că nu ea 
redactat mesajul. 

— Deci, zise contele, suntem obligaţi... Primo, sau să renunţaţi 
la calitatea de francezi... 

— lertaţi-mă vă rog, spuse contele punând mâna pe braţul 
generalului, dar văd că cele ce aveţi să-mi spuneţi îi interesează 
deopotrivă pe toţi tovarăşii mei, aşa că e de datoria mea să-i 
chem să asiste la citirea acestor propuneri, căci fără îndoială că 
le aveţi în scris. 

— Da, se bâlbâi generalul. 

— Foarte bine. Trâmbiţaşi, strigă contele cu voce tare şi 
imperioasă, sunaţi adunarea. 

Câteva minute mai târziu, toată compania se strânsese în jurul 
mesei la care stăteau ei. 

— Şi acuma, spuse contele adresându-se generalului, daţi-mi 

copia acestor propuneri, le voi citi chiar eu. 

Generalul îl ascultă maşinal. 

— Dragi tovarăşi, spuse atunci don Louis cu o voce scandată, 
în dosul căreia se simţea cum clocoteşte o mânie reţinută cu 
greu, când v-am înrolat la San Francisco v-am arătat actele 
autentice care-mi îngăduiau exploatarea ruinelor La Plancha de 
la Plata, nu-i aşa? 

— Da, strigară aventurierii într-un singur glas. 

— Aţi citit de asemenea pe aceste acte semnătura 
preşedintelui Republicii Mexicane, don Antonio Pavo şi a 
guvernatorului Sonorei, don Sebastian Guerrero, pe care îl vedeţi 
aici de faţă. Ştiaţi deci în ce condiţii vă înrolați şi ce angajamente 
ia guvernul mexican faţă de voi. Astăzi însă, după trei luni de 
marşuri şi contra marşuri, după ce aţi suferit, fără să vă plângeţi, 
toate vexaţiunile pe care vi le impuneau autorităţile mexicane, 
azi când în ciuda obstacolelor care se înmulţeau din ce în ce în 
faţa paşilor voştri, aţi ajuns însfârşit la câteva mile de minele 
acestea mult dorite, ştiţi ce vă cere guvernul mexican? Ascultaţi 
numai, căci pe voi vă interesează mai mult decât pe mine. 

Un freamăt de curiozitate trecu prin rândurile aventurierilor. 

— Vorbeşte, vorbeşte, strigară ei. 

— Aveţi trei alternative: 1. Să renunţaţi la cetăţenia franceză 
pentru a deveni mexicani, şi fără nici o soldă, să lucraţi minele 
sub comanda generalului Guerrero, al cărui ajutor voi fi eu. 

Această propunere fu primită cu un hohot uriaş de râs. 

— A doua propunere! S-o vedem pe a doua! strigau unii. 

— Drace! spuneau alţii. Frumos din partea mexicanilor că ne 
primesc între ei. 

— Continuă! Continuă! strigau ceilalţi. 

Cu un semn, contele restabili tăcerea. 

— 2. Dacă vreţi să rămâneţi francezi, trebuie să vă procuraţi 
fişe de siguranţă, cu care veţi putea circula oriunde, dar în 
calitatea voastră de străini, vi se va interzice să lucraţi minele. 
Aţi înţeles? 

— Da, da. Să vedem sfârşitul. 

— Nu-i credeam pe mexicani atât de spirituali, observă un 
glumet. 

— 3. Mi se ordonă mie, însfârşit, să reduc compania la 
cincizeci de oameni să trec conducerea în mâinile unui ofiţer 
mexican, şi cu această condiţie, compania va putea lucra minele. 

După citirea acestor clauze urmă o explozie de râsete şi 
strigăte atât de puternice, încât nu se mai putu auzi nimic, mai 

bine de un sfert de oră. 

Totuşi, contele reuşi cu greutate să restabilească puţină linişte 
şi ordine. 

— lată generoasele intenţii ale guvernului la adresa noastră. 
Ce părere aveţi? Vă rog totuşi să nu vă lăsaţi stăpâniţi de 
indignare, ci să reflectaţi serios la cele ce aveţi de făcut. Mă 
cunoaşteţi destul de bine ca să aveţi încredere în cuvintele mele. 
Aceia dintre voi care vor voi să mă părăsească vor fi liberi s-o 
facă, nu numai că nu mă voi opune la plecarea lor, dar nici n-am 
să le-o iau în nume de rău. Din momentul acesta vă dezleg de 
orice angajament faţă de mine, de acum nu mai sunt şeful, ci 
numai fratele şi camaradul vostru. 

Abia pronunţase aceste cuvinte şi aventurierii se repeziră 
către el într-un elan de nedescris, rupând şi răsturnând totul în 
drum, îl înconjurară cu strigăte de protest, îl ridicară pe braţe şi-i 
dădură dovezile celui mai complet devotament. 

— Trăiască Louis! Louis! Trăiască şeful nostru! La moarte 
mexicanii! La moarte trădătorii. 

Această fierbere începuse să ia proporţii amenințătoare 
devenind primejdioase pentru mexicanii care se aflau în lagăr, 
exasperarea ajungând la culme. Dar, graţie influenţei contelui 
asupra tovarăşilor săi, graţie de asemenea conduitei energice a 
ofiţerilor francezi, tumultul se calmă puţin câte puţin şi totul 
reintră într-o stare aproape normală. 

Generalul Guerrero se hotărî atunci să sfârşească şi să dea 
ultima lovitură. 

— Caballeros, spuse el cu vocea aceea mieroasă, 
caracteristică mexicanilor, permiteţi-mi să vă spun câteva 
cuvinte. 

La cererea aceasta, fu cât pe-aci să izbucnească din nou 
tumultul, contele reuşi totuşi să obţină o tăcere furtunoasă dacă 
ne este îngăduit să întrebuinţăm această expresie. 

Vorbeşte generale, spuse el. 

— Domnilor, reluă don Sebastian, nu mai am de adăogat decât 
câteva cuvinte. Contele de Prebois-Grance v-a citit condiţiile pe 
care vi le impune guvernul, dar n-a putut să vă spună care vor fi 
pentru d-voastră consecinţele unui refuz. 

— E adevărat, fiţi deci atât de bun ca să ni le aduceţi la 
cunoştinţă. 

Generalul desfăcu o hârtie şi după o secundă de ezitare, citi 
cele ce urmează: 

Contele don Louis de Prebois-Grance şi toţi cei care îi 
vor rămâne credincioşi vor fi consideraţi ca pirați, scoşi de 
sub scutul legilor şi urmăriţi ca atare, judecați de un 
tribunal militar şi împuşcaţi în douăzeci şi patru de ore. 


— Acesta e totul? întrebă contele cu răceală. 

— Da, răspunse generalul bâlbâindu-se. 

La un semn al contelui, cele două hârtii conţinând propunerile 
şi represaliile, fură prinse de un trunchi de arbore. 

— Şi acuma, cred că v-aţi îndeplinit misiunea. M-ai aveţi ceva 
de spus? 

— Imi pare rău, senor conte... 

— Destul! Dac-aş fi într-adevăr un pirat, aşa cum mă numiții d- 
voastră cu atâta uşurinţă, mi-ar fi uşor să vă rețin aici, împreună 
cu toate persoanele care vă întovărăşesc, ceea ce m-ar răzbuna 
cu prisosinţă. Dar, orice aţi spune, nici eu, nici oamenii pe care 
am onoarea să-i comand, nu suntem pirați. Veţi pleca de aici 
liberi aşa cum aţi venit, dar cred că aţi face bine să nu mai 
întârziaţi prea mult. 

În clipa aceea, dona Angela, fiica generalului Guerrero ieşi din 
mijlocul doamnelor cu care stătuse până atunci şi înainta 
mândră, cu ochii strălucitori şi figura animată sub bogata 
coroană a părului său negru. 

— Opriţi-vă! spuse ea cu o voce atât de hotărâtă, încât tăcură 
cu toţii şi o priviră cu uimire amestecată cu admiraţie. 

— Senora, spuse Louis, vă rog... 

— Lasă-mă să vorbesc! spuse ea cu energie, lăsaţi-mă să 
vorbesc senor conte. Deoarece nimeni din ţara asta nenorocită 
nu îndrăzneşte să protesteze contra odioasei trădări a cărei 
victimă eşti, eu, femeie, eu, fiica duşmanului d-tale, eu declar cu 
tărie în faţa tuturor: conte, d-ta eşti singurul om care e în stare 
să regenereze ţara aceasta nenorocită. Eşti disprețuit, eşti 
insultat, eşti tratat ca pirat. Ei bine pirat, fie! Don Louis 
perseverează în nobila d-tale activitate, cât voi trăi eu, va fi pe 
pământul acesta blestemat o femeie care se va ruga pentru d-ta! 
Şi acum, adio! 

Contele îngenunche în faţa nobilei fete îi sărută mâna cu 
respect şi zise cu emoție: 

— Mulţumesc, dona Angela. Orice s-ar întâmpla de acum, îţi 
voi dovedi că sunt vrednic de încrederea d-tale. 

— Şi acum să plecăm, tată, spuse ea generalului care nebun 
de furie, nu îndrăznea totuşi să izbucnească, şi întorcându-se 

pentru ultima oară către conte: La revedere, Don Louis, reluă ea. 
Pe curând! 

Şi ieşi din lagăr în mijlocul aclamaţiilor entuziaste ale 
aventurierilor. 

Trecuseră abia două ore de la aceste evenimente când se 
înapoie Valentin. 

CAPITOLUL IV 
ATACUL INDIENILOR 


Louis nu voi să lase să se răcească entuziasmul voluntarilor 
săi. El se consultă cu ofiţerii cărora le spuse proiectele sale, 
proiecte pe care ei le acceptară cu entuziasm, după sfatul lui 
Valentin şi ordonă o adunare generală. 

Trompetele sunară îndată şi aventurierii se adunară în jurul 
cartierului general. 

— Prieteni, le spuse contele, aţi văzut în ce situaţie ne-a adus 
necinstea autorităţilor mexicane. După părerea mea, situaţia 
aceasta nu este disperată, şi, ca să ieşim din ea, avem de ales 
între două soluţii. Prima ar fi să ne îndreptăm în marş forţat către 
coastă, să luăm un vapor şi să ne îmbarcăm înainte ca inamicii 
noştri să reuşească să se împotrivească la plecarea noastră. 

Cuvintele acestea fură primite cu un murmur de nemulţumire. 

— Prieteni, continuă contele, era de datoria mea să vă fac 
această propunere ca să o discutaţi între voi; dacă nu vă convine 
renunţăm la ea. Acum iat-o pe a doua: de când s-a emancipat 
Mexicul zace în cea mai ruşinoasă barbarie. Ar fi frumos să 
regenerăm poporul acesta, sau cel puţin să încercăm. Suntem 
două sute de francezi hotărâți, bine înarmaţi şi disciplinaţi. Să 
cucerim un oraş important din Sonora, ca să avem o bază de 
operaţii, apoi să chemăm la noi emigranții francezi din California 
şi din toată America, să emancipăm Sonora, să o face liberă şi 
puternică şi să o civilizăm cu sau fără voia ei. In felul acesta nu 
numai că vom fi creat un debuşeu pentru emigrația franceză, dar 
vom fi câştigat dreptul la recunoştinţa patriei noastre şi ne vom fi 
răzbunat pe inamicii noştri aşa cum se răzbună francezii, adică 
răspunzând cu binefaceri la insultele lor. 

Discursul acesta fu primit aşa cum trebuia să fie, adică cu un 
entuziasm de nedescris. 

Contele se retrase apoi să discute cu Valentin. 

— Ai o poziţie destul de bună, spunea acesta, căci nu eşti 
chiar aşa de singur cum crezi. 

— Cum aşa? 

— Nu ai şi colonia Guetzalli fondată de contele de Lhorailles? 

— Ba da, răspunse Louis, dar contele a murit. 

— Bine, dar colonia există şi e foarte înfloritoare. Cred că ai 

putea găsi acolo cincizeci, sau şaizeci de oameni hotărâți, care 
vor fi fericiţi să meargă cu tine, atraşi de aventură dacă nu de 
altceva. 

— Cincizeci de oameni, e destul de puţin. 

— Haide, haide! E mai mult decât ne trebuie ca să-i învingem 
pe mexicani. Dar mai poţi face încă ceva. Să pregăteşti o revoltă 
a populaţiei pe jumătate sălbatică, ai căror şefi sunt nemulţumiţi 
cu situaţia de vasalitate în care sunt ţinuţi de guvernul mexican. 

— Oh! Oh! făcu Louis, asta. E o idea bună. Dar cine se va 
însărcina cu cutreierarea satelor şi răscularea fermierilor? 

— Chiar eu, dacă mă socoteşti destul de capabil. 

— Mulţumesc, nu îndrăzneam să-ţi cer atât de mult. Din spre 
partea mea voi pregăti totul ca să începem cu o lovitură teribilă, 
care să-i sperie pe mexicani şi să le arate ce suntem în stare. 

— Foarte bine. Căpitanul Flores a plecat? 

— Nu, nu încă. 

— Reţine-l aici până mâine, sub un pretext oarecare. 

— Pentru ce? 

— Lasă că am să-ţi spun eu. Acum trebuie să ne pregătim să 
susţinem atacul indienilor; dacă nu mă înşală presimţirile, va fi o 
luptă grea. 

— Ce te face să presupui lucrul acesta? 

— Unele informaţii pe care le-am cules singur şi altele mai 
importante pe care mi le-a dat Caramilla. Bagă de seamă să nu 
iasă din lagăr căpitanul mexican, dar fă aşa ca să nu bănuiască 
că e supravegheat. 

— N-avea nici o grijă. Ştii că mă bazez pe tine în ceea ce 
priveşte organizarea apărării. 

— Da, dar bagă de seamă să nu fie sparte liniile. 

O marş animaţie domnea în tot lagărul; fierarii şi armurierii 
lucrau cu o ardoare febrilă să repare toate armele, tunurile şi 
carele. 

Pretutindeni se auzeau strigăte vesele şi hohote de râs; 
aventurierii îşi recăpătaseră toată voioşia când auziseră că se vor 
bate, că vor avea deci lovituri de dat şi de primit. 

Curând se lăsă şi noaptea. 

Din ordinul lui Valentin fuseseră doborâţi toţi arborii pe o 
distanţă de cincizeci de metri în jurul lagărului, ca să se curețe 
terenul, iar inamicii să nu poată ajunge fără să fie văzuţi până la 
întăriturii. 

Apoi, în spaţiul acesta rămas liber, se aprinseră, din loc în loc, 
focuri mari. 

Focurile acestea, care luminau preeria până la o distanţă 
considerabilă, formau un brâu strălucitor în jurul lagărului care 
era cufundat într-un întuneric complet. 

Nici o lumină, oricât de slabă, nu se vedea în Misiune, 
întăriturile păreau părăsite şi nu se zărea nici o santinelă. 

După toate aparențele Misiunea era din nou cufundată în 
singurătate, linişte şi tăcere. 

Totuşi, orele treceau unele după altele şi prevederile lui 
Valentin cu privire la atacul indienilor, nu se îndeplineau deloc. 

Contele se plimba cu paşi mari în capela care îi servea ca 
refugiu, ascultând cu nelinişte cel mai mic zgomot care se auzea 
de afară. Din când în când arunca o privire mânioasă şi 
nerăbdătoare către câmpia pustie, dar nu se mişca nimica şi 
natura rămânea mereu la fel de liniştită. 

Obosit de aşteptarea aceasta lungă şi enervantă, ieşi din 
capelă şi se îndreptă spre întăritori. 

Toţi aventurierii erau la posturile lor, întinşi pe jos şi cu 
degetele pe trăgaciul puştii. 

— N-aţi văzut, n-aţi auzit nimic? întrebă contele mai mult ca 
să-şi înşele nerăbdarea, căci era sigur de răspuns. 

— Nimic! răspunse încet don Cornelio care se găsea din 
întâmplare lângă el. 

— Nu i-a văzut nimeni pe Valentin şi Caramilla? 

— Nu, au plecat amândoi la apusul soarelui şi nu s-au mai 
întors. 

In timp ce vorbeau astfel, cei doi cercetau câmpia cu privirile, 
aşa încât făcură un gest de uimire şi aproape de spaimă văzând 
un om care păru că iese deodată din pământ şi se ridică ca o 
fantomă între ei. 

— Valga me Dios! strigă superstiţiosul spaniol. Ce mai e şi 
asta? 

Contele apucă repede revolverul de la cingătoare. 

— Nu trage! strigă noul venit punându-i mâna de braţ. 

— Caramilla! strigă contele surprins. 

— Tăcere! făcu araucanul. 

— Unde e Valentin? 

— El m-a trimis. 

— Vasăzică nu ne mai atacă pieile roşiii în noaptea, asta? 

Caramilla îl privi pe conte cu uimire. 

— Fratele meu nu-i vede? spuse el. 

— Unde? zise contele surprins. 

— Acolo, răspunse Caramilla întinzând mâna spre câmpie. 

Don Louis şi don Cornelie priviră câteva minute, cu cea mai 
mare atenţie, dar în ciuda tuturor eforturilor lor nu văzură nimic. 

— Nu, spuseră ei însfârşit, nu vedem nimic. 

— Ochii albilor se închid noaptea, murmură şeful sentenţios. 

— Dar unde sunt? reluăm contele cu nerăbdare. Pentru ce nu 
ne-aţi avertizat. 

— Pentru aceasta m-a trimit fratele meu Kutonepi. 

Numele de Kutonepi, adică „cel viteaz” îi fusese dat lui 
Valentin de către araucani la sosirea lui în America şi Caramilla 
nu îi numea niciodată altfel. Fratele meu să-şi înştiinţeze 
luptătorii să fie gata de luptă. 

Recomandaţia aceasta trecu imediat din gură în gură pe toată 
linia fortului. 

Apoi Caramilla îşi puse liniştit puşca la umăr, ochi puţin un 
trunchi de arbore destul de apropiat de întărituri şi trase. 

Nici un foc de armă n-a mai produs vreodată un efect atât de 
puternic. 

Un strigăt oribil se ridică din câmpie şi pieile roşii se avântară 
ca aruncaţi de resorturi de după copacii care-i adăposteau şi se 
aruncară asupra întăriturilor, sărind ca animalele, scoțând 
strigăte îngrozitoare şi agitându-şi armele cu furie. 

Dar francezii se aşteptau la atacul acesta şi îi primiră cu 
baionetele în mână, fără să cedeze nici măcar cu un pas şi 
răspunzând la strigătele lor sălbatice cu strigătul unanim de: 

— Trăiască Franţa! 

Pieile roşii, conduşi şi îmbărbătaţi de şeful lor, se luptau cu o 
înverşunare nemaivăzută. Cea mai mare parte dintre francezii 
care formau trupa nu cunoscuseră încă felul de luptă al 
indienilor, aceasta fiind prima dată când avea de a face cu ei. Şi, 
în vreme ce rezistau eroic şi le provocau pierderi îngrozitoare, ei 
nu se putea împiedeca să nu admire vitejia acestor oameni care, 
pe jumătate goi şi înarmaţi mizerabil, se aruncau asupra lor cu 
un curaj nedezminţit şi nu cădeau decât morți. 

O nouă trupă mai numeroasă decât cea dintâi şi compusă 
numai din călăreţi, sosi deodată pe câmpul de luptă în ajutorul 
atacatorilor. 

Aceştia, simțindu-se susținuți, îşi îndoiră strigătele şi eforturile; 
învălmăşeala deveni îngrozitoare, combatanții luptau acum corp 
la corp, sfâşiindu-se ca nişte fiare sălbatice. 

Trompetele şi tobele francezilor băteau atacul cu putere. 

— Să ieşim! Să ieşim! strigau aventurierii, ruşinaţi că sunt 
ţinuţi pe loc de nişte duşmani, atât de neînsemnaţi în aparenţă. 

— Omoară! Omoară! 

Indienii răspundeau prin strigătul lor de luptă. 

Un şef indian, călărind un cal negru superb, şi având corpul gol 
până la mijloc, se învârtea între ai săi în primele rânduri, 
doborând cu măciuca pe toţi duşmanii pe care îi întâlnea. De 
două ori îşi avântase calul peste baricade, şi de două ori le 
urcase fără să reuşească să le treacă. 

Şeful acesta era Mixcoatzin. In ochii săi negri ardea o flacără 
întunecată, braţul său părea neobosit, şi toţi se îndepărtau de 
inamicul acesta puternic, care părea de neînvins. lar el devenea 
din ce în ce mai îndrăzneţ, chemându-i fără încetare pe ai săi, şi 
insultându-i pe albi prin strigătele şi gesturile sale ironice. 

Deodată, o a treia trupă apăru pe câmpul de luptă, unde 
graţie focurilor, era o lumină ca în plină zi. Dar trupa aceasta, în 
loc să se unească cu indienii, se desfăşură într-un semicerc şi îi 
atacă cu furie strigând: 

— A muerte! A muerte! 

Vocea puternică a lui Valentin domină tumultul bătăliei şi 
ajunse până la cei pe care voia să-i prevină. 

— Acum, acum! strigă el. 

Contele îl auzi. El se întoarse către o trupă de cavaleri care 
stăteau în spatele său de la începutul luptei, nemişcaţi, şi cu 
arma în mână. 

— Inainte, tovarăşi! strigă el ridicându-şi spada. Şi, deschizând 
bariera, se aruncă hotărât în luptă, urmat de trupa care se repezi 
strigând de bucurie după el. 

Indienii erau prinşi acum între două focuri, şi constrânşi să 
lupte pe teren deschis, lucru care li se întâmplă destul de rar. 

Dar nu se descurajară, căci indienii sunt mult mai viteji decât 
ne-am putea închipui. Văzându-se înconjurați ei se hotărâră mai 
bine să moară cu curaj, decât să se predea şi cu toate că erau 
mai prost înarmaţi decât inamicii lor, îi primiră cu hotărâre. 

Dar pieile roşii îşi dădură curând seama că nu aveau de a face 
cu mexicanii. Atacul francezilor fu irezistibil, ei trecură ca un 
uragan printre pieile roşii, care cu toată vitejia lor, fură siliţi să se 
retragă. 

Dar le era imposibil să fugă; reveniră deci la luptă chemaţi de 
şefii lor, care neîncetând să lupte, îi îndemnau necontenit să-şi 
îndoiască sforţările. 

Lupta luă atunci proporţiile uriaşe ale unui carnagiu oribil; nu 
mai era o bătălie ci pur şi simplu un măcel în care fiecare căuta 
să ucidă cât mai mulţi duşmani, şi dacă nu se putea altfel, murea 

odată cu inamicul căzut. 

Valentin, care petrecuse mult timp în deşert, şi care avusese 
nenumărate ciocniri cu indienii, nu-i mai văzuse niciodată 
arătând atâta înverşunare şi mai ales o încăpățânare atât de 
mare. De obicei, îndată ce suferă o înfrângere, se retrag imediat 
şi departe de a continua o luptă fără sorții de izbândă, ei caută 
dimpotrivă să fugă şi să scape cât mai repede. De data aceasta 
însă îşi schimbaseră complet felul de luptă. S-ar fi spus că îşi fac 
din punct de onoare din a rezista, cu atât mai mult, cu cât 
vedeau că sunt pierduţi. 

Contele, care lupta în fruntea camarazilor săi pe care-i 
îndemna cu vorba şi cu gestul, căuta să se apropie de Mixcoatzin 
care, învârtindu-se cu calul său negru, înfăptuia minuni de 
vitejie, care electrizau pe ai săi şi amenințau, dacă nu să 
schimbe rezultatul luptei, dar cel puţin să o facă să mai dureze 
încă mult timp. 

Dar, de fiecare dată când întâmplarea îl aducea în faţa şefului 
şi se pregătea să sară asupra lui, un val de combatanți aduşi de 
mişcările dezordonate ale luptei, ajungea în faţa lui şi îl împiedica 
să-şi pună planul în aplicare. 

In ce-l priveşte, şeful indian se silea şi el să se apropie de 
contele cu care voia să se măsoare, convins fiind, că dacă ar 
reuşi să doboare pe şeful feţelor palide, aceştia ar fi cuprinşi de 
teroare şi ar părăsi câmpul de bătaie. 

insfârşit, albii şi indieni făcură, de comun acord, câţiva paşi 
înapoi ca să se pregătească, desigur, pentru lovitura decisivă. Cu 
această ocazie, contele şi şeful indian se găsiră faţă în faţă 
pentru prima oară de la începutul luptei. 

Cei doi combatanți îşi aruncară o privire fulgerătoare şi se 
aruncară orbeşte unul asupra celuilalt. 

Nici unul, nici celălalt nu aveau arme de foc; şeful indian 
legăna o ghioagă teribilă şi contele mânuia o sabie lungă roşie 
până la mâner. 

— Insfârşit! strigă contele ridicându-şi sabia deasupra capului. 

— Câine cerşetor al feţelor albe, făcu indianul rânjind, am să-ţi 
atârn părul în faţa cortului meu! 

Erau la doi paşi unul de altul, măsurându-se cu privirea şi 
aşteptând un moment favorabil ca să se încaiere. 

Văzându-şi conducătorii faţă-n faţă, cele două trupe se 
aruncară să-i despartă şi să reînceapă lupta. Dar, cu un gest de 
comandă supremă contele ordonă tovarăşilor săi să nu intervină. 
Aventurierii rămaseră nemişcaţi. 

Din partea sa, Mixcoatzin, văzând nobila atitudine a contelui, 
comandă luptătorilor săi să rămână deoparte. 

Pieile roşii îl ascultară. 

Soarta bătăliei avea să se decidă între şeful indian şi don 
Louis. 

CAPITOLUL V 
REPRESALII 


O secundă, cei doi inamici rămaseră nemişcaţi apoi şeful 
indian sări deodată înainte. 

Contele rămase imobil; dar, în clipa când indianul ajunse lângă 
el, cu un gest de o rapiditate extremă, apucă cu mâna stângă 
nările calului care se cabra, nechezând de durere şi cu dreapta 
înfundă sabia în gâtlejul indianului. Acesta lăsă să-i cadă braţul 
ridicat, ochii i se holbară, un val de sânge îi ieşi din rană, se 
rostogoli pe jos scoțând un strigăt de agonie şi se răsuci ca un 
şarpe. 

Contele îi puse piciorul în piept şi îl ţintui de pământ. 

Şi întorcându-se către tovarăşii săi: 

— Inainte! Inainte! strigă el cu o voce puternică. 

Aventurierii răspunseră cu un strigăt de triumf şi se aruncară 
din nou asupra pieilor roşii. 

Dar de data aceasta, indienii nu-i mai aşteptară. 

Înmărmuriţi de moartea lui Mixcoatzin unul dintre şefii lor cei 
mai veneraţi şi unul dintre luptătorii lor cei mai celebri, fură 
cuprinşi de panică şi o luară la fugă în toate părţile. 

Atunci începu o adevărată vânătoare de oameni cu toate 
peripeţiile ei hidoase şi crude. 

Exasperaţi de lupta lungă pe care fuseseră nevoiţi s-o susţină, 
aventurierii masacrau fără milă inamicii învinşi, care îi implorau 
în zadar. 

Indienii alergau pierduţi de colo până colo, tăiaţi de săbii, 
străpunşi de baionete şi doborâţi sub picioarele cailor, care, tot 
atât de cruzi ca şi stăpânii lor şi îmbătaţi de mirosul acru al 
sângelui, călcau peste ei eu frenezie. 

In mijlocul cercului fatal, care se strângea neîncetat în jurul 
lor, se ridica mereu maldărul de cadavre. 

Ajunşi la capătul puterilor, pieile roşii îşi aruncaseră armele, şi, 
strânşi unii lângă alţii cu mâinile încrucişate, pe piept, nu-şi mai 
disputau viaţa şi aşteptau moartea cu liniştea sobră a disperării 
şi cu impasibilitatea care îi caracterizează. 

Contele voise de mult să oprească acest carnagiu, dar, în beţia 
victoriei, vocea sa fusese înăbuşită de tumult. 

Francezii se opriră totuşi fără voia lor, cuprinşi de admiraţie în 

faţa resemnării stoice a acestor duşmani viteji, care nu voiau să 
ceară milă şi se pregăteau să moară cu demnitate. 

Orice acţiune nobilă, orice sentimente nobile găsesc un ecou 
în inima francezilor care sunt cavaleri prin excelenţă. 

Ei şovăiră, se priviră urnii pe alţii, şi-şi ridicară baionetele. 

Contele, profită de pauza aceasta şi se aruncă repede înaintea 
lor, ridicându-şi sabia roşie până la mâner. 

— Ajunge prietenii! strigă el, ajunge; să fim soldaţi adevăraţi, 
şi nu măcelari sau călăi! Să lăsăm mexicanilor laşitatea şi să 
rămânem ce am fost noi întotdeauna, şi anume oameni bravi şi 
îngăduitori: graţie pentru nenorociţii aceştia. 

— Graţie! Grație!  strigară francezii, agitându-şi armele 
deasupra capului. 

Contele îşi puse sabia în teacă şi se apropie încet de indienii 
care-l priveau cu un aer neliniştit, căci nu înţeleseseră nimic din 
cele petrecute. 

Indienii sun implacabili şi nu cunosc mila, singura lege a 
preeriei este „vae victis”. De aceea, ei nu cerşesc niciodată mila 
duşmanilor lor şi suferă fără să se plângă, legea aspră pe care le- 
o impune învingătorul, oricare ar fi el. 

Aventurierii îşi lăsaseră armele şi uitând orice supărare râdeau 
şi vorbeau, cu nepăsarea care-i caracterizează. 

Valentin şi Caramilla se apropiară de conte. 

— Ce intenţii ai acum? întrebă vânătorul. 

— N-ai ghicit încă? răspunse Louis. l-am iertat. 

— Pe toţi? 

— Desigur, strigă el mirat. 

— Aşadar îi ierţi? 

— Ai vreo obiecţie? 

— E foarte bine să-i ierţi pe indieni, căci aceasta va avea un 
efect favorabil asupra tuturor triburilor, cu atât mai mult, cu cât 
pieile roşii, au o memorie foarte bună şi-şi vor aminti multă 
vreme lecţia pe care au primit-o în noaptea asta. 

— Atunci? 

— Dar, continuă vânătorul, nu toţi aceştia sunt indieni. 

— Ce vrei să spui? 

— Că se găsesc printre ei şi mexicani deghizați. 

— Eşti sigur? 

— Da. Cu atât mai mult cu cât am fost avertizat şi de 
comandantul cavalerilor cu ajutorul cărora ne-am ajutat. 

— Cavalerii aceştia nu sunt tot apaşi? 

— Greşeală, sunt albi şi mai mult încă sunt c/vicos, adică 

oamenii plătiţi şi înrolați de fermieri ca să se lupte cu indienii. 
Vezi ce bine îşi îndeplinesc misiunea, dar asta nu ne mai miră pe 
noi, care cunoaştem atât de bine obiceiurile acestor ţinuturi. 

— Aşadar, eşti sigur că se găsesc şi albi printre ei. 

— Sunt convins de asta. 

— Dar cum să-i recunoaştem? 

— Asta e treaba lui Caramilla. 

— E foarte ciudat ce spui tu, pentru ce s-ar fi aliat oameni 
aceştia cu inamicii noştri. 

— Asta o vom şti în curând. 

Ei porniră mai departe şi ajunseră lângă grupul învinşilor. 

Valentin îi făcu un semn lui Caramilla. Acesta se apropie de 
indieni şi începu să-i măsoare atent cu privirea unul după altul, în 
vreme ce contele şi vânătorul îl urmăreau cu interes. 

Şeful araucan era rece şi întunecat ca de obicei, faţa lui era 
nemişcată. 

Văzându-se examinaţi astfel, indieni nu se putură împiedica să 
nu tresară, tremurând în faţa acestui om neînarmat a cărui 
privire pătrunzătoare părea că-i cercetează până-n adâncul 
sufletului. 

Caramilla puse degetul pe pieptul unui indian. 

— Unul! spus el şi trecu mai departe. 

— leşi din rând, spuse Valentin indianului. 

Acesta se dădu la o parte. 

Caramilla arătă astfel nouă luptători apoi se întoarse lângă 
prietenii săi. 

— Asta e tot? întrebă Valentin. 

— Da, răspunse el. 

— Dezarmaţi-l şi legaţi-i solid, ordonă contele. 

Se făcu întocmai. 

Don Louis se apropie atunci de apaşi. 

— Fraţii mei să-şi ia armele şi să se urce pe cai, spuse el, ei 
sunt luptători de valoare; fraţii mei se vor întoarce în satele lor, şi 
vor spune bătrânilor, că albii care i-au învins nu sunt cruzi ca 
„Yaris” - mexicanii - şi că doresc să îngroape securea atât de 
adânc, între ei şi apaşi, încât să nu mai poată fi găsită înainte de 
zece mii de luni. 

Unul dintre indieni se desprinse din grup, făcu doi paşi înainte 
şi salută cu măreție: 

— Inima Puternică este un luptător de seamă; în timpul 
bătăliei e voinic ca un jaguar, dar după victorie devine blând ca o 
antilopă. Cuvintele pe care le rosteşte îi sunt inspirate de Marele 

Spirit. Poporul meu a fost înşelat de Yaris, dar Inima Puternică e 
generos şi ne-a iertat. De acum înainte indienii apaşi vor fi 
prietenii luptătorilor săi. 

După obiceiul lor poetic, Pieile-Roşii îl numiseră pe don Louis 
„Inimă Puternică”. 

După ce indianul, care era un şef celebru şi se numea „Bizonul 
Alb”, îşi termină discursul, Apaşii îşi primiră înapoi armele şi caii 
şi aventurierii îşi deschiseră rândurile ca să-l lase să treacă, în 
mijlocul manifestărilor de simpatie, de o parte şi de alta. 

Imediat după aceea se dădu ordinul să se îngroape morţii şi să 
se panseze răniții. 

Francezii avuseseră pierderi serioase, aveau zece morţi şi 
peste douăzeci de răniţi, e drept că majoritatea rănilor nu erau 
mortale. Totuşi victoria îi costase scump; acesta era un 
avertisment pentru viitor. 

Câteva ore mai târziu, trupa chemată de trompeţi se aducă în 
tăcere în curtea Misiunii, unde şedeau, cu aerul grav, la o masă 
acoperită cu hârtii, don Louis şi trei ofiţeri superiori. La o masă 
mai mică scria don Cornelio. 

Era un tribunal militar instituit de don Louis şi sub preşedinţia 
sa, ca să judece, în faţa tuturor aventurierilor, pe prizonierii de 
război. 

Don Louis se ridică în mijlocul unei tăceri mormântale. 

— Aduceţi prizonierii, spuse el. 

Apărură atunci oamenii pe care-i arătase Caramilla mai 
înainte. Li se scoaseră legăturile; dar deşi purtau încă costumul 
luptătorilor apaşi, fuseseră obligaţi să se spele şi să curețe 
vopseaua cu care se deghizaseră. 

In loc să le pară rău de înşelăciunea la care se pretaseră, 
oamenii aceştia păreau numai ruşinaţi ca sunt daţi în spectacol. 

— Aduceţi şi ultimul prizonier, comandă don Louis. 

La ordinul acesta, aventurierii se priviră uimiţi neînţelegând 
despre ce era vorba, căci cei nouă mexicani erau de faţă. 

După o clipă însă, surpriza lor se schimbă în mânie şi un 
zgomot surd trecu printre rândurile lor ca un curent electric. 

Apăruse căpitanul Flores. Acesta, era fără arme, cu capul gol, 
dar faţa sa îndrăzneață şi sfidătoare avea un rânjet sinistru care-i 
dădea un aer de răutate imposibil de descris. 

Era întovărăşit de Caramilla. 

Cu un gest contele restabili liniştea. 

— Ce însemnează aceasta? strigă căpitanul poruncitor. 

Don Louis nu-l lăsă să continue. 

— Tăcere, spuse el cu vocea fermă, fixându-l cu ochii săi 
limpezi. 

Căpitanul tăcu şi roşi, dominat fără voie de accentul contelui. 

Acesta reluă: 

— Dragii mei tovarăşi, spuse el, din nenorocire pentru noi, 
întâmplarea ne-a adus într-o situaţie excepţionala. leri generalul 
Sebastian Guerrero, ne-a declarat scoşi de sub scutul legilor şi 
ne-a tratat cu epitetul ruşinos de pirați. N-au trecut nici două ore 
după plecarea lui şi am fost atacați de indieni; inamicii noştri îşi 
luaseră bine toate măsurile şi erau cât pe aici să reuşească. Dar, 
Dumnezeu veghea şi ne-a salvat şi de data astă! Acum ştiţi cine 
este omul care s-a făcut braţul drept al generalului şi a uneltit 
odioasa intrigă care aproape reuşise să ne piardă? Omul acesta, 
făcu el arătându-l cu o expresie de dispreţ zdrobitor, este 
mizerabilul Francisco-Flores. Priviţi-l, acuma tremură, căci ştie că 
a sunat ora dreptăţii şi pentru el. 

Şi într-adevăr, auzind revelaţia aceasta teribilă, făcută în faţa 
tuturor, banditul îşi pierduse toată îndrăzneala şi o expresie de 
teamă înspăimântătoare îi contracta figura. 

— Don Cornelio, spuse contele, citeşte actul de acuzare. 

Spaniolul se ridică şi începu un lung rechizitoriu, raportând 
întrevederea lui Flores cu şeful bandiţilor şi cu Mixcoatzin. 

După ce termină don Cornelio, contele îşi scoase pălăria şi 
adresându-se aventurierilor: 

— Dragii mei tovarăşii, spuse el cu o voce solemnă, în faţa 
conştiinţei voastre, omul acesta este vinovat? 

— Da, răspunseră aventurierii cu vocea surdă. 

— Ce pedeapsă merită? reluă contele. 

— Moartea! răspunseră aventurierii din nou. 

Contele se întoarse atunci către trădător. 

— Don Francisco-Flores, spuse el, eşti condamnat la moarte. 

Căpitanul nu răspunse decât printr-un mormăit furios. 

— Plutonul de execuţie! comandă contele. 

Opt oameni comandaţi de un subofițer ieşiră din rândurile 
francezilor. 

— Atenţie, foc! 

Flores căzu fără un suspin, fusese omorât pe loc. 

— Şi acum, spuse contele cu răceală, să vie ceilalţi la rând. 

Cei nouă prizonieri fură împinşi până în faţa mesei. Tremurau, 
căci justiţia sumară a aventurierilor îi îngrozise. 

Deodată, se auzi în apropiere un zgomot mare, amestecat cu 
strigăte îşi exclamaţii şi două amazoane urcate pe nişte cai 

superbi, sosiră galopând până-n mijlocul curţii, unde se opriră. 

Aceste două fete erau dona Angela şi camerista sa Violanta. 

Dona Angela era cu părul despletit, cu figura aprinsă de cursa 
pe care o făcuse şi ochii ei aruncau flăcări. 

Rămase o clipa nemişcată în mijlocul mulţimii uimite de 
apariţia aceasta subită, dar luând deodată o hotărâre supremă, 
îşi ridică fruntea cu mândrie şi se adresă aventurierilor atenţi: şi 
cuprinşi de admiraţie văzând atâta frumuseţe unită cu 
îndrăzneală. 

— Ascultaţi, strigă ea, eu, dona Angela Guerrero, fiica 
guvernatorului Sonorei, am venit să protestez în faţa tuturor, 
contra trădării tatălui meu. Don Louis, şef al piraţilor francezi, te 
iubesc! Vrei să fiu soţia ta? 

Cuvintele acestea ciudate, pronunţate cu o  vioiciune 
extraordinară, fură primite cu un tunet de aplauze. 

Don Louis se apropie încet, ca fascinat de privirea tinerei fete. 

— Vino, îi spuse el, vino tu care nu te temi, să te uneşti cu 
nenorocirea. 

Fata scoase un strigăt de bucurie şi aruncând hăţurile sări jos 
ca o panteră, căzând în braţele contelui care o strânse la pieptul 
lui puternic. 

Apoi, ţinând-o tot lângă el, ridică fruntea cu mândrie şi spuse 
privind cu autoritate în jurul său: 

— lată soţia şefului de pirați, iubiţi-o ca pe o soră, căci ea va fi 
îngerul nostru păzitor! 

Entuziasmul aventurierilor era la culme, scena aceasta ciudată 
le părea un vis. 

Contele se întoarse apoi către prizonierii care îşi aşteptau 
tremurând sentinţa: 

— Plecaţi! se spuse el. Duce-ţi-vă să spuneţi mai departe cele 
ce aţi văzut. Dona Angela v-a iertat. 

Prizonierii se grăbiră s-o şteargă, întrecându-se cu mulţumirile; 
după cele ce se petrecuseră în faţa lor, nu mai credeau să scape 
cu viaţă. 

Valentin se apropie de tânăra fată. 

— Eşti un înger, îi spuse el încet, dar n-ai să te răzgândeşti 
oare? 

— Sunt a lui până la moarte, răspunse ea cu o energie febrilă. 

CAPITOLUL VI 
TRIMISUL 


Cititorul îşi mai aminteşte poate că am pomenit odată de o 
colonie franceză fondată în ţinutul Guetzalli. Colonia aceasta, 
frumoasă şi prosperă fusese întemeiată de un francez, contele 
de Lhorailles, care murise însă scurt timp după aceea. In epoca 
în care se petrece povestirea noastră, colonia era condusă de 
tânărul Charles de Laville, care dovedise reale însuşiri de 
organizare şi fusese ales în unanimitate, deşi vârsta sa nu l-ar fi 
indicat pentru acest post de răspundere. 

Intr-o zi, pe la ora cinci după amiază, santinela semnală 
sosirea unui străin. 

După ce se asigură că străinul acesta era un alb şi că purta 
uniforma de ofiţer superior al armatei mexicane, căpitanul 
ordonă să fie introdus în colonie. 

Se deschise bariera şi colonelul, căci străinul avea gradul de 
colonel, intră în Guetzalli urmat de doi lăncieri care-i formau 
escorta. 

Căpitanul îi ieşi în întâmpinare. 

Colonelul descăleca, aruncă hăţurile în mâna unui lăncier, şi 
descoperindu-se îl salută politicos pe căpitanul care la rândul 
său, îi răspunse cu curtenie. 

— Cu cine am onoarea să vorbesc? îl întrebă el. 

— Eu sunt, răspunse acesta, colonelul Vicente Suarez, 
aghiotantul generalului don Sebastian Guerrero, guvernatorul 
general al provinciei Sonora. 

— Sunt fericit, don Vicente, că întâmplarea mi-a permis să fac 
cunoştinţă cu d-ta. Trebuie să fii obosit de drum; sper că nu vei 
refuza ospitalitatea noastră modestă. 

— Accept cu bucurie, caballero, răspunse colonelul înclinându- 
se, cu atât mai mult cu cât am venit atât de repede încât nu ştiu 
dacă m-am odihnit câteva secunde pe drum. 

— Binevoieşte atunci să mă urmezi. 

Colonelul se înclină fără să răspundă şi căpitanul îl introduse 
într-o sală unde fuseseră pregătite tot felul de gustări. 

— Şezi, don Vincente, îi spuse căpitanul oferindu-i un scaun. 

Colonelul se aşeză pe scaunul oferit, cu un suspin de 
satisfacţie pe care numai aceia care au făcut 30 leghe călare, îl 

pot înţelege. 

In timpul acesta ofiţerii subalterni ofereau lăncierilor aceleaşi 
îngrijiri pe care le primea colonelul mexican. 

Conversaţia dintre căpitan şi oaspetele său fu întreruptă 
câteva minute. 

Colonelul mânca şi bea cu o aviditate, care, având în vedere 
sobrietatea mexicanilor dovedea că flămânzise mult timp. 

De Laville îl examina gânditor, întrebându-se ce motiv fusese 
atât de important ca să-l determine pe generalul Guerrero, să 
trimeată într-o grabă atât de mare un ofiţer superior la Guetzalli 
şi, fără voia lui, îşi simţea mima strânsă de o nelinişte vagă. 

insfârşit, don Vincente bău un pahar cu apă, se şterse la gură 
şi, întorcându-se spre căpitan, spuse: 

— lartă-mi te rog nepoliteţea, spuse el, dar îţi mulţumesc 
eram aproape mort de foame, căci n-am mai mâncat nimic de 
ieri seară de la opt. 

Căpitanul se înclină. 

— Sper că nu vei pleca tot în seara asta? întrebă el. 

— Ba nu, caballero; dacă se poate, plec peste o oră. 

— Atât de repede? 

— Generalul mi-a recomandat cea mai mare grabă. Contez pe 
bunăvoința d-tale, ca să capăt alţi cai. 

Colonia avea destule animale, mult mai multe decât trebuiau 
şi nimic n-ar fi fost mai uşor pentru de Laville decât să 
îndeplinească cererea colonelului, totuşi, manierele acestuia 
erau atât de puţin naturale şi vizita lui părea atât de misterioasă, 
încât deveni şi mai neliniştit şi răspunse: 

— Nu ştiu dacă te voi putea satisface, deşi am cea mai mare 
dorinţă să te servesc, dar în momentul de faţă avem foarte puţini 
cai. 

Colonelul făcu un gest de supărare. 

— Caramba! făcu el. Asta nu-mi convine deloc. 

In momentul acela un servitor deschise o uşă şi înmână 
căpitanului o hârtie pe care erau scrise cu creionul câteva 
cuvinte. Tânărul se scuză faţă de colonel, apoi desfăcu hârtia şi o 
privii repede. 

— Oh! strigă el agitat strângând hârtia între degete. El e aici, 
ce se întâmplă oare? 

— Cum? zise colonelul curios, căci nu înţelesese exclamaţia, 
aceasta, făcută în franţuzeşte. 

— Nimic, răspunse căpitanul, sau cel mult o chestiune cu totul 
personală. 

Apoi, întorcându-se către servitor: 

— Vin îndată, spuse el. 

Servitorul salută şi ieşi. 

— Colonele, reluă de Laville adresându-se oaspetelui său, dă- 
mi voie să te părăsesc un moment. 

Şi, fără să mai aştepte răspunsul, ieşi repede din sală, 
închizând uşa cu grijă în urma lui. 

Această plecare grăbită îl descumpăni cu totul pe colonel. 

— Oh! murmură el, repetând fără să-şi dea seama cele ce 
spusese căpitanul în franţuzeşte. Ce s-a întâmplat oare? 

Şi cum era un adevărat mexican căruia îi plăcea să ştie totul şi 
mai ales lucrurile pe care căutau ceilalţi să i le ascundă, se ridică 
încet, se apropie de fereastră şi privi curios în curte. 

Dar nu-şi putu satisface curiozitatea, căci curtea era pustie. 

Atunci se întoarse încet la locul său, se întinse pe scaun, şi 
începu să-şi răsucească o ţigară, murmurând cu jumătate voce: 

— Răbdare! Cine ştie să aştepte află totul, mai curând sau, 
mai târziu. 

Şi, puţin mai consolat de dezamăgirea pe care o suferise, îşi 
aprinse ţigara cu filosofic şi dispăru în curând într-un nor des de 
fum. 


În timpul acesta, la Misiune, tumultul provocat de sosirea 
donei Angela, începuse să se calmeze puţin câte puţin. 

Don Louis o conduse pe tânăra fată în camera care-i servea de 
reşedinţă şi o aşeză pe un scaun, iar el se lăsă să cadă la 
picioarele ei. 

Urmă o tăcere lungă. 

Amândoi se gândeau adânc. 

Cu ochii închişi şi cu capul în mâini, contele revedea în minte 
ultimele evenimente şi-şi dădea seama că imaginea fetei nu-l 
mai părăsise nici o clipă, de când o văzuse dreaptă în mijlocul 
aventurierilor, spunând sus şi tare ceea ce gândea. Şi cu o 
mişcare plină de dragoste se întoarse deodată s-o privească din 
nou. 

Fata îşi ascundea faţa-n mâini, şi printre degetele ei subţiri 
curgeau lacrimi. 

Contele păli, se ridică, cu vioiciune şi se apropie de ea. 

La această mişcare bruscă, dona Angela îşi cobori mâinile şi-l 
privii cu o expresie atât de dulce de durere resemnată şi de 
dragoste adevărată, încât contele simţi un freamăt de bucurie 
trecându-i prin inimă; şi căzu în genunchi murmurând cu o voce 

întretăiată: 

— Oh! Te iubesc! Te iubesc. 

Tânăra fată se ridică puţin în scaun, se aplecă spre el şi îl privi 
lung, cu un aer gânditor. 

Deodată se lăsă să cadă pierdută în braţele lui şi începu să 
plângă cu hohote. 

Neliniştit de durerea aceasta a cărei cauză nu o putea pricepe, 
contele o aşeză la loc pe scaun, se aşeză lângă ea şi luându-i 
mâna în mâna lui: 

— De ce plângi? o întrebă el cu duioşie. Ce durere te 
amărăşte? 

— Nu, nu mai plâng, uite, răspunse ea încercând să 
zâmbească printre lacrimi. 

— Copilo, tu mi-ascunzi ceva, ai un secret. 

— Un secret? Acela al dragostei mele; nu ţi-am spus că te 
iubesc Louis? 

— Vai! Şi eu te iubesc, reluă el cu tristeţe şi totuşi nu pot să 
mă gândesc fără teamă la dragostea aceasta. Sunt un proscris, 
un pirat scos de sub scutul legilor. 

Ea se ridică mândră cu sprâncenele încruntate, cu ochii 
strălucitori. 

— Ai o inimă nobilă, don Louis, spuse ea cu voce tare. Ai visat 
regenerarea unui popor sclav. Ce-mi pasă numele pe care ţi-l dă 
lumea. Într-o bună zi tot ţi se va face dreptate. Apoi, îmbunându- 
se puţin câte puţin, zâmbi cu duioşie. Eşti proscris, dragul meu, 
spuse ea încet, dar misiunea femeii nu este oare tocmai să 
susţină şi să consoleze? Lupta pe care o întreprinzi va fi teribilă; 
voi fii pentru tine o prietenă credincioasă, devotată, veghind 
mereu asupra ta îşi pentru tine, şi care nu te va părăsi niciodată. 
Şi dacă vei cădea, voi cădea alături de tine, sub aceeaşi lovitură 
care te va fi doborât şi pe tine. 

— Dar ai plâns, Angela, zise contele, şi ochii îţi mai plângă 
încă. 

— Nu înţelegi de ce, don Louis? Pentru că sunt femeie, sunt 
slabă şi, în ciudă voinţei şi dragostei mele, natura luptă cu inima 
mea, şi că, pentru a te urma, ca să fiu a ta, trebuie să 
dispreţuiesc tot ceea ce trebuie să respecte o femeie, şi anume 
toate convenienţele societăţii. lată de ce am plâns şi mai plâng 
încă. Ce-ţi pasă de lacrimile acestea, dragul meu, ele sunt 
totodată de bucurie şi de ruşine, şi-ţi dovedesc puterea pe care o 
ai asupra mea. 

— Angela, răspunse contele cu nobleţe, nu voi înşela nici 

dragostea, nici încrederea ta. Fericirea ta nu va depinde de mine. 

Ea îi aruncă o privire de abnegaţie sublimă. 

— Numai dragostea ta, spuse ea încet, nu vreau decât atât. 
Nu-mi pasă de rest. 

— Dar îmi pasă mie. Cea care mi-a dat totul, nu trebuie să fie 
batjocorită de opinia publică. 

— Şi ce vrei să faci? 

— Să-ţi dau numele meu, singurul bun care mia mai rămas, 
vei fi tovarăşa unui pirat, adaogă el cu amărăciune, dar cel puţin 
nimeni nu-ţi va putea reproşa că eşti amanta lui. |ţi jur că în ochii 
tuturor vei fi soţia mea legitimă. 

— Oh! făcu ea împreunându-şi mâinile fericită. 

— Bine ai vorbit, spuse Valentin intrând. Mă însărcinez eu să 
vă aduc un preot care să vă binecuvânteze unirea. 

— Mulţumesc, don Valentin. 

— Şi acum, spuse Valentin vesel, ca să schimbăm conversaţia, 
să mai vorbim puţin de afaceri. 

— Afaceri? 

— Doamne! spuse vânătorul râzând. Mi se pare că cele pe 
care le avem acuma de rezolvat, sunt destul de importante ca să 
ne ocupăm puţin şi de ele. 

— E drept, răspunse Louis; dar nu în faţa senorei. 

— Vezi eu nici mu m-am gândit la asta, dar senora mă va 
ierta, căci nu am deloc obişnuinţa saloanelor... 

— Daţi-mi voie, domnilor, făcu ea eu un zâmbet fin, o femeie 
poate da adesea sfaturi potrivite, ţi în împrejurările de faţă cred 
că vă pot fi de un real folos. 

— Nu mă îndoiesc, făcu vânătorul politicos, dar... 

— Dar nu mă crezi, îl întrerupse ea râzând, regăsindu-şi 
vioiciunea, veţi vedea imediat. 

— Te ascultăm, zise contele. 

— Tatăl meu face pregătiri mari în momentul acesta, 
intenţionând să vă zdrobească cât mai curând. Toţi indios 
mansas, indienii supuşi, care sunt în stare să poarte armele, au 
fost convocați, şi s-a ordonat o concentrare extraordinară de 
trupe în toată Sonora. 

— lată nişte pregătiri teribile, într-adevăr, făcu don Louis. 

— Dar asta nu e totul, e pe aici pe undeva prin împrejurimi, o 
colonie franceză? 

— Da, răspunse contele devenind deodată serios, colonia 
Guetzalli. 

— Tatăl meu vrea să trimeată la colonia aceasta, dacă n-a şi 

făcut-o pe unul din aghiotanţii săi, colonelul Suarez. 

— Şi pentru ce? 

— Ştiu şi eu! Probabil ca să neutralizeze, cu promisiuni, 
ajutorul pe care l-aţi putea găsi acolo. 

Louis rămase gânditor. 

— Trebuie să facem ceva, strigă Valentin cu vioiciune. Cât 
timp se pregăteşte trupa de luptă, trebuie să se ducă cineva la 
Guetzalli. Nu se poate să ne trădeze coloniştii francezi, când e 
vorba de o chestiune ca aceasta, care îi priveşte şi pe ei tot atât 
ca şi pe noi. 

— Ai dreptate, să nu mai stăm pe gânduri; vom merge 
împreună la Guetzalli. 

— Ei bine, spuse dona Angela râzând, nu v-am spus eu că am 
să vă fiu de folos? 

— Nu m-am îndoit niciodată de aceasta, răspunse vânătorul 
curtenitor. Şi nici nu putea să fie altfel, odată ce don Louis ne-a 
spus că vei fii îngerul nostru păzitor. 

Don Louis încredinţă primului său ofiţer comanda trupei şi 
anunţă tovarăşilor săi că va lipsi pentru câtva timp. Nu le spuse 
însă unde se duce, ca să nu-i dezamăgească în cazul unui eşec. 
Şi după ce-şi luă adio de la dona Angela, ieşi din Misiune însoţit 
de Valentin şi porni în galop către Guetzalli. 

CAPITOLUL VII 
AMBASADORII 


Hârtia pe care i-o adusese lui de Laville servitorul, şi care-l 
emoţionase atât de mult pe acesta, nu conţinea decât un nume; 
dar numele acesta era bine cunoscut la Guetzalli: „Maxime- 
Edouard Louis de Prebois-Grance”. 

Don Louis şi Valentin şedeau în camera în care fuseseră 
introduşi şi fumau, bând din când în când câteva înghiţituri dintr- 
o băutură răcoritoare care le fusese pusă la dispoziţie, când se 
deschise uşa şi de Laville intră. 

Cei trei bărbaţi se salutară cu afecţiune. Apoi, Laville îi pofti să 
şadă şi întrebă: 

— Ce vânt v-a adus la Guetzalli, d-le conte? 

— Am să vă adresez o rugăminte foarte simplă, răspunse 
contele. lată despre ce e vorba: veţi primi în curând vizita unui 
aghiotant al generalului Guerrero. 

— Colonelul Suarez? 

— Da. 

— E aici? 

— Deja? 

— A sosit acum o oră. 

— Nu v-a spus nimic? 

— Nu încă; n-am discutat nimic cu el. 

— Cu atât măi bine, v-ar deranja mult să mă instalaţi într-un 
loc de unde să pot auzi, fără să fiu văzut, tot ce vă va spune 
colonelul? 

— Deloc, chiar lângă camera în care l-am primit, se află un 
cabinet ascuns cu o portieră; dar să facem altfel... 

— Cum? 

— Vă cunoaşte? 

— Pe mine? 

— Da, v-a văzut vreodată colonelul Suarez? 

— Nu. 

— Sunteţi sigur? 

— Absolut sigur. 

— Foarte bine lăsaţi pe mine, că aranjez eu lucrurile. Şi acum, 
ce voiai să-mi spui? 

— Nu mai e nevoie să spun nimic. 

— De ce? 

— Pentru că o să vă spună colonelul. 

— Ah! Ah! Credeţi că a venit pentru d-voastră? 

— Sunt sigur. 

— Bun. Atunci nu vă mai îngrijiţi de nimic şi lăsaţi totul în 
seama mea. 

— S-a făcut. 

— Atunci pe curând. 

Şi ieşi. 

Colonelul era tot în poziţia în care l-am lăsat; fumase însă un 
mare număr de ţigări şi fumul începuse să-i cam închidă ochii 
aşa că era pe punctul să adoarmă. 

Intrarea subită a căpitanului îl trezi din starea aceasta de 
somnolenţă. 

— lartă-mă că te-am lăsat atât singur, spuse tânărul, dar o 
afacere neprevăzută... 

— Eşti gata iertat, răspunse colonelul politicos; acum cu 
îngăduinţa d-tale caballero, am să vă comunic depeşele pe care 
le-am adus. 

— Un moment, d-le, spuse căpitanul cu vioiciune; nu pot să te 
ascult fără să am lângă mine doi dintre principalii colonişti. 

— Pentru ce? 

— Asta e legea. 

— Atunci mă supun. 

Căpitanul agită un clopoțel şi apăru un servitor. 

— Roagă persoanele care aşteaptă în camera alăturată să 
poftească aici. 

Servitorul ieşi. 

— Cum aşa? Persoanele care aşteaptă? observă colonelul 
bănuitor. 

— Da. Bănuiam eu că ai să-mi comunici ceva şi i-am prevenit 
dinainte, ca să te rețin cât mai puţin posibil. 

— Ah! În cazul acesta îţi mulţumesc, căci sunt într-adevăr 
extrem de grăbit. 

În momentul acesta se deschise uşa şi intrară în odaie contele 
şi Valentin. 

Colonelul le aruncă o privire pătrunzătoare, încercând să afle 
cu cine are de a face. 

Dar nu putu să citească nimic pe feţele acestea reci şi 
impasibile, care păreau două figurii de marmură. 

— Domnilor, spuse căpitanul, colonelul don Vincente Saurez, 
aghiotantul generalului don Sebastian Guerrero, guvernatorul 

militar al Sonorei. Doi dintre tovarăşii mei. 

Cei trei bărbaţi se salutară cu un aer înţepat. 

— Şi acum, domnilor, continuă căpitanul, vă rog să şedeţi. 
Colonelul a adus nişte telegrame pe care vrea să ni le comunice; 
misivele acestea trebuie să fie foarte importante, căci colonelul a 
venit foarte grăbit şi nu s-a odihnit deloc pe drum. Şi acum, 
colonele, te ascultăm. 

— lată, spuse acesta, cele ce vi se propun. 

— lartă-mă te rog, dar înainte de a ne spune ce ni se propune, 
ar fi poate mai bine să ne explicaţi care sunt motivele care au 
determinat guvernul mexican să ne facă aceste propuneri, 
observă de Laville. 

— Ei, dar motivele acestea le cunoaşteţi fără îndoială, tot atât 
de bine ca îşi mine. 

— Ba deloc. Le ignorăm cu desăvârşire şi am fi forate încântați 
să ni le spuneţi şi nouă. 

Contele şi Valentin stăteau nemişcaţi, ca două statui. Figurile 
acestea întunecate îl nelinişteau grozav pe colonel. 

— Motivele acestea sunt foarte simple, zise el. 

— Nu mă îndoiesc; dar care sunt? 

— lată o scrisoare, răspunse el întinzându-i căpitanului un plic 
închis, care vă va lămurii complet. 

De Laville luă scrisoarea, o deschise şi o citi repede, apoi o 
mototoli cu mânie între degete şi spuse: 

— Guvernatorul Sonorei a uitat probabil că la Guetzalli sunt 
numai francezi şi deci nu se află nici un trădător printre ei. Ne- 
am stabilit noi în ţara asta, dar ne-am păstrat naționalitatea şi 
dacă legile mexicane nu ne vor apăra, ne vom adresa ministrului 
nostru la Mexic şi vom şti la nevoie să ne apărăm singuri. 

— D-le, amenințările astea... întrerupse colonelul. 

— Nu sunt ameninţări, continuă tânărul cu energie. Generalul 
Guerrero ne insultă pe noi francezii, cerându-ne, nu numai să 
părăsim un compatriot de al nostru, demn din toate punctele de 
vedere de sprijinul nostru, prin cinstea, curajul şi noblețea 
caracterului său, dar să-l mai şi urmărim ca pe o fiară sălbatică şi 
să îl predăm. Generalul ne ameninţă că ne scoate de sub scutul 
legilor dacă venim în ajutorul contelui, pe care-l tratează de pirat 
şi de rebel. Nu are decât s-o facă; scrisoarea aceasta va fi trimisă 
la Mexico cu un om de încredere şi predată ministrului nostru 
împreună cu lista silniciilor pe care ni le-au impus autorităţile 
mexicane de când ne-am aşezat aici. 

— N-ai dreptate când priveşti în felul acesta propunerile care 

vi s-au făcut, răspunse colonelul, generalul este foarte binevoitor 
faţă de dumneavoastră. Nu mă îndoiesc că vă va acorda 
avantaje mari dacă vă hotărâți să-l ascultați. Ce vă interesează 
pe voi, colonişti paşnici, contele acesta rebel, pe care nici măcar 
nu-l cunoaşteţi. Este în propriul vostru interes să vă întoarceţi 
contra lui. Crede-mă domnule, nu vă încăpăţânaţi în atitudinea 
aceasta şi dovediţi guvernului recunoştinţa pe oare i-o purtaţi 
pentru binefacerile lui, părăsindu-l pe mizerabilul acesta. 

De Laville ascultase cu răceală tot discursul mexicanului, 
liniştindu-i cu privirea pe conte şi pe tovarăşul său, care se 
stăpâneau cu greu să nu izbucnească şi să-l trateze pe individul 
acesta aşa cum merită. Când colonelul tăcu însfârşit, tânărul îl 
privi cu un dispreţ nemăsurat. 

— Ai terminat? întrebă el sec. 

— Da, răspunse celălalt confuz. 

— Foarte bine; acum, Slavă Domnului, nu mai avem nimic să 
ne spunem; te rog să încaleci şi să părăseşti colonia imediat. 

— Voi raporta generalului tot ce ai spus. 

— Cu atât mai bine. Şi acum, adio. 

Colonelul ieşi cam dezamăgit de primirea aceasta, urmat de 
cei trei bărbaţi, care nu-l pierdeau din ochi şi mergeau lângă el 
aşa ca să nu poată vorbii cu nimeni. 

Calul aştepta în curte, ţinut de un soldat din escortă. Colonelul 
încălecă şi se îndepărtă imediat. 

Se grăbea să iasă cât mai repede din colonie. Când fu destul 
de departe, se opri şi întorcându-se privi lung în urmă. 

— Cine or fi oamenii aceia doi? murmură el. 

Şi dădu pinteni calului. 

Când îl pierdură din vedere căpitanul se întoarse către don 
Louis. 

— Aşadar, spuse el, războiul a fost definitiv declarat între d- 
voastră şi guvernul mexican. 

— Definitiv. 

— Cauza d-voastră e justă; dar ce deviză puneţi pe drapelul pe 
care îl ridicaţi. 

— Voi înscrie singurul lucru care e în stare să-mi asigure 
protecţia populaţiei atrăgând în jurul meu pe toţi năpăstuiţii şi 
nemulţumiţii. 

— Hm! Şi care e acest lucru? 

— Numai patru cuviinţe. 

— Care sunt? 

— Independencia de la Sonora. 

— Da, e o idee bună. Şi ce aveţi de gând să faceţi acum. 

— Vreau să mă grăbesc, ca să nu fiu atacat, ceea ce ar 
presupune frică sau inferioritate din partea mea. 

— E drept. 

— Nu ştiu dacă pot îndrăzni să vă cer câţiva oameni care să 
lupte alături de mine; interesele coloniei cer probabil ca toţi 
coloniştii să fie prezenţi. 

— Oamenii, mei sunt francezi înainte de a fi colonişti şi nu vor 
refuza să ajute un francez. Veţi avea optzeci de călăreţi 
comandaţi de mine; cel puţin aşa cred. 

— Cum aşa? 

— Dacă, căci nu pot dispune de trupa aceasta fără să am 
asentimentul tuturor. 

— E adevărat, zise contele întunecându-se la faţă. 

— Dar n-aveţi nici o grijă, reluă căpitanul: vom obţine uşor 
asentimentul acesta când vor afla coloniştii pentru cine trebuie 
să lupte. 

— Să dea Dumnezeul! 

— Garantez eu de asta. Dar aveţi echipamentul necesar 
pentru o campanie? 

— Cred că da; numai că trebuie să vă mărturisesc că toţi 
oamenii de serviciu m-au părăsit şi au fugit pe ascuns din lagăr. 

— Drace! Şi desigur că au luat şi catării cu ei? 

— l-au luat pe toţi, aşa că îmi va fi destul de greu să-mi 
transport bagajele şi artileria. 

— Bine, bine, vom avea, noi grijă de asta, după cum aţi văzut 
desigur, am aici care foarte bune şi catâri destui care să le tragă, 
şi mai sunt în colonie şi destui oameni care se pricep să-i 
conducă. 

— Mulţumesc. Dar călăreţii aceia, care, fie zis între paranteze, 
îmi vor fi foarte utili, căci nu am prea mulţi, când voi putea să 
contez pe ei? 

— In seara asta vor fi numiţi; în două zile îi veţi avea la 
Misiune. 

— Puteţi să-mi daţi chiar de mâine catârii, carele şi catârgii, ca 
să plece odată cu mine? 

— Desigur. 

— Bun! Atunci voi porni imediat în spre Magdalena. Acesta e 
un sat mare, situat la întretăierea drumurilor care duc la Ures şi 
Hermosillo. 

— ÎI ştiu. 

— Atunci veniţi d-voastră direct acolo, ca să nu mai pierdem 

timpul degeaba. 

— Foarte bine. Voi fi acolo în acelaşi timp cu d-voastră, ceea 
ce îmi va fi cu atât mai uşor, cu cât voi fi fără bagajele pe care vi 
le voi fi expediat înainte. 

— Perfect. 

— Vreţi deci să acţionaţi cu energie? 

— Desigur, vreau să încerc o lovitură uriaşă. Dacă reuşesc să 
cuceresc unul din cele trei oraşe principale ale Sonorei, 
însemnează că am câştigat războiul. 

— Ştiţi că e o întreprindere periculoasă? 

— Ştiu; dar în situaţia în care mă găsesc; nu am altceva de 
făcut, numai îndrăzneala poate şi trebuie să mă salveze. 

— Aveţi dreptate, nu mai am nimic de spus. Acum îmi voi: 
aduna oameni şi sunt sigur că ne vom satisface cererea fără nici 
o greutate. 

Şi ieşiră. 

Toţi coloniştii se adunară în curte, aşa cum spusese căpitanul 
şi strânşi în grupuri mai mari şi mai mici, discutau cu aprindere 
asupra motivelor acestei convocări. 

Când apăru căpitanul, întovărăşit de cei doi prieteni, se făcu 
imediat tăcere, căci toţi erau curioşi să afle despre ce era vorba. 

Căpitanul îl prezentă pe don Louis şi pe Valentin coloniştilor 
săi şi le adresă acestora cererea pe care avea să le-o facă, 
expunându-le în acelaşi timp şi motivele care îl sileau pe conte 
să ceară ajutor la Guetzalli. 

Coloniştii nu ar fi fost aventurierii de rasă care erau, dacă ar fi 
primit cu răceală o cerere ca aceasta. Atraşi pe bună dreptate de 
ciudăţenia şi îndrăzneala celor ce li se propuneau, acceptară cu 
strigăte de entuziasm şi tropăituri de bucurie să se pună sub 
ordinele contelui. Dacă acesta ar fi cerut două sute de oameni, i- 
ar fi obţinut desigur pe loc, fără cea mai mică greutate. 

Bucuros de succesul extraordinar pe care îl avusese, căpitanul 
de Laville mulţumi cu căldură tovarăşilor săi în numele său ca şi 
în numele contelui şi începu imediat să supravegheze pregătirile 
de plecare. 

Carele fură cercetate cu grijă, ca să se asigure că erau în bună 
stare, apoi fură încărcate cu toate lucrurile necesare pentru viaţa 
de campanie pe care aveau să o ducă. 

O oră aproximativ înainte de răsăritul soarelui, totul era gata 
de plecare. Vagoanele fuseseră încărcate şi catârii aleşi cu grijă 
erau conduşi de oameni devotați. 

Luis şi Valentin încălecaseră. 

Căpitanul îi întovărăşi puţin afară din colonie, apoi se 
despărţiră, rămânând să se întâlnească peste trei zile la 
Magdalena. 

Carele şi catârii merg foarte încet în Mexic, unde drumurile nu 
prea există nicăieri şi unde majoritatea timpului eşti silit să-ţi 
croieşti drumul cu securea. 

Don Louis şi Valentin a căror prezenţă era extrem de necesară 
la Misiune, erau disperaţi de încetineala aceasta; aşa încât 
contele se hotărî să se despartă de caravana de care, ca să 
poată ajunge cât mai repede la misiune. 

Le recomandară oamenilor cea mai mare prevedere şi, dând 
pinteni cailor se îndreptară cu repeziciune în direcţia Misiunii. 

Călăreţii noştri aveau cai de rasă, aşa încât ajunseră repede. 

Un om îi aştepta la prima barieră. 

Era Caramilla. 

— Veniti, spuse el, sunteţi aşteptaţi. 

ÎI urmară, întrebându-se din ochi ce motiv fusese destul de 
important încât să-l determine pe Cărămillă să spună o frază atât 
de lungă. 

CAPITOLUL VIII 
TATĂL ŞI FIICA 


În interiorul lagărului domnea cea mai mare activitate; 
fierăriile de campanie fumegau şi răsunau sub loviturile fierarilor; 
ceva mai departe tâmplarii lucrau serii întregi de spiţe de roată, 
armurierii cercetau şi reparau armele; în sfârşit, cu toţii lucrau cu 
ardoare ca să termine totul în cel mai scurt timp posibil. 

Precedaţi de Caramilla, contele şi Valentin traversau lagărul, 
salutaţi în treacăt cu prietenie de aventurierii bucuroşi să-i văd 
înapoi. 

— Ar fi bine poate să mergem să-l întrebăm mai întâi pe don 
Cornelio ce s-a întâmplat, zise contele. 

— Dar, cu atât mai mult, cu cât ar fi greu, dacă nu chiar 
imposibil, să scoatem ceva de la Caramilla. 

— Chiar la el vă conduc, răspunse acesta care auzise cele 
câteva cuvinte schimbate între ei. 

— Atunci e bine, făcu Valentin zâmbind. 

Caramilla coti la stânga şi-i conduse către o cabană de frunze 
în care locuia spaniolul. Acesta cum îi văzu scoase un strigăt de 
bucurie şi alergă către ei. 

— Capa de Dios! strigă el strângându-le mâna. Fiţi bine veniţi 
caballeros; vă aşteptam cu multă nerăbdare. 

— S-a întâmplat ceva nou? întrebă don Louis cu nelinişte. 

— Hm! Cam aşa; dar presupun că n-o rămâneţi tot timpul pe 
cal. 

— Nu, nu venim îndată. 

Şi descălecară. Cât timp vorbiseră contele şi spaniolul, 
Valentin se aplecase la urechea şefului indian, şi îi şoptise câteva 
cuvinte la către Caramilla răspunsese printr-o clătinare 
afirmativă a capului. 

Cei doi francezi intrară apoi în cabană după don Cornelio în 
vreme ce araucanul se îndepărta cu caii. 

— Şedeţi, domnilor, le spuse spaniolul arătându-le câteva 
scaune. 

— Ştiţi că mă nelinişteşti cu totul, don Cornelio, spuse contele. 
Ce s-a întâmplat oare în lipsa mea? 

— Să vedeţi! Ştiţi că m-aţi însărcinat, înainte de plecare să 
veghez asupra donei Angela; ciudată misiune pentru mine. 

— Cum aşa? A 

— Nimic, nimic. Indrăznesc să spun că am îndeplinit această 
misiune delicată cu toată galanteria unui adevărat caballero. 

— Iti mulţumesc. 

— leri, a sosit la Misiune un indian, cu o scrisoare pentru 
comandant. 

— Ah! Şi nu cumva, ştii şi ce conținea scrisoarea aceasta? 

— Era pur şi simplu o cerere să se elibereze un permis de 
venire în lagăr. 

— Ah! Şi cine o iscălea? 

— Părintele Seraphin, un misionar francez. 

— Ciudat lucru, murmură vânătorul. Părintele Seraphin nu ar 
avea nevoie de un permis special ca să stea la noi, oricât i-ar 
plăcea. 

— De aceea nici nu-l cerea pentru el, căci ştie că vizita lui ne- 
ar face numai plăcere. 

— Ah! Dar atunci pentru cine? 

— Pentru cineva de care răspundea cu persoana lui pentru tot 
timpul cât va sta în lagăr, dar al cărui nume nu-l spunea. 

— Hm! Nu e lucru curat la mijloc. 

— Asta am spus şi eu şi l-am sfătuit chiar pe comandant să 
refuze. El însă a acordat permisul, bazându-se pe un raţionament 
care nu e lipsit de logică şi anume că cel pentru care se cere un 
asemenea permis este sau un prieten sau un duşman, şi că în 
ambele cazuri este bine să-l cunoaştem, ca să ştim cum să ne 
purtăm cu el în viitor. 

Cei doi francezi nu se putură împiedica să nu râdă de 
raţionamentul acesta ciudat. 

— Ei, şi după aceasta, ce s-a mai întâmplat? reluă contele. 

— S-a întâmplat că azi dimineaţă a sosit la Misiune părintele 
Seraphin întovărăşit de un om învelit cu grijă într-o mantie lungă. 

— Ah! Şi cine era? 

— Pariez pe orice că nu veţi ghici niciodată. 

— Cred că ai face mai bine să mi-o spui. 

— Cred şi eu. Ei bine, pregătiţi-vă să auziţi un lucru formidabil. 
Persoana în chestiune nu e altcineva decât don Sebastian 
Guerrero. 

— Generalul Guerrero! strigă contele sărind de pe scaun. 

— Să nu amestecăm lucrurile; n-am spus generalul Guerrero ci 
don Sebastian Guerrero. 

— Lasă glumele, don Cornelie; să vorbim serios, astea sunt 
lucruri grave. 

— Dar sunt foarte serios, don Louis; generalul se prezintă aici 
ca un simplu particular. Intr-un cuvânt, în lagărul nostru se 
găseşte acum tatăl donei Angela şi nu guvernatorul Sonorei. 

— Incep să înţeleg, spuse contele mergând agitat încoace şi 
încolo. Şi ce s-a petrecut între ei? Poţi să-mi spui orice, fără 
teamă, căci ştiu să mă stăpânesc. 

— Slavă Domnului, don Louis, nu s-a petrecut nimic. 

— Ah! 

— Da, pentru simplul motiv că, după sfatul meu dona Angela a 
refuzat să primească vizita tatălui ei în absenţa d-tale. 

— A avut puterea să facă aşa ceva? spuse contele oprindu-se 
şi aruncând spaniolului o privire pătrunzătoare. 

— A făcut-o, după sfatul meu. 

— Mulţumesc, don Cornelio. Aşadar, părintele Seraphin şi cu 
generalul... 

— Aşteaptă întoarcerea d-tale într-o cabană construită special 
pentru ei, şi unde, cu toate că în aparenţă e liber, generalul e 
atât de bine supravegheat, încât nu poate face nici cea mai mică 
mişcare fără să ştiu şi eu. 

— Ai avut dreptate să faci aşa, prietene. Ai dat dovadă de o 
mare prudenţă, în împrejurarea aceasta dificilă şi mai ales, de o 
mare perspicacitate. 

— Şi ce ai de gând să faci acum? întrebă Valentin. 

— Am s-o las pe dona Angela să hotărască. Du-te te rog don 
Cornelio şi spune-i că m-am înapoiat; cheamă-i totodată pe 
general şi pe misionar şi voi veni şi eu în curând. 

Spaniolul ieşi îndată să execute ordinul. 

— Când crezi că au să pleci? întrebă Valentin îndată ce se găsi 
singur cu contele. 

— Peste două zile. 

— Şi te duci? 

— La Magdalena. 

— Bun! Acum cu voia ta, Caramilla şi cu mine o să plecăm. 

— Cum aşa? Vrei să mă părăseşti? strigă contele cu regret. 

Vânătorul zâmbi. 

— Nu m-ai înţeles, răspunse el. Şeful indian şi cu mine suntem 
complet nefolositori aici. Cum am putea să te ajutăm? In nici un 
fel. În schimb, sunt convins că vom fi nişte propagandişti 
excelenți. Aşa că lasă-ne pe noi să-ţi pregătim drumul şi să 
încercăm să distrugem, sau cel puţin să micşorăm valul de 
calomnii răspândit despre noi de inamic. 

— Eu nu îndrăzneam să-ţi cer serviciul acesta; dar, dacă te 

oferi atât de frumos, nu pot avea inima să te refuz. Du-te deci şi 
fă aşa cum crezi tu mai bine, căci am deplină încredere în tine. 

— La revedere atunci, căci plecăm imediat. 

— Dar nu te-ai odihnit deloc! 

— Ştii bine că nu sunt niciodată obosit. Curaj, ne vom revedea 
la Magdalena. 

Cei doi prieteni se îmbrăţişară, strângându-şi încă odată 
mâinile; Valentin o luă spre dreapta, iar contele apucă spre 
stânga. 

O gardă de zece oamenii făceau de veghe în jurul cartierului 
general. 

In faţa capelei Misiunii, care fusese aleasă ca reşedinţă 
provizorie a contelui se plimba o santinelă cu arma la umăr. 

Apropiindu-se de locuinţa sa, don Louis îl recunoscut pe don 
Cornelio întovărăşit de două persoane, din care una purta haina 
bisericească. Stăteau pe loc şi păreau că aşteaptă pe cineva. 

Contele grăbi pasul. Cu toate că nu-i mai văzuse niciodată pe 
misionar, îl recunoscu totuşi după haină şi după faţa sa blândă şi 
fină. 

Cei trei oameni se salutară cu politeţă. Contele şi misionarul îşi 
aruncară o privire profundă, apoi îşi întinseră mâna zâmbind. Işi 
dăduseră seama imediat că aveau să se înţeleagă bine. 

— Fii bine venit, d-le, spuse contele adresându-se generalului, 
cu toate că sunt surprins că ai atâta încredere în nişte „piraţi”, 
cum ne numeşti d-ta, încât să te încrezi în onoarea lor. 

— D-le, răspunse generalul, există o lege a onoarei 
recunoscută îşi respectată de toată lumea. 

— İn afară de aceia puşi în afara societăţii şi în afara legilor 
umanităţii, zise Louis cu răceală. 

Misionarul interveni. 

— D-lor, spuse el cu vocea sa simpatică, în momentul acesta 
nu mai sunteţi duşmani; nu e decât un tată care-şi cere fiica unui 
cavaler, care sunt convins că nu va refuza să i-o dea înapoi. 

— D-zeu mi-e martor părinte, strigă contele cu vioiciune, că nu 
pretind să rețin cu forţa fata acestui om, chiar dacă mi-ar fi 
duşman de o mie de ori mai mult. 

— Vezi domnule general, observă misionarul, că nu m-am 
înşelat asupra caracterului d-lui conte. 

— Dona Angela a venit în lagărul meu singură şi de bună voie; 
aici e respectată şi tratată cu tot respectul pe care-l merită. Dona 
Angela e liberă să facă ce vrea şi eu nu-mi permit să-i influenţez 
acţiunile. Deoarece n-am furat-o de la tatăl său, nu pot nici să i-o 

dau înapoi, aţa cum pare să pretindă dânsul. Dacă dona Angela 
vrea să se întoarcă la ai săi, va fi liberă s-o facă; dar dacă preferă 
dimpotrivă să rămână aici sub protecţia mea şi a bravilor mei 
tovarăşi, nici o putere omenească nu va reuşi să mi-o smulgă. 

Cuvintele acestea fură spuse cu un ton hotărât, care-a 
impresionă pe cei doi ascultători. 

— De altfel, d-lor, ceea ce discutăm noi acum nu are nici o 
valoare atât timp cât dona Angela nu s-a pronunţat ea însăşi 
pentru una din cele două alternative, continuă contele. Voi avea 
onoarea să vă conduc în faţa ei, acolo veţi spune tot ce aveţi de 
spus şi ea vă va face cunoscut ce hotărâre a luat. Dar vă previn, 
că va trebuii să ne supunem cu toţii, oricare ar fi această 
hotărâre. 

— Fie, d-le, răspunse generalul sec; poate e chiar mai bine să 
fie aşa. 

— Atunci veniţi, spuse contele. 

Şi îi precedă în cabana oare servea ca locuinţă tinerei fete. 

Aşezată pe un scaun şi având-o pe Violanta, la picioare, dona 
Angela coşea când văzu că intră tatăl său întovărăşit de misionar 
şi de conte, se făcu roşie la faţă, apoi deveni imediat de o 
paloare mortală. Totuş reuşi să-şi domine emoția pe care o 
simţea, se ridică, salută în tăcere şi se aşeză din nou. 

Generalul o privi o clipă, cu o expresie de mânie şi de 
dragoste, apoi întorcându-se brusc către misionar: 

— Vorbeşte-i, părinte, îi spuse el cu vocea gâtuită, eu nu aş 
putea s-o fac. 

Tânăra fată şovăi şi rămase tăcută privind în jos. 

— Bunul meu părinte, spuse ea misionarului, îţi mulţumesc 
pentru încercarea inutilă pe care ai întreprins-o. Hotărârea mea e 
luată şi nimic nu va mai putea să o schimbe. Nu mă mai întorc 
niciodată la ai mei. 

Generalul îşi încruntă sprâncenele şi bătu mânios cu piciorul în 
pământ. 

— Angela, iubita mea fiică, spusa el cu amărăciune, gândeşte- 
te că fuga ta mă dezonorează pentru vecie. 

Un zâmbet de dispreţ încreţi buzele palide ale fetei. 

— Ce-mi pasă? spuse ea. Lumea în care trăieşti tu nu mai e 
lumea mea. Aci se vor concentra de acum toate bucuriile şi 
durerile mele. 

— Dar pe mine, tatăl tău, pe mine m-ai uitat, nu mai sunt 
nimic pentru tine? 

Tânăra fată şovăii şi rămase tăcută privind în jos. 

— Senora, spuse misionarul cu blândeţe, D-zeu nenoroceşte 
copiii care-şi părăsesc tatăl. Intoarce-te la al d-tale cât mai e 
timp. Vezi, te cheamă, îţi întinde braţele. Intoarce-te, copilul 
meu, inima unul tată este un izvor nesecat de blândeţe; al d-tale 
te va iertai; te-a şi iertat. 

Dona Angola scutură din cap negativ, fără să spună nimic. 

Generalul şi misionarul se priviră dezamăgiţi. 

Don Louis stătea ceva mai la o parte, cu mâinile încrucişate pe 
piept, cu capul aplecat şi aerul gânditor. 

— Oh! murmură generalul cu mânie. Neamul nostru e 
blestemat. 

In clipa aceasta, don Louis, se îndreptă şi făcu câţiva paşi 
înainte. 

— Dona Angela, spuse el tare, ai venit aici de bună voie? 

— Da, răspunse ea hotărâtă. 

— Eşti decisă să nu asculţi nici de ordinele nici de rugăminţile 
tatălui d-tale? 

— Da, făcu ea din nou. 

— Aşadar, renunţi pentru totdeauna la rangul d-tale în lume şi 
la avere? 

— Da. 

— Renunţi chiar la protecţia tatălui d-tale, care este tutorul d- 
tale natural şi are asupra d-tale toate drepturile umane şi divine, 
renunţi la dragostea lui? 

— Da, murmură ea slab. 

— Bun, atunci e rândul meu. Şi înclinându-se în faţa 
generalului, continuă: d-le, ori care ar fi ura care ne desparte, 
orice s-ar întâmpla mai târziu, onoarea fiicei d-tale trebuie să 
rămână nepătată. Ei bine, eu Conte de Prebois-Grance, am 
onoarea să vă cer mâna ei. 

De uimire, generalul făcu un pas înapoi. 

— Cererea aceasta mi-o faci serios? spuse el. 

— Da. 

— Gândeşte-te că, cu toate că-ţi mulţumesc că mi-o faci, o 
consider totuşi ca o nouă insultă. 

— Fie. 

— Şi căsătoria aceasta nu va influenţa cu nimic măsurile pe 
care le voi lua contra d-tale. 

— Nu-mi pasă. 

— Şi consimţi încă să-i dai numele d-tale? 

— Da. 

— Ei bine, vei avea răspunsul meu peste patru zile. 

— La Magdalena, atunci. 

— La Magdalena. Generalul se întoarse către fiica sa: Nu te 
blestem, îi spuse el, căci nici Dumnezeu nu mântuie un copil de 
blestemul părintesc. Adio! Fii fericită. 

Şi ieşi repede, urmat de misionar. 

— Părinte, spuse contele, sper că vei veni la Magdalena. 

— Voi veni, d-le, răspunse părintele Seraphin cu melancolie, 
căci prevăd că vor fi multe lacrimi de ogoit. 

— La revedere, d-le, spuse generalul. 

— La revedere, răspunse contele înclinându-se. 

Generalul şi misionarul se urcară pe cai şi se depărtară 
escortaţi de un detaşament puternic de aventurieri, care 
trebuiau să-i întovărăşească ca să poată trece fără greutăţi, 
posturile avansate ale lagărului francez. 

Contele îi urmări multă vreme cu o privire îngândurată, apoi 
intră încet în locuinţa sa. 

CAPITOLUL IX 
MAGDALENA 


Satul sau pueblo Magdalena are o situaţie militară importantă, 
căci se găseşte la întretăierea drumurilor care duc la Ures, 
Hermonsillo şi Sanora, cele trei oraşe principale ale Sonorei şi la 
o distanţă egală de toate trei. 

Trei zile după evenimentele povestite în capitolul precedent, 
satul Magdalena, care se găsea în epoca cea mai animată a 
sărbătorii sale anuale era cuprins de o însufleţire complet străină 
de sărbătoare. Toate jocurile fuseseră întrerupte brusc şi 
populaţia alerga în masă, râzând şi îmbrâncindu-se către una din 
extremităţile satului, unde se petrecea ceva important, după 
câte se înţelegea din cuvintele pe care le puteai auzi în treacăt. 

Intr-adevăr, se auzi, în curând o fanfară şi o trupă de oameni 
înarmaţi pătrunse în pueblo, mergând ordonaţi cu pasul sigur şi 
ferm. 

Această armată mică, formată din vreo trei sute de oameni, 
traversă satul în toată lungimea lui, şi se opri la o sută de metri 
de pueblo, în vârful triunghiului format de întretăierea celor trei 
drumuri. 

Aci, trupa primi ordinul să poposească. 

E desigur inutil să mai spunem cititorului, că armata aceasta 
nu era alta decât trupa franceză de sub comanda contelui de 
Prebois-Grance - căruia i se alăturase Charles de Laville cu cei 
optzeci de cavaleri ai săi. 

Cum se dădu ordinul de popas, se puseră cu toţii pe lucru şi în 
mai puţin de două ore, întrebuinţând în mod inteligent tot ceea 
ce aveau la îndemână, aventurierii făcură lagărul cel mai 
pitoresc şi mai plăcut, care se poate închipui. 

Totuşi, cum contele se considera ca fiind în ţară inamică, nu 
fusese neglijat nici un detaliu care ar fi putut să facă lagărul să 
reziste nu numai la un atac prin surprindere, dar chiar unui 
asediu prelungit. Aventurierii formaseră o împrejmuire din care 
întărite cu garduri de lemn, împrejmuire apărată şi de un şanţ 
larg, cu marginea mai ridicată în spre câmpiile. In mijlocul 
taberei, pe o uşoară ridicătură die teren se afla cortul şefului, în 
faţa căruia erau postate tunurile; în vârful acestui cort flutura un 
drapel pe care scria. /ndependencia del a Sonora. 

Sosirea francezilor fu primită cu bucurie de sonorienii pe care 
sărbătoarea îi adusese la Magdalena. De altfel, ei erau aşteptaţi 
în fiecare oră de mai multe zile şi locuitorii, cărora proclamaţiile 
guvernului le arătaseră pe francezi ca pe nişte bandiți şi jefuitori, 
nu luaseră împotriva lor alte măsuri decât acelea pe care le-am 
văzut, adică să le iasă în întâmpinare şi să-i primească cu 
aclamații de bun venit. Acesta era un fapt caracteristic şi arăta 
limpede că opinia publică ştie bine ce valoare are acel 
pronunciamento al francezilor şi de care parte se află dreptul şi 
justiţia. 

Soarele dispăruse aproape de orizont când don Cornelio, către 
îndeplinea funcțiunea de aghiotant al contelui, ridică portiera 
cortului său şi-l anunţă că un ofiţer superior voia să-i vorbească, 
pretinzând că e însărcinat cu o misiune pentru el. 

Don Louis dădu ordin să fie introdus mesagerul. Acesta intră şi 
contele îl recunoscu imediat: era colonelul Suarez. 

Din partea sa, colonelul făcu un gest de uimire recunoscând 
pe omul pe care îl văzuse la Guetzalli fără să poată şti cine e. 

Dan Louis zâmbi văzând uimirea colonelului; el îl salută cu 
politeţe şi-l invită să şadă. 

După primele cuvinte, colonelul spuse: 

— D-le, sunt însărcinat să vă dau o scrisoare din partea 
generalului Guerrero. 

— Mi s-a spus deja, colonele, răspunse contele. Cunoşti, fără 
îndoială, conţinutul acestei scrisori? 

— Cred că da, d-le, cu atât mai mult cu cât trebuie să mai 
adaug câteva cuvinte şi prin viu grai. 

— Sunt gata să te ascult. 

— Nu voi abuza de timpul d-tale, d-le; iată mai întâi scrisoarea. 

— Foarte bine, răspunse contele luând-o şi punând-o pe masă. 

— Generalul don Sebastian Guerrero, continuă colonelul, vă 
acordă mâna fiicei sale pe care i-aţi făcut onoarea să i-o cereţi, 
dar doreşte ca ceremonia nupţială să aibă loc, cât mai repede cu 
putinţă. 

— N-am nimic împotrivă. 

— Dânsul mai doreşte ca această ceremonie, la care vrea să 
asiste cu un număr mare de prieteni şi rude, să fie celebrată la 
Magdalena de către părintele Seraphin. 

— La asta am câteva observaţii de făcut, colonele. 

— Te ascult, caballero. 

— Consimt cu bucurie să mă căsătorească părintele Seraphin, 
numai că ceremonia nu va avea loc la Magdalena, ci aici, în 

lagărul meu, pe care nu vreau şi nu pot să-l părăsesc. 

Colonelul încruntă sprâncenele, dar contele continuă ca şi cum 
n-ar fi observat nimic. 

— Generalul poate să asiste la căsătorie cu oricât de mulţi 
prieteni şi rude; dar cum nu suntem, din nenorocire, în relaţii 
atât de bune cum aş fi dorit, şi cum trebuie să mă îngrijesc de 
siguranţa mea, aşa cum el trebuie să se îngrijească de a lui, 
generalul va binevoi să-mi trimită zece ostateci aleşi printre 
persoanele cele mai influente ale Sonorei. Ostatecii aceştia vor fi 
trataţi de mine cu cele mai mari onoruri şi vor fi înapoiaţi 
generalului o oră după ceremonia nupţială, când toţi invitaţii vor 
fi evacuat lagărul, şi trebuie să te previn colonele, că dacă se 
încearcă cea mai mică tentativă de trădare contra mea, sau 
contra unui din oamenii pe care am onoarea să-i comand, 
ostatecii vor fi împuşcaţi imediat. 

— Oh! strigă colonelul. Te temi de generalul Guerrero, şi n-ai 
încredere în onoarea sa de caballero? 

— D-le, răspunse contele sec, am învăţat din nenorocire chiar 
pe pielea mea cât valorează onoarea de caballero a unora dintre 
mexicani; aşa că nu voi mai discuta despre subiectul acesta. 
Acestea sunt condiţiile mele, generalul e liber să le primească 
sau nu, dar îmi dau cuvântul de onoare că n-am să le mai 
schimb. 

— Bine, d-le, răspunsa colonelul, intimidat fără voia lui de 
accentul hotărât al contelui, voi avea onoarea să transmit 
generalului aceste condiţii aspre. 

Don Louis salută. 

— Nu cred să le accepte, continuă colonelul. 

— E liber să facă ce vrea. 

— Dar nu există nici un alt mijloc ca să vă înţelegeţi? 

— Nu. 

— Insfârşit, în caz că generalul acceptă, ceea ce e puţin 
probabil, cum să vă anunţ ca să pierdem cât mai puţin timp 
posibil? 

— Intr-un fel foarte simplu, d-le, prin sosirea părintelui 
Seraphin şi trimiterea ostatecilor. 

— Şi în acest caz, când va avea loc ceremonia? 

— Două ore după sosirea ostatecilor în lagărul meu. 

— Mă retrag atunci, d-le, ca să transmit superiorului meu 
răspunsul d-tale. 

— Bine, d-le. 

Colonelul se retrase. 


54 


Contele se înveli apoi într-o mantile şi ieşi ca sa viziteze 
posturile şi să se asigure că santinelele veghează. 

Pe când trecea pe lângă întăritori, simţi deodată o mână care-l 
atinse uşor pe spate. 

Contele îşi înăbuşi un strigăt de surpriză şi se întoarse. 

De marginea întăritorilor se ţinea agăţat un om care abia de îi 
se vedea capul deasupra întăritorilor. 

Omul acesta era Caramilla. 

Şeful indian îşi duse degetul la buze ca pentru a-i recomanda 
contelui prudenţă. 

Acesta avu un gest de plăcere recunoscându-l pe indian şi se 
aplecă repede către el. 

— Ei bine? îl întrebă el la ureche. 

— Veţi fi atacați mâine. 

— Eşti sigur? 

Indianul zâmbi. 

— Da, spuse el. 

— Când? 

— Noaptea. 

— La ce oră? 

— O oră înainte de răsăritul lunii. 

— De cine? 

— Feţe palide. 

— Oh! Oh! 

— Adio. 

— Şi Valentin? 

— Va veni. 

Indianul se lăsă să alunece de pe întăritori fără să vrea să 
spună mai mult. 

Louis îl urmă cu privirea; el îl văzu târându-şi în genunchi ca 
un şarpe şi dispărând în întuneric fără să fi făcut nici cel mai 
zgomot. 

Scena aceasta fusese atât de rapidă şi fuga indianului atât de 
tăcută, încât contele era gata să creadă că a fost prada unei 
halucinaţii, dar deodată strigătul bufniței se ridică de două ori în 
aer. 

Semnalul acesta fusese de mult convenit între Valentin şi 
conte; acesta înţelese că era Caramilla care, anunţându-l că e în 
siguranţă îi adresa de departe o ultimă recomandaţie de 
prudenţă; el clătină din cap cu tristeţe, şi se întoarse în cortul 
său murmurând încet. 

— Incă o trădare. 

CAPITOLUL X 
SFATUL 


Pe la orele 5 dimineaţa, perdeaua care închidea cortul contelui 
fu ridicată de afară şi un om intră înăuntru. 

Trezit brusc de apariţia aceasta subită, don Louis se frecă la 
ochi şi se ridică cu câte un pistol în fiecare mână, strigând cu o 
voce tare: 

— Cine e acolo? 

— Eu, răspunse noul sosit; cine ar îndrăzni să intre aşa dacă 
nu eu? 

— Valentin! strigă contele cu un strigăt de bucurie, aruncându- 
i pistoalele. Fii binevenit, te aşteptam cu nerăbdare. 

— Mulţumesc, răspunse vânătorul, nu ţi-a spus azi noapte 
Caramilla să mă întorc? 

— Ba da, răspunse contele râzând, dar nu e uşor de vorbit cu 
şeful. 

— E drept. Ei bine, eu îţi aduc toate lămuririle pe care a uitat 
el să ţi le dea, şi poate că aşa e mai bine. 

intre timp, contele se îmbrăcase şi-şi pusese mantia. 

— la un scaun şi să stăm de vorbă, spuse el. 

— Aş prefera să ieşim. 

— Cum vrei, răspunse don Louis, care bănuia că prietenul său 
are motivele lui particulare să se poarte aşa. 

leşiră amândoi din cort. 

— Căpitane de Laville, spuse vânătorul, adresându-se 
tânărului care se plimba în lung şi în larg în faţa cortului, o 
escortă de zece oameni, un cal pentru mine şi unul pentru conte 
te rog. 

— Imediat? 

— Da, dacă se poate. 

— Am înţeles. 

— Părăsim deci lagărul? întrebă Louis când fură singuri. 

— Mergem la Magdalena, răspunse vânătorul. 

— Vezi că acum nu se prea poate. 

— De ce? 

— Pentru că aştept răspunsul generalului. 

— Atunci poţi să vii, răspunse celălalt cu un zâmbet 
batjocoritor, căci nu veţi primi niciodată răspunsul acesta; 

misiunea colonelului nu era decât o viclenie, ca să-ţi adoarmă 
neîncrederea. 

— Oh! Eşti sigur de cele ce spui? 

— Ei Doamne! 

În momentul acesta apăru escorta. Louis şi Valentin se urcară 
pe cai îşi porniră. 

— Unde mergem de fapt? întrebă contele după un timp. 

— Să asistăm la o luptă de cocoşi. 

— O luptă de cocoşi? repetă celălalt uimit. 

Vânătorul îi aruncă o privire semnificativă. 

— Da, zise el; cred că ştii şi dacă nu, afli acuma, că cele mai 
frumoase lupte de cocoşi au loc la Magdalena, în vremea 
sărbătorilor. 

— Ah! făcu Louis cu indiferenţă. 

— Sunt sigur că o să te intereseze, reluă Valentin cu un accent 
ironic. 

Contele înţelese perfect că prietenul său nu îi vorbea aşa 
decât ca să deruteze urechile care ar fi putut să-i audă, şi tăcu, 
încredinţat că totul se va lămuri în curând. 

De altfel, mica trupă intră în momentul acesta în satul ale 
cărui case începeau să se deschidă şi ai cărui, locuitori abia 
treziţi, îi salutau în trecere cu zâmbete vesele şi amicale. 

După ce străbătu încet două trei uliţe ale satului, 
detaşamentul se opri la un semn al lui Valentin, în faţa unei case 
destul de modeste în aparenţă şi care nu se deosebea cu nimic 
de toate celelalte case. 

— Aici e, spuse vânătorul. 

Se opriră şi descălecară. Valentin ordonă apoi şefului 
detaşamentului să rămână pe loc cu toţi oamenii săi şi să nu se 
îndepărteze nici la dreapta, nici la stânga până la întoarcerea 
contelui; apoi bătu discret în uşa care se deschise imediat. 
Intrară amândoi şi uşa se închise la loc fără ca ei să fi văzut pe 
cineva. 

Vânătorul îşi introduse apoi tovarăşul într-o odaie a cărei uşă o 
deschise cu o cheie pe care o scoase din buzunar. 

— Fă ca mine, îi spuse el scoţându-şi pălăria de fetru şi haina 
pe care le înlocui cu o mantie şi o pălărie de pai. 

Contele îl imită. 

— Şi acum, vino. 

Amândoi se înveliră eu grijă în manta şi îşi lăsară pălăriile pe 
ochii, apoi ieşiră din casă printr-o uşă ascunsă perfect în zid, care 
comunica cu casa vecină pe care o traversară fără să întâlnească 

pe nimeni şi se aflară din nou în stradă. 

Dar în cele câteva minute cât rămăseseră în casă, aspectul 
satului se schimbase cu desăvârşire. Străzile erau acum pline de 
lume care venea şi pleca şi la fiecare pas vedeai grupuri, grupuri 
de copii şi de haimanale care vorbeau cu strigăte de bucurie şi 
hohote de râs. 

Cei doi prieteni traversară câteva străzi şi ajunseră în cartierul 
arenelor, dacă se pot numi astfel casele în ale căror curți 
interioare se desfăşoară luptele de cocoşi, una din distracţiile 
favorite ale mexicanilor. 

— Ah! spuse Louis. Aşadar mergem într-adevăr la lupta de 
cocoşi? 

— Desigur, răspunse Valentin zâmbind, las pe mine, ţi-am 
spus doar că o să te intereseze. 

— Haide, reluă contele ridicând din umeri cu nepăsare, 
Dumnezeu să te mai înţeleagă cu ideile tale aiurite. 

— Bine! Bine! făcu Valentin râzând, asta o s-o vedem noi, dar 
iată că am ajuns. 

Şi fără să mai discute, intrară într-una din case. 

Spectacolul începuse de mult când intrară ei, aşa încât locurile 
cele mai bune erau ocupate şi arena era plină de spectatori care 
stăteau în picioare, înghesuiți unul într-altul. 

Dar cum ei nu veniseră cu gândul să ia parte activă la 
spectacol, se duseră să se aşeze cu modestie pe zidul 
împrejmuitor, unde stătea un grup de haimanale zdrenţăroase, 
prea săraci ca să poată lua parte ia pariuri. 

Zgomotul era atunci la culme şi toţi ochii erau fixaţi asupra 
arenei unde, lucru extraordinar, un singur cocoş bătuse pe alţi 
nouă. 

Francezii, profitară eu dibăcie de această efervescenţă a 
spectatorilor, pentru a trece neobservaţi până la locurile pe care 
şi le aleseseră. 

După o clipă, Valentin îşi aprinse o ţigară şi se aplecă la 
urechea prietenului său. 

— Aşteaptă-mă aici, spuse el, mă întorc într-o clipă. 

Don Louis făcu un semn afirmativ din cap. 

Valentin se sculă cu un aer indiferent, cobori cu nepăsare 
scările şi se amestecă, cu ţigara în gură, printre spectatorii care 
se înghesuiau în jurul arenei. 

Contele îl urmării din ochi timp de câteva clipe, dar îl pierdu 
curând din vedere în mijlocul mulţimii. 

Atunci se întoarse să privească din nou spre arenă şi 

spectacolul ciudat pe care-l zări era atât de atrăgător, încât 
contele fu interesat fără voie de ceea ce se petrecea în faţa lui şi 
sfârşi chiar prin a se amuza. 

Luptele se ţineau lanţ una după alta, cu peripeții diferite, dar 
toate la fel de palpitante. Contele începea să găsească destul de 
lungă lipsa prietenului său, care-l părăsise aproape de o oră, 
când îl văzu deodată în faţa luă. 

— Ei bine! îl întrebă ei. 

— Ei bine, răspunse Valentin în castiliană, se pare că au avut 
dreptate şi că cei mai grozavi sunt cocoşii lui senor Rodriguez; 
vino să-i vezi ce interesanţi sunt. 

Contele se sculă fără să-i răspundă şi-l urmă. 

Graţie deghizării lor, dar mai ales graţie faptului că toţi 
spectatori se interesau numai de luptele de cocoşi, francezii 
ieşiră din amfiteatru aşa cum intraseră, adică fără să atragă 
atenţia nimănui. 

In curând se găseau într-un coridor întunecos, care ducea în 
interiorul casei. Valentin se opri atunci şi lipindu-şi buzele de 
urechea prietenului său, spuse: 

— Ascultă-mă bine Louis, a venit timpul să-ţi spun pentru ce 
te-am adus aici. 

— Te ascult, zise contele. 

— ţi închipui şi tu probabil că n-am stat degeaba de când am 
plecat de la Misiune. Am cutreierat satele, m-am întâlnit cu cei 
mai bogaţi şi cei mai influenţi dintre localnici şi am reuşit să-i fac 
să înţeleagă că este în interesul lor să se unească cu tine şi să te 
susţină. Sărbătoarea de la Magdalena ne-a oferit o ocazie 
favorabilă să ne reunim fără să atragem atenţia guvernului 
mexican şi să-i trezim bănuielile. Singura casă în care se pot 
întâlni mai multe persoane fără să provoace bănuieli este 
desigur aceea în care se găseşte o arenă pentru luptele de 
cocoşi. Mi-am dat deci întâlnire pentru azi, chiar în casa asta cu 
toţi cei nemulţumiţi, şi ei sunt mulţi. Sunt oameni care fie prin 
avere, fie prin poziţia lor se bucură de o mare consideraţie în 
ţinutul pe care vrem să-l răsculăm şi au o influenţă însemnată. 
Te voi conduce în faţa lor, căci te aşteaptă să vii. Tu ai să le 
explici care sunt intenţiile tale şi ei îţi vor spune în ce condiţii 
consimt să se alieze cu tine. Dacă însă cele ce ţi-am spus acuma 
nu-ţi convin, poţi să te retragi; mă însărcinez eu să-i trimet înapoi 
fără să te compromit în nici un fel. 

— Nu, răspunse contele cu hotărâre, acum e prea târziu; ar fi 
o laşitate să ezit sau să dau înapoi. Orice s-ar întâmpla, trebuie 

să merg înainte. Anunţă-mă prieteniilor tăi. 

— Vino, atunci. 

Merseră mai departe până la capătul coridorului, unde-i opri o 
uşă închisă. 

Valentin bătu în uşă de trei ori la intervale egale. 

— Cine e acolo? întrebă o voce din interior. 

— Acela care e aşteptat de multă vreme, fără a spera că va 
veni, răspunse Valentin. 

— Să fie bine venit, reluă vocea. 

In aceeaşi clipă se deschise uşa, cei doi intrară şi uşa se 
închise imediat în urma lor. 

Se găseau acum într-o sală mare cu pereţii albiţi cu var şi 
podeaua de pământ bătut. In loc de mobile erau numai bănci, pe 
care şedeau vreo cinci zeci de oameni, dintre care unii purtau 
haine preoţeşti. Perdele de pânză roşie atârnate de ferestre 
opreau lumina şi opreau în acelaşi timp privirile indiscreţilor care 
s-ar fi uitat de afară. 

La intrarea lui Valentin şi a contelui, toţi cei de faţă se ridicară 
şi se descoperiră cu respect. 

— Caballeros, spuse vânătorul, am onoarea să vă prezint, 
după cum v-am promis pe contele de Prebois-Grance, care a 
binevoit să mă întovărăşească, pentru a auzi propunerile pe care 
aveţi să i le faceţi. 

Cu toţii se înclinară ceremonios în faţa contelui; acesta le 
răspunse la salut cu graţia şi vioiciunea lui obişnuită. 

Un om de o vârstă mai înaintată cu figura fină şi inteligentă şi 
îmbrăcat într-un costum de fermier, înaintă atunci adresându-se 
vânătorului: 

— lartă-mă, d-le, spuse al cu un accent uşor ironic, dar cred că 
ai făcut o mică greşeală. Au spus că domnul conte a binevoit să 
ne facă onoarea să vină să asculte propunerile pe care avem săi 
le facem. Dar mii se pare că noi nu avem să-i facem nici o 
propunere şi că, dimpotrivă, noii suntem aceia care trebuie să le 
ascultăm pe ale sale. 

Un murmur de aprobare trecu printre rândurile celor de faţă. 

Don Louis înţelese că era timpul să intervină. 

— D-lor, apuse el salutând grațios în jur, vreţi să-mi permiteţi 
să mă explic pe faţă cu d-voastră? Sunt sigur că după aceia nu 
va mai fi nici o neînțelegere şi că ne vom înţelege de minune. 

— Vorbiţi, vorbiţi, d-le conte, spuseră ei. 

— D-lor, reluă el, nu voi intra acum în nici unul din detaliile 
care mă privesc personal, nu vă voi spune pentru ce am venit 

aici, nici în ce fel guvernul din Mexico, după ce şi-a călcat toate 
promisiunile pe care mi le-a făcut, a sfârşit prin a mă declara 
inamic al patriei, m-a pus în afara societăţii şi a dus neruşinarea 
până la a mă trata de pirat şi a-mi pune capul la preţ ca şi cum 
aş fi un bandit sau un asasin ordinar; ar însemna să abuzez în 
mod inutil de răbdarea d-voastră, deoarece ştiţi foarte bine tot 
ce s-a întâmplat. 

— Da, d-le conte, îl întrerupse fermierul care mai vorbise şi 
înainte şi care se numea don Anastasie, cunoaştem lucrurile la 
care faci aluzie, le deplângem cu toţii şi ne e ruşine pentru ţara 
noastră. 

— D-lor, vă mulţumesc pentru aceste dovezi de simpatie; ele 
îmi sunt preţioase, căci îmi dovedesc că nu mă judecaţii greşit. 
Trec deci la fapte fără nici un înconjur. 

— Ascultăm! Ascultăm! murmurară auditori. 

Contele aşteptă câteva minute, apoi când se făcu din nou 
tăcere, continuă: 

— D-lor, Sonora este ţinutul cel mai bogat şi fertil din Mexic şi 
din lumea întreagă. Sonora poate fi independentă, căci celelalte 
provincii nu numai că nu-i dau nimic, că dimpotrivă se hrănească 
cu surplusul bogățiilor sale. Dar Sonora nu este acum la drept 
vorbind, decât un vast deşert, din cauza sistemului de asuprire la 
care e supusă; cea mai mare parte a teritoriului său rămâne 
necultivată, pentru că guvernul mexican care ştie s-o exploateze 
atât de bine şi să-i ia rodul ogoarelor ca şi aurul şi argintul 
minelor sale, e neputincios când e vorba să o păzească de 
inamicii care o înconjoară. Aceştia sunt indienii, ale căror 
incursiuni tot mai îndrăzneţe în fiecare an, ameninţă să devină şi 
mai teribile, dacă nu se rezolvă situaţia cât mai repede şi nu se 
taie răul din rădăcină. Declaraţi-vă independenţa făţiş şi cu 
energie, separaţi-vă de Mexic, formaţi confederaţia Sonoriană şi 
chemaţi la voii emigrația franceză din California, francezii nu vor 
rămâne nepăsători la apelul vostru şi vor veni să vă ajute nu 
numai să vă câştigaţi, dar să vă şi menţineţi independenţa 
contra inamicilor din afară şi din interior. 

— Dar dacă chemăm francezii la noi, obiectă unul dintre 
ascultători, ce ne vor cere ei? 

— Dreptul de a cultiva terenurile voastre părăsite, răspunse 
contele cu energie, de a vă aduce progresul arta şi industria, 
într-un cuvânt, dreptul de a popula deşerturile voastre, de a vă 
îmbogăţi satele şi de a vă civiliza ţinuturile. lată ce vor cere 
francezii. E prea mult? 

— Nu desigur, nu e prea mult, spuse don Anastasio în mijlocul 
unui murmur de aprobare. 

— Dar, obiectă un altul, cine ne asigură pe noi, că, atunci când 
va sosi timpul să ne regulăm socotelile cu colonelul pe care-l 
vom fi chemat în ajutor, aceştia îşi vor îndeplinii promisiunile pe 
care ni le vor fi făcut şi nu var pretinde să ne dicteze legi la 
rândul lor, bazaţi pe numărul şi puterea lor? 

— Eu, caballeros, eu care voi trata cu voi în mumele lor şi-mi 
voi lua toată răspunderea. 

— Da, perspectiva pe care ne-o arătaţi este atrăgătoare, 
caballero, răspunse don Anastasio în numele tuturor. 
Recunoaştem cu toții că ai dreptate; dar ne reține un scrupul. 
Avem noi oare dreptul să târâm ţara aceasta nenorocită şi pe 
jumătate ruinată în ororile unui război civil? Generalul Guerrero 
este un ofiţer încercat şi un om rece şi crud, care nu se va da 
înapoi în faţa nici unei extremităţi, oricât de teribilă ar fi ca să 
înăbuşe în sânge orice tentativă de revoltă. Să nu crezi că 
vorbim aşa de frică sau din slăbiciune caballero; nu e numai din 
teama de a nu eşua şi de a ne vedea pierind pentru totdeauna în 
catastrofa aceasta şi cele câteva libertăţi care ne-au fost lăsate 
până acum şi care ne vor fi răpite probabil şi ele la prima ocazie 
favorabilă. 

— D-lor, răspunse contele, apreciez aşa cum se cuvine 
motivele pe care aţi binevoit să mi le daţi, dar permiteţi-mi să vă 
spun că oricât de serioase ar fi obiecțiile pe care-mi faceţi 
onoarea să mi le faceţi noi n-am venit aici ea să discutăm. Scopul 
acestei reuniuni nu este oare tocmai o alianţă ofensivă şi 
defensivă între dvs. şi mine? 

— Desigur, strigară majoritatea ascultătorilor uimiţi de brusca 
schimbare de poziţie a contelui şi antrenați poate fără voia lor să 
vorbească mai repede decât ar fi vrut. 

— Ei bine, reluă contele, spuneţi-mi fără să mai pierdem 
timpul, în ce condiţii consimţiţi să vă aliaţi cu mine şi să-mi daţi 
concursul, şi care va fi numărul oamenilor pe care voi putea 
conta când va sosi timpul. 

— lată ce înseamnă să vorbeşti cum trebuie, senor conte, 
reluă don Anastasio. Ei bine, vom răspunde limpede la această 
întrebare. D-zeu ne e martor că nu ne îndoim de curajul sau 
vitejia soldaţilor d-tale; ştim că francezi sunt foarte viteji. Dar 
aveţi o armată mică; până acum nu se bazează pe nimic şi ocupă 
numai locul pe care se află lagărul. Luaţi-vă o bază de operaţii 
solidă, luaţi de exemplu unul din cele trei oraşe principale ale 

Sonorei, îşi atunci nu veţi mai fi aventurieri, ci soldaţi adevăraţi, 
cu care nu se va mai fi teamă să tratăm căci expediţia d-tale va 
fi căpătat consistenţă şi va fi devenit serioasă. 

— Bine d-lor, vă înţeleg, răspunse contele cu răceală; şi în caz 
că voi reuşi să ocup unul din oraşele de care vorbiţi voi putea 
oare să contez pe d-voastră? 

— Trup şi suflet! 

— Şi câţi oameni îmi veţi pune la dispoziţie? 

— Şase mii în patru zile, toată Sonora după o săptămână. 

— Mi-o promiteţi? 

— V-o jurăm! strigară cu entuziasm. 

Dar entuziasmul acesta nu găsi nici un ecou în inima contelui. 

— D-lor, spuse el, vă dau întâlnire tuturor peste cincisprezece 
zile într-unul din cele trei oraşe principiale ale Sonorei şi atunci, 
deoarece îmi voi fi îndeplinit promisiunile, vă voi soma să vi le 
ţineţi pe ale voastre. 

Mexicanii nu-şi putură reţine un gest de uimire şi de admiraţie 
auzind aceste cuvinte nobile. Ei veniră pe rând să-i strângă mână 
şi să-l asigure de devotamentul lor, apoi ieşiră. 

Contele şi Valentin rămaseră singuri. 

— Eşti mulţumit? îl întrebă vânătorul. 

— Cine ar putea să fie atât de puternic încât să galvanizeze 
poporul acesta? murmură contele clătinând din cap cu tristeţe şi 
răspunzând mai mult propriilor sale gânduri, decât întrebări 
prietenului său. 

Ei se întoarseră să-şi ia hainele; îşi găsiră escorta acolo unde o 
lăsaseră se depărtară încet în mijlocul mulţimii care îi saluta în 
trecere cu strigăte de Viva /as Franceses! 

— Dacă voi fi împuşcat într-o bună zi, răspunse contele cu 
amărăciune, nu vor avea de schimbat decât un singur cuvânt. 

Valentin suspină, dar nu răspunse nimic. 

CAPITOLUL XI 
PĂRINTELE SERAPHIN 


Dona Angela se deşteptase tocmai din somn; o rază veselă de 
soare, alunecând pe faţa ei drăgălaşă o făcuse să deschidă ochii. 

Intinsă pe jumătate în hamacul său, cu capul sprijinit pe braţul 
drept, ea privea gânditoare la camerista sa Violanta care 
pregătea diversele obiecte trebuitoare pentru toaleta stăpânei 
sale. 

Deodată se auzi afară un zgomot de paşi; dona Angela ridică 
repede fruntea. 

— Vine cineva, spuse ea. 

Violanta ieşi şi se întoarse imediat. 

— Don Cornelio cere permisiunea să spună câteva cuvinte 
senoritei, spuse camerista. 

Tânăra fată încruntă plictisită din sprâncene. 

— Ce mai vrea şi ăsta? spuse ea. 

— Nu ştiu. 

— Omul acesta îmi displace profund. 

— Să-i spun că nu puteţi să-l primiţi? 

— Nu, reluă ea cu vioiciune, să intre. 

— De ce, dacă nu vă face plăcere? 

— Prefer să-l văd. Nu ştiu din ce cauză, dar mă tem grozav de 
el. 

Camerista roşi şi întoarse capul; dar îşi reveni imediat. 

— Totuş, e cu totul devotat lui don Louis şi d-tale, senorita. 

— Crezi? spuse ea, aruncându-i o privire pătrunzătoare. 

— Presupun cel puţin. Până acum a avut o purtare foarte 
cinstită. 

— Dar, murmură ea visătoare; ceva îmi spune că omul acesta 
mă urăşte. Când îl văd, am o senzaţie nestăpânită de antipatie. 
Poate că se grăbeşte să intre? Roagă-l să vină. 

Violanta se grăbi să execute ordinul stăpânei sale. 

Don Cornelio intră cu zâmbetul pe buze. 

— lartă-mă că îndrăznesc să-ţi tulbur singurătatea seniorita, 
spuse el, după un salut grațios, la care tânăra fată răspunse fără 
să părăsească hamacul; dar un preot misionar francez, doreşte 
să-i acordaţi favoarea urnei convorbiri de câteva minute. 

— Cine e misionarul acesta, don Cornelio? 

— Părintele Seraphin, senorita. 

— De ce nu vorbeşte mai bine cu don Louis? 

— Asta era şi intenţia lui. 

— Şi? 

— Dar, continuă don Cornelio, don Louis a părăsit lagărul la 
răsăritul soarelui, întovărăşit de don Valentin, şi nu s-a întors 
încă, cu toate că este aproape ora douăsprezece. 

— Ah! Şi unde s-a dus don Louis, aşa de vreme? 

— N-aş putea să vă spun acest lucru, senorita; dar cred că a 
pornit în spre Magdalena. 

— S-a întâmplat oare ceva nou? 

— Eu nu ştiu nimic, senorita. 

Urmară câteva clipe de tăcere. Dona Angela se gândea. Apoi 
ea reluă: 

— Şi bănuieşti cam ce vrea să-mi spună acest misionar, don 
Cornelio? 

— Nu, senorita. 

— Roagă-l să intre, atunci, voi fi fericită să-l văd şi să vorbesc 
cu el. 

Violanta ridică perdeaua care închidea cabana, fără să-i mai 
lase timp lui don Cornelio să răspundă. 

— Intraţi, părinte, spuse ea. 

Misionarul intră. 

Dona Angela îl salută cu respect şi-i oferi un scaun. 

— Doreşti să-mi vorbeşti părinte? spuse ea. 

— Da, d-ră, răspunsa el înclinându-se. 

— Sunt gata să te ascult. 

Misionarul aruncă în jurul lui o privire pe care don Cornelio şi 
camerista o înţeleseră de minune, căci ieşiră imediat. 

In clipa aceasta se auzi în lagăr zgomotul unor cai care se 
apropiau. 

Camerista ridică perdeaua. 

— Soseşte don Louis, spuse ea. 

— Să vină, să vină numaidecât, strigă dona Angela. 

Câteva minute mai târziu, don Louis şi Valentin intrară în 
cabană. Ei se apropiară de misionar îşi strânseră mâna cu 
dragoste. 

— Ai venit din partea generalului, părinte? întrebă contele au 
vioiciune. 

— Vai, nu, d-le conte, răspunse el, generalul nu ştie că am 
venit şi dacă ar fi ştiut e probabil că s-ar fi opus. Generalul 
Guerrero n-a avut niciodată intenţia să vă acorde mâna d-rei; nu 

pot să vă spun nici ce am văzut, nici ce am auzit, căci calitatea 
mea de preot se opune; dar mai sunt totodată francez, cu alte 
cuvinte compatriotul d-voastră şi e de datoria mea să vă anunţ 
că sunteţi înconjurați din toate părţile de trădare şi că generalul 
continuă să vă adoarmă vigilenţa cu făgăduieli false pentru a 
putea să vă surprindă şi să vă zdrobească. 

Don Louis lasă să-i cadă capul pe piept. 

— Atunci pentru ce ai venit? întrebă el după o clipă. 

— Să vă spun. Generalul vrea să-şi recapete fiica şi va 
întrebuința orice mijloace ca să-şi atingă scopul. Permite-mi să 
observ că în împrejurările de faţă prezenţa d-rei este nu numai o 
primejdie pentru d-ta, dar şi o pată neştearsă pe onoarea ei. 

— Domnule! strigă contele. 

— Lasă-mă să sfârşesc, continuă misionarul cu răceală. Nu 
pun nici o clipă la îndoială onoarea d-tale sau a d-rei, dar nu 
puteţi avea pretenţia să închideţi gura tuturor duşmanilor şi să 
opriţi valul imens de calomnii care se varsă asupra voastră şi din 
nenorocire, purtarea voastră pare să le dea dreptate. 

— Dar ce putem face? 

— Am să vă spun eu. 

— Vorbeşte, părinte. 

— lată ce vă propun: vrei desigur să te însori cu d-ra? 

— Ştii bine că aceasta e dorinţa mea cea mai fierbinte. 

— Lasă-mă să sfârşesc; căsătoria aceasta nu trebuie să fie 
celebrată aici, în mijlocul unui lagăr de aventurieri, fără zgomot 
şi aproape fără martori, căci ar părea, desigur ridicolă. 

— Dar... 

— Ea trebuie să aibă loc într-un oraş în văzul întregii populaţii, 
la lumina soarelui, în zgomotul clopotelor şi al puştilor care vor 
spune tuturora, că această căsătorie este serioasă. 

— Da, observă Valentin, părintele Seraphin are dreptate, căci 
atunci dona Angela nu s-ar mai mărita cu un pirat nenorocit, ci 
cu un cuceritor de care va trebui să se ţină seama. Şi nu va mai 
fi soţia unui aventurier, ci a liberatorului Sonorei; aceia care o 
blamează acum vor fi primii care s-o laude. 

— Dar, e adevărat, strigă tânăra fată înflăcărată, părinte îţi 
mulţumesc că ai venit; acuma ştiu care e datoria mea şi o voi 
îndeplini. Cine va mai îndrăzni să atace reputaţia aceleia care se 
va fi măritat cu salvatorul ţării sale? 

— Dar, reluă contele, mijlocul acesta nu este decât un relativ. 
Căsătoria nu se poate celebra încă. Vor mai trece cel puţin 
cincisprezece zile şi poate chiar o lună până să pot cuceri un 

oraş. Până atunci, dona Angela va trebui să rămână în lagărul 
meu ca şi până acum. 

Toate privirile se întoarseră neliniştite către misionar. 

— Nu, spuse el, dacă d-ra îmi permite să-i ofer un adăpost. 

— Un adăpost? întrebă ea. 

— E foarte simplu şi fără îndoială nu destul de confortabil ca 
să o primească, reluă el, dar cel puţin va fi în siguranţă, în 
mijlocul unei familii de oameni onorabili şi buni, care vor fi fericiţi 
să o primească. 

— Adăpostul acesta pe care mi-l oferi, e departe de aici 
părinte? întrebă tânăra fată cu vioiciune. 

— La douăzeci şi cinci de mile, cel mult, în direcţia pe care 
trebuie să o urmeze expediţia franceză în Sonora. 

Dona Angela zâmbi cu fineţe văzând cât de bine fusese 
înţeleasă de bunul preot. 

— Şi când plecaţi? întrebă Valentin. 

— Chiar acum! strigă tânăra fată; durerea ca şi bucuria trebuie 
grăbită. Deoarece o despărţire este inevitabilă, să terminăm cu 
ea cât mai repede. 

— Bine ai vorbit, făcu Valentin. Eşti o femeie nobilă şi 
curajoasă dona Angela şi te iubesc ca pe o soră. 

Dona Angela nu se putu împiedeca să nu zâmbească de 
entuziasmul vânătorului. 

— Dar nu ne-am gândit la un lucru, continuă acesta, vă trebuie 
o escortă. 

— Pentru ce? întrebă preotul cu simplicitate. 

— Eşti fermecător părinte; cum pentru ce? Ca să vă apere de 
bandele inamice. 

— Respectul tuturora valorează mai mult ca o escortă 
compromiţătoare. 

— Da, dar pentru d-ta, ai uitat oare că vei călători cu două 
fete, care vor fi recunoscute imediat? 

— E adevărat, recunoscu el, la asta nu mă gândisem. 

— Cum să facem atunci? 

Dona Angela începu să râdă. 

— Cred că v-aţi împiedecat pentru un lucru de nimica, d-lor, 
spuse ea, N-a spus părintele chiar acum câteva clipe că este 
apărat cel mai bine de haina sa şi că amicii ca şi inamicii îl vor 
respecta în orice împrejurare? 

— E adevărat, întări misionarul. 

— Ei bine, atunci chestiunea e foarte simplă, dacă părintele 
Seraphin ne-o permite, camerista mea şi cu mine ne vom 

îmbrăca în haine de dascăli, cu care ne vom deghiza atât de 
bine, încât n-o să ne mai recunoască nimeni. 

Părintele Seraphin se gândi câteva clipe. 

— Dar unde să găsim haine de dascăli? obiectă contele pe 
jumătate râzând, pe jumătate serios, însfârşit, în această 
împrejurare se permite totul, pentru că avem intenţiile cele mai 
bune. 

— Nu văd nici o obiecţie serioasă, spuse el Trebuie să 
mărturisesc că în lagărul meu, suntem cu totul lipsiţi de acest 
lucru. 

— Asta e treaba mea, făcu Valentin, am să trimet eu un om de 
încredere la Magdalena care o să le aducă într-o oră. Până 
atunci, dona Angela, îşi va face pregătirile de plecare. 

Nimeni nu mai aduse nici o obiecţie şi tânăra fată fu lăsată 
singură. 

Mai puţin de o oră după aceea, dona Angela şi Violanta, 
îmbrăcate în haine de dascăli pe care le cumpărase don Cornelio 
în pueblo şi având feţele acoperite de o pălărie cu boruri largi. Se 
urcară pe cai, împreună cu părintele Seraphin, după ce-şi luaseră 
rămas bun cu căldură de la prietenii lor. 

Violanta schimbase la despărţire o privire furişe cu don 
Cornelio, privire care ar fi dat mult de gândit lui don Louis şi lui 
Valentin dacă ar fi văzut-o. 

— Sunt neliniştit, murmură don Louis clătinând capul cu 
tristeţe. Un preot este o escortă destul de slabă pe timpurile 
astea în care trăim. 

— Linişteşte-te, răspunse Valentin, am avut eu grijă şi de asta. 

— Oh! Tu te gândeşti la toate, prietene. 

— Nu e asta datoria mea? Acum, să ne ocupăm de noi. O să 
cadă noaptea în curând şi trebuie să ne luăm toate măsurile ca 
să nu fim surprinşi. 

— Ştii că, în afară de cele câteva cuvinte pe care mii le-a spus 
Caramilla, nu cunosc nici un amănunt din afacerea asta. 

— Amănuntele acestea sunt prea numeroase ca să ţi le dau 
acuma, abia avem timp să facem ce e de făcut. 

— Ai vreun proiect? 

— Desigur, şi dacă reuşeşte, te asigur că duşmanii noştri vor fi 
bine păcăliţi. 

— Am deplină încredere în tine, cu atât mai mult cu cât 
suntem la Magdalena de multă vreme şi eu vreau să-mi 
pregătesc serios marşurile viitoare. 

— Bun. Vrei să-mi încredinţezi cincizeci de aventurieri? 

— Poţi să iei oricâţi vei voi. 

— N-am nevoie decât de cincizeci de oameni hotărâți şi 
obicinuiţi cu războiul în deşert. Am să vorbesc cu căpitanul de 
Laville şi am să-l rog să mi-i aleagă dintre oamenii lui, cei mai 
solizi şi mai îndemânateci. 

— Bine. Prietene; cât despre mine, voi veghea cu grijă în lagăr 
şi voi dubla patrulele. 

— O precauţie ca asta nu poate să strice. 

— Adio până mâine. 

— Adio! 

Se despărţiră. 

Don Louis intră în cortul său. 

In clipa când se apropie dle cabana căpitanului de Laville, 
Valentin îl zări pe don Cornelio care ieşea din lagăr cu un aer 
indiferent în aparenţă şi îl urmări maşinal cu ochii. După o clipă îl 
pierdu din vedere după un grup de arbori, apoi îl văzu apărând 
din nou, de data aceasta călare şi galopând cu repeziciune către 
pueblo. 

— Ei! Ei! murmură Valentin cu un aer gânditor, ce-o fi având 
don Cornelio de făcut la Magdalena, de e atât de grăbit? 

Intră în cabană şi-l găsi pe căpitan cu care începu îndată să 
discute planul pe care-l hotărâse, ca să zădărnicească atacul prin 
surprindere al mexicanilor. Cum vom vedea mai târziu planul 
acesta pus în aplicare, nu vom mai spune acuma nimic despre el, 
şi ne vom întoarce la părintele Seraphin şi dona Angela. 

CAPITOLUL XII 
QUEBRADA DEL COYOTE 


Părintele Seraphin mergea cu tinerele fete pe un drum de 
coastă, într-un ţinut muntos. De când părăsise lagărul, călătorii 
noştri nu se opriseră deloc. 

Părintele Seraphin mergea alături de dona Angela; Violanta 
venea la câţiva paşi în urmă. 

— Părinte, spuse tânăra fată, au trecut mai mult de şase ore 
de când am plecat şi am cam început să obosesc; ce-ar fi să ne 
oprim puţin? 

— O să ne oprim, copila mea, dar peste o oră. Defileul în care 
intrăm acum şi care ne numeşte La Quebrada del Coyote, ne va 
conduce într-un loc unde vom putea poposi într-o casă modestă, 
care se găseşte cam la vreo două mile. 

— Spui că traversăm defileul del Coyote, părinte? Aşadar 
suntem pe drumul care duce la Hermonsillo? 

— Chiar aşa, copila mea. 

— Dar nu e o imprudenţă din partea noastră să ne aventurăm 
pe drumul acesta pe unde mişună trupele tatălui meu? 

— Copila mea, răspunse misionarul cu blândeţe, în politică 
trebuie să ştii adesea să rişti mult, ca să poţi să dobândeşti şi 
mai mult; nu numai că suntem pe drumul care duce la 
Hermonsillo, dar ne ducem chiar în oraşul acesta. 

— Cum! La Hermonsillo? 

— Da, copila mea. După părerea mea, este singurul loc unde 
vei fi complet apărată de cercetările tatălui tău, care precis că nu 
se va gândi să te caute acolo şi nu va bănui că te găseşti atât de 
aproape de el. 

— E drept, făcu ea, după câteva clipe de gândire, proiectul 
acesta e foarte îndrăzneţ, dar tocmai de aceasta trebuie să 
reuşească. Şi eu cred că Hermosillo este singurul loc unde voi 
putea fi la adăpost de aceia, care vor să mă prindă. 

— Voi avea grijă de altfel să te recomand acelora cărora te voi 
încredința, şi, pentru mai multă siguranţă, am să te părăsesc cât 
mai puţin posibil. 

— Şi ţi-aş fi foarte recunoscătoare, pentru aceasta, părinte, 
căci voi fi destul de singură şi de tristă. 

Vorbind astfel, ajunseseră aproape de mijlocul defileului, când 

auziră deodată un nechezat de cal. 

— Sunt nişte călători în urma noastră, spuse misionarul 
încruntând sprâncenele. 

— Şi chiar nişte călători foarte grăbiţi după câte mi se pare, 
răspunse dona Angela. Ascultă. 

Se opriră cu toţii să asculte şi auziră slab zgomotul multor cai 
care galopau. 

— Cine ar putea să fie oamenii aceştia? murmură misionarul 
mai mult pentru sine. 

— Tot călători ca şi noi, de bună seamă. 

— Nu, spuse părintele Seraphin, nişte călători nu ar fi atât de 
grăbiţi; aceştia trebuie să urmărească pe cineva şi după câte se 
pare, ne urmăresc chiar pe noi. 

— Suntem pierduţi, dacă sunt duşmani, strigă dona Angela 
speriată, nu ne putem aştepta la nici un ajutor de nicăieri. 

— Providența veghează însă, copila mea; ai încredere în ea şi 
nu te va părăsi. 

Zgomotul creştea din ce în ce şi ajunse ca un bubuit de tunet. 

Misionarul se ridică în şea faţa sa blândă luă o expresie de 
neaşteptată energie; vocea sa sonoră şi simpatică deveni 
sacadată şi aproape aspră. 

— Aşezaţi-vă în spatele meu şi rugaţi-vă, spuse el, căci dacă 
nu mă înşel întâlnirea aceasta va fi periculoasă. 

Cele două fete îl ascultară maşinal. Dona Angela se credea 
pierdută. Singură cu bietul părinte, orice rezistenţă ar fi fost 
imposibilă. 

Misionarul strânse hăţurile în mâna stângă, le prinse de şea şi 
aşteptă lovitura cu faţa întoarsă spre cei care soseau. 

Nu aşteaptă mult; trecuseră abia cinci minute când văzură 
deodată o duzină de călăreţi, care veneau în goana cailor. Ei se 
opriră brusc la douăzeci da paşi de călătorii noştri ca şi cum 
picioarele cailor s-ar fi înfipt deodată în pământ. 

După câte se putea vedea la lumina îndoielnică şi 
tremurătoare a lunii, oamenii aceştia erau îmbrăcaţi în haine 
mexicane şi feţele le erau acoperite cu câte o pânză neagră. 

Nu mai putea încape nici o îndoială, siniştrii călăreţi, veneau 
într-adevăr pentru ei. 

Urmă o clipă de tăcere supremă, tăcere pe care misionarul se 
decise în cele din urmă s-o rupă: 

— Ce voiţi d-lor? spuse el cu vocea hotărâtă. Pentru ce ne 
urmăriţi? 

— Oh! făcu o voce batjocoritoare. Porumbelul ia tonul 

cocoşului, nu avem deloc intenţia să-ţi facem vreun rău, senor 
padre, vrem numai să-ţi facem un serviciu descotorosindu-te de 
grija celor două fete drăguţe pe care le duci cu atâta şiretenie. 

— Vedeţi-vă de drum, d-lor, reluă preotul Şi nu vă mai ocupați 
de lucruri care nu vă privesc. 

— Haide, haide, senor padre, reluă primul vorbitor, supune-te 
de bună voie, căci a-am vrea să călcăm respectul pe care ţi-l 
datoram; orice rezistenţă e imposibilă căci suntem zece contra 
unuia, de altfel d-ta eşti un om al păcii. 

— Sunteţi nişte laşi! răspunse misionarul. Plecaţi de aici, 
terminaţi cu batjocura, şi lăsaţi-mă să-mi continui drumul în 
linişte. 

— Nu, senor padre, asta nu se poate, decât dacă consimţi să 
ne laşi tovarăşele d-tale. 

— Ah! Aşa stau lucrurile! Ei bine, dacă vreţi o luptă, o veţi 
avea; mi se pare că v-aţi cam înşelat în ceea ce mă priveşte pe 
mine. Da sunt misionar, da sunt omul păcii, dar sunt de 
asemenea şi francez şi asta, pare-mi-se că aţi cam uitat-o. Nu voi 
permite, nu voi permite cu nici un chip, chiar dacă aţi fi douăzeci 
în loc de zece, să aduceţi cea mai mică insultă persoanelor pe 
care Dumnezeu le-a pus sub protecţia mea. 

— Şi cu ce le vei apăra, d-le francez? reluă străinul zâmbind. 

— Cu astea, răspunse misionarul cu răceală, scoțând două 
pistoale din pulpana hainei şi punându-se cu un aer hotărât în 
poziţie de tragere. 

Fără voia lor bandiții începură să şovăie, atitudinea 
misionarului era atât de limpede, vocea sa atât de hotărâtă şi 
aerul său atât de curajos, încât ei începură să tremure, 
înțelegând că au în faţă un om cu inima tare, care s-au lăsa 
omorât, dar care nu ar da înapoi cu nici un chip. 

Totuşi, necunoscuţii merseseră prea departe ca să mai poată 
da înapoi. 

— Haide, padre, reluă cel care vorbise până atunci, nu mai 
încerca, să te aperi, căci e inutil; trebuie să căpătăm femeile cu 
orice preţ. 

Şi făcu o mişcare ca pentru a merge înainte. 

— Stai! Incă un pas şi eşti mort. Ţin în mâna mea viaţa a doi 
oameni. 

— Şi, eu aceea a încă doi, strigă o voce hotărâtă şi sărind 
deodată ca un jaguar din mijlocul desişului un om veni să se 
aşeze cu îndrăzneală lângă misionar. 

— Caramilla! strigă acesta. 

— Da, răspunse şeful indian, sunt eu, curaj! Prietenii noştri 
sosesc. 

Se auzi într-adevăr un zgomot surd şi continuu care creştea cu 
repeziciune. Necunoscuţii nu-l auziseră până atunci, ocupați cum 
erau să discute cu misionarul. 

— Blestem! strigă acela care vorbise până atunci. Demonul 
acesta şi-a bătut joc de noi! 

Infipse pintenii în coastele calului... 

Dar în loc s-o ia la goană, nobilul animal se ridică drept cu un 
nechezat de durere şi se prăbuşi ca un bolovan. 

Caramilla îi tăiase picioarele cu o lovitură de cuţit. 

După isprava aceasta, indianul scoase un strigăt lung, căruia i 
se răspunse în curând cu o aclamaţie formidabilă. 

Dar semnalul fusese dat; bandiții se avântară cu un urlet 
fioros. 

Misionarul îşi descărca pistoalele mai mult ca să grăbească 
sosirea amicilor necunoscuţii decât ca să-şi rănească duşmanii; 
lucrul acesta se putea recunoaşte uşor, căci nu căzu nimeni, şi 
distanţa dintre cele două trupe era atât de mică, încât era 
aproape imposibil să-şi greşească ţinta. 

In aceeaşi clipă sosi un grup de cinci, şase cavaleri, care se 
aruncară ca un uragan asupra necunoscuţilor. Invălmăşeala 
deveni de nedescris şi gloanţele şuierau în toate părţile. 

Misionarul descălecase şi silindu-le pe cele două fete să facă la 
fel, le duse cu câţiva paşi mai la o parte, ca să le pună la adăpost 
da gloanţe. 

Dar lupta fu scurtă după cinci minute bandiții o luară la goană, 
urmăriţi de aproape de noi veniţi şi lăsând patru de ai lor întinşi 
pe jos. 

După o cursă de câteva minute, cavalerii renunţară la o 
urmărire inutilă îşi se întoarseră revenind lângă misionar. 

Acesta, dând uitării agresiunea nedreaptă a cărei victimă 
fusese, căuta să ajute, pe cât îi sta în putinţă, pe nenorociţii 
căzuţi în cursa pe care chiar ei o pregătiseră; mergea milos de la 
unul la altul, căutând să vadă dacă se mai poate face ceva 
pentru ei. Dar muriseră cu toţii, în urma rănilor primite. 

Misionarul îngenunche lângă ei şi începu să se roage. 

Toţi cei de faţă, mişcaţi fără voia lor, se descoperiră şi 
rămaseră tăcuţi lângă el. 

Deodată se auziră strigăte şi focuri de armă şi o trupă 
numeroasă de călăreţi sosi în goană în defileu. 

— La arme! strigară cu toţii repezindu-se în şea. 

— Linişte! spuse Caramilla, sunt prieteni. 


Să vedem acum ce s-a mai întâmplat cu don Cornelia, pe care 
îl urmărise Valentin cu atâta uimire din ochi, când îl văzuse 
ieşind din lagăr, într-un fel destul de neaşteptat. 

Trebuie să vă spunem mai întâi, că Don Cornelio se schimbase 
extrem de mult în ultimul timp. Faţa lui rotundă îşi pierduse aerul 
de sănătate şi voioşie, şi el rătăcea toată ziua mohorât prin 
lagăr. Care era cauza acestei schimbări atât de neaşteptate? 

Am să v-o spun imediat: don Cornelio iubea şi ceea ce este 
mai grav, iubea fără să fie iubit. 

In ziua aceea memorabilă, când fuseseră scoşi francezii de sub 
scutul legilor de către generalul Guerrero, în numele autorităţilor 
mexicane, în ziua aceea memorabilă când dona Angela îşi 
proclamase sus şi tare disprețul pentru compatrioţii ei şi 
admiraţia pentru don Louis nu numai acesta fusese subjugat de 
frumuseţea tinerei fete. O altă inimă se mai înflăcărase pentru 
fermecătoarea fiică a generalului, alţi ochi o mai urmăriseră cu 
admiraţie şi dorinţă. Inima aceasta, ochii aceştia erau ai lui don 
Cornelio. 

Bietul spaniol fusese cuprins într-o clipă de o dragoste 
pătimaşă, cu atât mai puternică, cu cât îşi dădea seama ca este 
fără speranţă. Pasiunea aceasta clocotea însă cu o furie înmiit de 
mare, de când dona Angela venise chiar în lagărul aventurierilor. 

Don Cornelio îi vedea în fiecare zi pe Don Louis şi logodnica 
sa, şi era nevoit să-şi mărturisească cu tot mai multă disperare, 
că cei doi tineri se iubeau într-adevăr extrem de mult şi că nu-i 
mai rămâne nici o speranţă. Şi încet, încet, o ură adâncă luă în 
sufletul său locul dragostei pe care o purtase contelui până 
atunci. 

Obsedat de patima sa, don Cornelio nu mai avea decât un 
singur gând, o singură dorinţă: să se poată răzbuna pe don Louis, 
ş totodată şi pe dona Angela, care nu-i recunoscuse dragostea. 

Şi, atunci, cu o răbdare nemăsurată şi cu o ipocrizie fantastică, 
don Cornelio îi pregătii răzbunarea sa asupra acestora doi care 
nu-i făcuseră niciodată rău, şi pândi cu o viclenie de fiară 
sălbatică momentul potrivit pentru a-i pierde. 

Acest moment nu era deloc greu să se prezinte într-o ţară 
unde trădarea este la ordinea zilei şi formează baza tuturor 
combinațiilor şi tuturor afacerilor de orice fel. 

Don Cornelio căută deci să se întâlnească cu duşmanii 
contelui, le vânduse toate secretele pe care le lăsase acesta să-i 

scape în faţa lui şi îşi făcuse planul astfel, încât să-i facă pe cei 
doi logodnici să cadă într-o cursă din care n-ar mai fi putut să 
scape şi să-i prindă într-un laţ de care să nu se mai poată elibera. 

Şi, acum, când am pus cititorul la curent cu sentimentele lui 
don Cornelio. Ne vom relua povestirea. 

Spaniolul reuşise să o corupă pe Violanta, camerista donei 
Angela. Violanta îşi trăda deci stăpâna pentru don Cornelio, de 
care se credea iubită, şi care o lăsase să spere că se va căsători 
cu ea. 

Spaniolul aflase deci, prin camerista care rămăsese să tragă 
cu urechea, tot ce se petrecuse în cabană între conte, părintele 
Seraphin şi tânăra fata; ordinul pe care îl primise apoi să se ducă 
la Magdalena ca să cumpere haine de dascăli îi confirmase cele 
ce ştia şi îl hotărâse să se pună imediat pe lucru. 

El fusese acela care-i sfătuise pe mexicani să atace lagărul 
prin surprindere chiar în seara aceea; aşa că ştia unde să-i 
găsească. Profitând deci de o clipă când era fiecare ocupat cu 
treburile lui ca să se mai gândească la cele ce făceau alţii el se 
strecurase afară în tăcere, mergând ca un om care se plimbă, 
ajunsese până la un desiş, unde era pregătit un cal. Incălecase şi 
plecase în goană, nu înainte de a arunca o privire cercetătoare în 
jur, ea să se asigure că nu e supravegheat. 

Galopă aşa mai multe ore, fără să urmeze un drum anumit, 
tăind desişul drept înainte, fără să ţină seama de obstacole şi 
fără să-şi încetinească goana. 

Puțin câte puţin însă, gândurile sale, triste şi întunecate la 
început, luară o direcţie diferită îşi agăţă hăţurile de şea şi 
influenţat fără voie de mediul în care se găsea, începu întâi să 
fredoneze încât, apoi, aproape fără să-şi dea seama, cântă cu 
glas tare cupletul acesta dintr-o romanţă, care avea o oarecare 
legătură cu situaţia lui actuală. 


Amanda enemiga mia. 

De Espana segunda Elena; 

O! Si go nacicra ciego! 

Oh! Tu sin beldad nacieras! 
Maldito sea el punto y hora 

Que al mundo me dio mi estrella; 
Pechos que me dieron leche 
Meyor sepulcro me dieran. 

Pagara...! 


— La naiba cu bufnița care cântă la ora asta! strigă o voce 
aspră întrerupându-l brusc pe cântăreţ. Cine a mai auzit o 
hărmălaie ca asta? 

Don Cornelio, privi în jurul lui. Noaptea era extrem de 
întunecoasă. Un om înalt şi slab cu faţa ironică şi cu mustăţile 
răsucite, îl examina râzând. 

— Ei! Ei! făcu spaniolul fără să-şi piardă cumpătul. Tu eşti 
căpitane? Ce faci aici? 

— Drace! Te aşteptam! 

— Ei bine, iată-mă! 

— Foarte bine; când pornim? 

— la-o mai încet, că s-au mai schimbat lucrurile. 

— Cum? 

— Condu-mă întâi la lagărul vostru şi îţi explic eu totul. 

— Vino cu mine. 

Don Cornelio îl urmă. 

Căpitanul acesta era unul din demnii acoliţi ai generalului 
Guerrero, căruia îi era devotat trup şi suflet. 

Ducându-şi calul de căpăstru, spaniolul intră într-o poiană 
mare luminată de o duzină de focuri în jurul cărora şedeau, sau 
stăteau lungiţi, vreo sută de oameni cu figuri sinistre, cu haine 
desperecheate, dar înarmaţi cu toţii până-n dinţi. Bandiţii 
aceştia, al cărora aspect fioros l-ar fi fericit pe un pictor, jucau, 
beau şi se certau, care mai de care, luminaţi de reflexele 
fantastice ale flăcărilor, fără să bage de seamă sosirea lui don 
Cornelio. 

Acesta avu un gest de dezgust când îi văzu. Îşi priponi calul 
lângă cai lor şi se apropie de căpitan, care se instalase lângă un 
foc pregătit fără îndoială special pentru el, căci nici unul dintre 
domni soldaţi pe care avea onoarea să îi comande nu se mai 
aşezase lângă el. 

— Acuma să vedem ce ai să-mi spui, zise căpitanul când îşi 
văzu tovarăşul întins comod lângă el. 

— Nu prea am multe de spus. 

— Să vedem. 


1 Duşmană adorată, a doua Elenă a Spaniei, oh! De ce nu ne-am 
născut eu orb sau tu urâtă? Blestemată fie ziua în care steaua mea mi-a 
dat naştere. Sâni care m-aţi hrănit, mai bine era să-mi daţi moartea. Aş 
plăti... 

— În două cuvinte ai să afli totul: expediţia din seara asta e 
inutilă: pasărea a fugit. 

Căpitanul scoase o înjurătură. 

— Ai puţină răbdare, reluă spaniolul, să vezi numai ce s-a 
întâmplat. Şi îi povesti cum plecase din lagăr părintele Seraphin 
întovărăşit de cele două fete. 

Auzind acestea, trăsăturile domnului căpitan se luminară. 

— Ei, spuse el, atunci e foarte bine. 

— Cum o să procedezi acum? 

— Dă-mi zece oameni hotărâți şi las pe mine. Preotul trebuie 
să treacă neapărat pe la Quebrada del Coyote; mă însărcinez eu 
să-l conving să se supună când va ajunge acolo. 

— Şi eu ce să fac în timpul ăsta? 

— Tu? Fă ce vrei! 

— Mil rayos! atunci rămân aici pentru că stăm foarte bine; dar 
mâine dis de dimineaţă am să părăsesc lagărul acesta şi-am să 
mă duc la Ures, să mă întâlnesc cu generalul, lăsând numai 
câţiva spioni în urma mea. 

— Spui că generalul este la Ures? 

— Da, dar numai în mod provizoriu. 

— Foarte bine, atunci acolo am să-mi duc şi eu prizonierii. 

— Am înţeles. 

— Şi acuma să ne grăbim, căci trebuie să plec imediat. 

Căpitanul se ridică şi, în vreme ce don Cornelio încăleca, dădu 
ordin ca zece oameni să se pregătească pentru expediţie. 

Zece minute mai târziu, mica trupă ieşea din poiană sub 
ordinele spaniolului şi pornea pe urmele misionarului. 

Cititorul ştie cum s-au petrecut lucrurile în defileul, care se afla 
la două leghe depărtare de locul unde se ascundeau bandiții. Îl 
vom lăsa deci pe don Cornelio să plece, iar noi vom rămâne cu 
căpitanul mexican. 

— Drace, îşi spuse căpitanul după ce se despărţi de spaniol, 
îmi pare bine că s-au petrecut lucrurile în felul acesta, cu diavolii 
aceia de francezi nu ştii niciodată care va fi sfârşitul. Acuma cel 
puţin ştiu că vom petrece o noapte liniştită; să dormim deci. 

Căpitanul nu era însă chiar aşa de apărat cum credea şi avea 
să petreacă o noapte nu prea liniştită. 

Plecând din lagăr, Valentin explicase tovarăşilor săi expediţia 
pe care o avea de făcut şi le recomandase să se poarte ca 
indienii, adică cu cea mai mare prudenţă şi şiretenie. Intrând în 
pădurea în care se ascundeau mexicanii, francezii auziseră un 
zgomot de cai şi văzuseră trecând, ca o legiune de fantome 

negre prin întuneric, bandiții puşi sub ordinele spaniolului. 
Nevoind să întârzie executarea planurilor sale şi să lase, poate 
cioara din mână pentru vrabia de pe gard, vânătorul se 
mulţumise să trimeată un om inteligent în urmărirea acestei 
trupe, ca să afle pentru ce plecase; şi descălecând cu toţii, 
francezii se strecurară în pădure, târându-se ca nişte reptile. 

Nimic nu era de altfel mai uşor decât să-i surprinzi pe 
mexicani. 

Aceştia se credeau într-o siguranţă atât de mare, încât nici nu 
mai avuseseră prevederea să posteze în jurul lagărului 
santinelele care să-i prevină în caz de primejdie. 

Culcaţi de-a valma în jurul focurilor, majoritatea dintre ei 
dormeau de acum sau erau cufundaţi în semiletargia dinaintea 
somnului. 

Cât despre căpitan, acesta dormea dus învelit în mantia sa, cu 
picioarele la foc şi cu capul pe șea. 

Aventurierii ajunseră până în mijlocul poienii iară să se trădeze 
nici prin cel mai mic zgomot. 

Atunci, urmând ordinul pe care îl primiseră ei, luară puştile şi 
săbiile răspândite pe jos între cei care dormeau, le puseseră pe 
toate grămadă, apoi tăiară pripoanele cailor pe care-i goniră cu 
lovituri de frâu. 

La zgomotul asurzitor provocat de goana sălbatecă a cailor 
care alergau în toate direcţiile zvârlind şi nechezând, mexicanii 
se deşteptară. 

Ei rămaseră o clipă împietriţi la vederea aventurierilor care-i 
înconjurau din toate părţile, ameninţându-i cu armele. 

Cu un gest instinctiv îşi căutară puştile; dar le fuseseră luate. 

— Con mil rayos y mil demonias! strigă căpitanul lovind din 
picior cu furie. Suntem prinşi ca şoarecii în cursă. 

— Ei, răspunse Valentin batjocoritor, facem şi noi ce putem. Şi, 
întorcându-se spre de Laville: dragul meu căpitan, vezi că trebuie 
sa fie nişte frânghii pe aici, ia-le te rog şi leagă-i solid pe bandiții 
aceştia. 

— Eh, senor, spuse şeful bandiţilor, nu eşti prea blând cu noi. 

— Eu! Ce greşeală! Dar ştii, războiul are ciudăţeniile lui; îmi 
iau numai unele precauţii necesare, iată totul. 

— Şi ce veţi face cu noi? 

— Lasă că o să vedeţi voi, nu vreau să vă lipsesc de plăcerea 
surprizei. Şi, fiindcă vorbim de surprize, cum o găsiţi pe aceasta 
pe care v-am făcut-o? Nu-i aşa că e mai bună decât aceea pe 
care ne-o pregăteaţi nouă? 


78 


Căpitanul nu găsi nimic să-i răspundă. El se mulţumi să-şi 
muşte pumnii cu furie, după ce se asigură, printr-o privire 
circulară, că fuga era tot atât de imposibilă ca şi rezistenţa. 

In clipa aceasta se întoarse omul pe care îl trimisese să 
supravegheze expediţia şi îi spuse câteva cuvinte la ureche. 

Vânătorul păli, el zvârli căpitanului mexican o privire care-l 
făcu să se cutremure, adresându-se trupei sale: 

— Imi trebuie zece oameni călare, spuse el repede cu vocea 
aspră. Căpitane de Laville, răspunzi cu capul d-tale de bandiții pe 
care ţi-i las în grijă. Intoarceţi-vă încet către lagăr şi eu am să vă 
ajung probabil pe drum; primului care încearcă să fugă, zburaţi-i 
creierii fără milă. Aţi auzit? 

— Fii fără grijă, aşa vom face. Dar ce s-a întâmplat? 

— Bandiţii pe care i-am văzut îndepărtându-se când am venit, 
vor să atace pe părintele Seraphin. 

— Drace, trebuie să te grăbeşti. 

— Asta şi fac. Adio! Vai de voi blestemaţilor; am să vă împuşc 
pe toţi dacă va cădea un fir de păr măcar din capul misionarului, 
adăogă el întorcându-se către prizonierii înlemniţi. 

Şi după această ameninţare se îndepărtă urmat de câţiva 
aventurieri, care trebuiau să-l întovărăşească. 

La intrarea în defileu, vânătorul întâlni fugarii şi se aruncă 
asupra lor. Din nenorocire însă aceştia îi observaseră mai înainte 
şi reuşiră să scape părăsindu-şi caii şi căţărându-se ca nişte pisici 
pe pereţii abrupți ai muntelui. 

Fără să-şi mai piardă timpul într-o urmărire inutilă, Valentin se 
grăbi să se ducă spre misionar. 

— Ah! strigă acesta văzându-l. Prietene, fără Caramilla, am fi 
fost pierduţi. 

— Şi, dona Angela? 

— A scăpat şi ea. Slavă Domnului. 

— Da, spuse ea, graţie lui Dumnezeu şi acestor caballeros 
care au sosit la timp ca să ne apere. 

Cavalerii străini a căror intervenţie fusese atât de salutară, 
rămăseseră până atunci ceva mai la o parte. 

Valentin se întoarse să le mulţumească şi privindu-l cu 
curiozitate. 

Erau patru cavaleri, doi albi şi doi indieni. 

— D-lor, spuse vânătorul înclinându-se, nu am onoarea să vă 
cunosc, dar permiteţi-mi să vă mulţumesc, din toată inima şi să 
mă prezint în acelaşi timp. Mă numesc Valentin şi fac parte din 
armata contelui de Prebois-Grance de care aţi auzit fără îndoială 

vorbindu-se. Acesta este părintele Seraphin, misionar francez, iar 
senorita este dona Angela, logodnica lui don Louis de Prebois- 
Grance. Sunteţi fără îndoială uimiţi că ne găsim pe drumul 
acesta singuratic; aflaţi deci că părintele Seraphin o conducea pe 
dona Angela într-un loc, unde să fie ferită de atacurile 
duşmanilor noştri; bandiții aceştia i-au atacat însă pe drum şi 
fără intervenţia d-voastră miraculoasă ar fi fost pierduţi. 

Unul dintre cei doi cavaleri făcu câţiva paşi înainte. 

— D-le, zise el, se poate spune într-adevăr că întâmplarea 
aranjează bine lucrurile. Mă numesc don Rafael Gavrillas de 
Saaedra şi sunt proprietarul haciendei del Milagro, situată la o 
mică depărtare de aici. Cavalerul pe care îl vedeţi lângă mine 
este gentilomul canadian Belhumeur, bunul meu prieten. lar cei 
doi şefi indienii pe care îi vedeţi alături de noii sunt Cap-de- 
Vultur; şi Elanul Negru. Il întovărăşeau tocmai pe Belhumeur care 
în calitatea sa de canadian alerga în ajutorul contelui, când am 
avut norocul să putem veni în ajutorul părintelui Seraphin şi a 
nobilei dona Angela. 

— Şi nu ştim cum am putea să vă mulţumim, reluă părintele 
Seraphin. Mi-e teamă însă că va trebui să ne despărţim curând, 
căci nu putem rămâne mai mult timp în locul acesta atât de 
expus. 

— Am să mă întorc şi eu cu d-voastră, senor padre, spuse don 
Rafael, aveam intenţia să mă duc la lagărul d-lui conte, dar am 
găsit un mijloc mai bun ca să-l servesc. 

— Şi, anume? 

— Şi, anume am să-i ofer donei Angela adăpost în hacienda 
del Milagro, care îmi aparţine. 

— Primesc cu recunoştinţă, murmură tânăra fată. 

Şi aplecându-se la urechea vânătorului. 

— Don Valentin, spuse ea zâmbind şi roşind în acelaşi timp, 
vrei să fii aşa de bun să-i spui un singur cuvânt din partea mea 
lui don Louis? 

— Unul singur, făcu el, şi care anume? 

— Totdeauna. 

— Atunci am avut dreptate, spuse el cu o voioşie bruscă, eşti 
un înger, voi sfârşi prin a te iubi şi eu la nebunie. 

— Să plecăm! Să plecăm! strigă ea. 

— D-ta vii cu noi, Belhumeur? spuse Valentin. 

— Desigur. 

— Foarte bine, răspunse don Rafael; eu îl voi escorta pe 
părintele Seraphin cu Elanul Negru şi Cap de Vultur. Senor don 

Valentin, Belhumeur te va conduce apoi la hacienda del Milagro. 

— Ei, strigă Valentin, râzând, bagă de seamă ce spui, căci ai 
să mă vezi acolo mai devreme poate decât gândeşti. 

— Vino când vrei, vei fi întotdeauna bine venit. 

Şi după un schimb de saluturi afectuoase, cele două trupe 
părăsiră defileul, fiecare prin altă parte. 

CAPITOLUL XIII 
ÎNAINTE DE ATAC 


Soarele se ridicase de mai bine de oră, când Valentin şi mica 
trupă pe care o comanda, îl întâlniră pe căpitanul de Laville şi 
prizonierii săi la vreo două leghe de Magdalena; scurt timp după 
aceea, cele două trupe reunite intrau în lagărul contelui. 

Acesta voia să-şi inaugureze compania printr-un act de 
generozitate, care să impresioneze populaţia şi să o dispună 
favorabil pentru el, pe lângă aceasta, îşi dădea seama că un 
număr atât de mare de prizonieri constituia o dificultate 
importantă, atât prin proviziile care trebuiau sacrificate pentru 
întreţinerea lor, cât şi prin faptul că i-ar fi întârziat în cazul unor 
marşuri forţate şi repezi. Aşa încât se grăbi să le redea 
prizonierilor libertatea şi bieţii oameni se grăbiră s-o şteargă, nu 
fără a fi mulţumit de o mie de ori. 

Când sosi seara, don Louis convocă toţi şefii la un consiliu de 
război secret. 

Printr-o întâmplare providenţială, contele care, având în 
vedere încrederea pe care o avea în don Cornelio, i-ar fi permis 
probabil să asiste la consiliu, îl însărcinase să se ducă la 
Magdalena, ca să cumpere mai mulţi căi deoarece aveau nevoie. 

Această misiune, care îl împiedica pe spaniol să asiste la 
reuniune, asigură secretul acesteia. 

Don Cornelio reuşise să scape ca prin minune de urmărirea 
vânătorului. El ajunsese la lagăr fără să fie văzut eu vreo două 
ore înainte de sosirea prizonierilor îşi omorâse ralul, dar el 
scăpase datorită îndemânării sale, de data asta cel puţin, căci 
nimănui nu-i trecea prin minte să-l bănuiască, şi chiar dacă s-ar fi 
întâmplat ceva, nimic nu i-ar fi fost mai uşor decât să-şi 
stabilească un alibi. 

La orele opt seara se sună retragerea, se închiseră barierele 
lagărului şi ofiţerii se adunară la cartierul general, adică la cartul 
contelui. 

Un cordon de santinele postate în jurul cortului, la zece paşi 
depărtare, ca să nu audă nici ele nimic, aveau ordinul să tragă 
asupra oricărei persoane oare ar fi încercat să ajungă fără un 
ordin special în adunare. 

Contele şedea la o masă pe care era întinsă o hartă a Sonorei. 

Adunarea se compunea din vreo cincisprezece persoane, între 
care se găseau şi Valentin, Caramilla, căpitanul de Laville şi 
Belhumeur. 

După ce sosi toată lumea, se închise uşa şi contele se ridică. 

— Camarazi, spuse el cu vocea hotărâtă dar reţinută, ca să nu 
fie auzită de afară. Expediția noastră va începe cu adevărat; 
până acum n-am făcut nimic. Am sondat de mai multe orii, chiar 
eu sau prin spionii mei, intenţiile fermierilor mai bogaţi de prin 
partea locului; ei par să fie foarte bine dispuşi în favoarea 
noastră. Dar oamenii aceştia nu vor face nimic pentru noi, atâta 
timp cât expediţia noastră nu se va sprijini pe o bază de operaţii 
solidă, cu alte cuvinte, trebuie să cucerim un oraş. Dacă reuşim, 
cauza noastră e câştigată, căci tot ţinutul se va ridica pentru noi. 
V-am condus aici pentru că Magdalena se află în vârful 
triunghiului unde se întâlnesc drumurile care duc la cele trei 
oraşe importante ale Sonorei. Trebuie să cucerim unul din aceste 
oraşe, dar care? lată problema pe care trebuie să o discutăm. 
Toate trei sunt pline de trupe, mai mult încă, generalul Guerrero 
e stăpân pe drumurile care duc spre oraşele acestea şi a jurat, 
adaogă el zâmbind, că ne va zdrobi într-o clipită dacă îndrăznim 
cumva să facem un pas înainte. Dar presupunem că asta nu vă 
prea interesează. Să revenim deci la problema noastră. Căpitane 
de Laville, vrei să-mi dai părerea d-tale. 

Căpitanul se ridică. 

— D-le conte, spuse el, eu înclin pentru Sonora; e drept că 
este un oraş nou, dar poartă numele ținutului pe care vrem să-l 
dezrobim şi aceasta este un argument important. 

Vorbiră apoi pe rând mai mulţi ofiţeri şi cea mai mare parte 
din ei fură de părerea căpitanului de Laville. 

Contele se întoarse către Valentin. 

— Şi, părerea ta, care e? spuse iei. 

— Hm! făcu vânătorul. Ştii că sunt prea priceput, dar sunt 
destul de obişnuit cu războaiele şi s-ar putea să am o idee bună. 
iți trebuie un oraş bogat, industrial, ca să pui pe locuitorii bogaţi 
la adăpost de atacuri, dacă ai fi atacat şi din care să te poţi 
retrage fără prea multe pierderi dacă eşti copleşit de forţe prea 
mari. Nu-i aşa? 

— E drept că oraşul pe care-l vom cuceri trebuie să 
îndeplinească acestei trei condiţii. 

— Nu cunosc decât unul care să le aibă pe toate trei. 

— Hermosillo, făcu Belhumeur. 

— E adevărat, făcu Valentin, oraşul acesta închis de ziduri este 

antrepozitul întregului comerţ al Sonorei şi deci foarte bogat. Și 
lucru de cea mai mare importanţă pentru noi, e îndepărtat numai 
cu cincisprezece leghe de Guayamas, portul în care vor debarca 
întăririle care ne vor sosi din California şi în care vom putea să ne 
refugiem dacă suntem urmăriţi prea de aproape şi siliţi să batem 
în retragere. 

Asistenţii înţeleseră imediat adevărul spuselor lui Valentin. 

— Şi eu aş alege Hermonsillo, spuse contele, dar trebuie să vă 
mărturisesc, că generalul Guerrero, care este totuşi un soldat cu 
experienţă, a înţeles atât de bine avantajele pe care le-am avea 
dacă am cuceri oraşul acesta, încât a concentrat acolo forţe 
importante. 

— Cu atât mai bine, strigă de Laville, în felul acesta, mexicanii 
vor învăţa să ne cunoască mai repede. 

Cu toţi aprobară aceste cuvinte şi fu definitiv stabilit că 
armata va merge asupra, lui Hermonsillo. 

— Dar acuma, altceva, spuse contele, mexicanii stăpânesc 
toate trei drumurile şi va trebui să-i înşelăm asupra intenţiilor 
noastre. 

— Asta mă priveşte pe mine, spuse Valentin râzând. 

— Vom face mişcări de trupe pe toate trei drumurile odată ca 
să ţinem pe inamici sub tensiune Şi noi vom merge în marş forţat 
spre Hermonsillo, dar mi-e teamă că vom pierde mult timp. 

Caramilla se ridică. 

— Caramilla, spuse şeful, cunoaşte o potecă ascunsă care 
scurtează drumul şi pe care nu îl cunoaşte generalul mexican; 
Caramilla îşi va conduce prietenii. 

Apoi şeful se aşeză liniştit la loc. 

Discuţia se termină aici. După obiceiul său, Caramilla tranşase 
chestiunea dintr-odată suprimând obstacolul cel mai puternic şi 
mai temut. 

— Tovarăşi, spuse contele, carele şi tunurile sunt gata de 
plecare; deşteptaţi-vă oamenii şi să părăsim lagărul în tăcere. 
Când se vor deştepta mâine cei din Magdalena să nu ştie unde 
am dispărut. 

Apoi, luându-i la o parte pe căpitanul de Laville şi pe Valentin, 
spune: 

— In vreme ce eu o voi lua pe poteca ascunsă, după indicaţiile 
şefului, d-ta căpitane vei înainta pe drumul spre Ures; iar tu 
Valentin vei merge spre Sonora. Apropiaţi-vă destul de mult, ca 
să fiţi recunoscuţi, dar nu angajaţi nici o luptă; retrageţi-vă apoi 
şi veniţi repede după mine. Numai prin repeziciunea mişcărilor 

noastre ne vom putea învinge inamicii. 

— Dar dacă nu vom putea să te ajungem din urmă, obiectă 
Valentin, care va fi locul de adunare? 

— Hacienda del Milagro, la patru leghe de Hermonsillo, spuse 
Belhumeur, acolo va fi cartierul general. 

— Da spuse contele strângând pe furiş mâna canadianului. 

Adunarea se dizolvă şi plecară cu toţii să execute ordinele 
primite. 

Lagărul fu părăsit în cea mai mare linişte. Cele mai minuţioase 
precauţii fură luate ca să nu transpire în afară nimic despre 
mişcările trupei. _ 

Focurile bivuacului fură lăsate aprinse. Intr-un cuvânt, nu se 
făcu nimic care să lase să se bănuiască o plecare precipitată. 

La ora unsprezece noaptea, trupele lui Valentin şi ale 
căpitanului de Laville se depărtară în două direcţii diferite; 
contele nu întârzie să-i urmeze cu grosul armatei şi cu bagajele. 
La miezul nopţii don Cornelio părăsi lagărul la rândul său. 

Caramilla nu-i înşelase. După vreo două ore de mers trupa 
făcu o cotitură bruscă şi porni pe un drumeag îngust, unde abia 
puteau să pătrundă carele şi toată armata dispăru în cotiturile 
nesfârşite ale unei poteci ca un adevărat drum de fiare 
sălbatece, în care era imposibil să presupui că ar îndrăzni să 
intre vreodată o trupă înarmată şi întovărăşită de care şi de 
tunuri grele. 

Totuşi, după ce fură trecute primele obstacole, drumul acesta, 
care părea atât de dificil, nu mai prezenta nici o primejdie 
serioasă şi francezii înaintau cu repeziciune. 

Două zile mai târziu fură ajunşi din urmă de detaşamentele 
însărcinate de conte să opereze pe flancurile coloanei; căpitanul 
de Laville şi Valentin reuşiră să-l înşele cu desăvârşire pe 
general, ale cărui avanposturi continuau să păzească drumurile, 
fără să bănuiască mistificarea. 

Marşul acesta dura nouă zile şi fu presărat cu nenumărate 
dificultăţi, pe un teren de nisipuri mişcătoare care fugeau de sub 
picioare, pe o căldură toridă, lipsiţi de apă, şi în ultimele zile 
lipsiţi şi de provizii şi furaje; dar nimic nu putu să doboare curajul 
francezilor. Aveau privirile aţintite asupra şefului lor care mergea 
în frunte, consolându-i şi încurajându-i. 

In seara zilei a noua, ei văzură conturându-se din depărtare o 
haciendă considerabilă, în mijlocul unei pădurici dese. 

Aceasta este prima casă pe care o vedeau de când plecaseră 
de la Magdalena. 

— Ce haciendă e aceasta? îl întrebă Louis pe Belhumeur, care 
mergea lângă el. 

— Hacienda del Milagro, răspunse canadianul. 

Francezii scoaseră un strigăt de bucurie; ajunseseră. 

Făcuseră cincizeci şi nouă de leghe. In nouă zile, pe drumuri 
impracticabile! 

Caramilla se ţinuse de cuvânt. 


Contele îşi trimise trupa să poposească la o leghe de hacienda 
la care se opri el cu câţiva prieteni. 

Don Rafael şi soţia sa dona Inez, înconjurați de servitorii lor, 
aşteptau sosirea francezilor în poarta haciendei. 

— Fii bine venit, d-ta care lupţi pentru independenţa Sonorei, îi 
spus don Rafael, contelui întinzându-i mâna. 

Acesta sări jos de pe cal. 

— Mulţumesc pentru aceste cuvinte frumoase, răspunse el 
înclinându-se. 

Şi întorcându-se către dona Inez: 

— lertaţi-mă doamnă, îi spuse el, că am venit să vă tulbur în 
singurătatea d-voastră; dar numai soţul d-voastră e vinovat de 
indiscreţia pe care o comit în acest moment. 

— Senor conte, răspunse dona Inez, zâmbind, nu trebuie să te 
scuzi; casa aceasta îţi stă la dispoziţie cu tot ce se găseşte în ea. 
Ne bucurăm că aţi venit şi ne vom întrista atunci când veţi pleca, 
de aici. 

Contele îi oferi braţul donei Inez şi intră în haciendă; dar 
contele era neliniştit şi căuta mereu eu privirea în jur. 

— Răbdare! îi spuse don Rafael cu o privire semnificativă. O 
vei vedea în curând, ar fi fost imprudent să apară imediat în 
prezenţa d-tale şi am împiedicat-o noi. 

— Mulţumesc, răspunse contele, şi norul care-i întuneca 
fruntea nobilă, dispăru. 

Intrevederea celor doi logodnici fu aşa cum trebuia să fie, 
adică liniştită, afectuoasă şi profund simțită. Contele îi mulţumi 
cu căldură părintelui Seraphin pentru protecţia pe care o 
acordase tinerei fete. 

— İn curând, spuse dona Inez, se vor sfârşi toate necazurile şi 
atunci veţi putea să fiţi fericiţi, fără nici un gând ascuns. 

— Da, răspunse contele gânditor, ziua de mâine va decide 
probabil soarta mea şi a aceleia pe care o iubesc. 

— Ce vrei să spui? strigă don Rafael. 

Contele privi cu grijă în jur şi văzu că poate vorbi liniştit, căci; 

toţi cei care se adunaseră în jurul lui erau prietenii săi devotați. 

— Mâine, spuse el, voi ataca Hermonsillo, şi-l voi ocupa sau 
voi muri pe baricade. 

Ascultătorii făcură un gest de uimire. 

Don Rafael porunci cu un semn Elanului Negru să se posteze 
în faţa uşii, ca să îndepărteze pe nepoftiţi şi revenind lângă 
conte: 

— Ai într-adevăr această intenţie? întrebă el. 

— Altfel aş mai fi venit oare aici? răspunse el cu simplicitate. 

— Dar Hermonsillo, reluă don Rafael cu insistenţă, e un oraş 
închis cu ziduri solide. 

— Am să le străpung. 

— Are o garnizoană de o mie două sute de oameni. 

— Ah! făcu el cu indiferenţă. 

— Gărzile sale se exersează zilnic de două luni. 

— Gărzile acestea sunt cel puţin numeroase? reluă el 
dispreţuitor. 

— Aproape trei mii de oameni. 

— Cu atât mai bine. 

— Insfârşit, generalul Guerrero, care a observat în cele din 
urmă că a fost înşelat, s-a stabilit în oraş cu şase mii de indieni şi 
mai aşteaptă şi alte întărituri. 

— lată de ce trebuie să atac imediat, prietene. După calculul 
d-tale am de pe acum în faţa mea unsprezece mii de oameni 
retranşaţi în spatele unor ziduri solide; cu cât am să mai aştept 
cu atât o să le crească numărul, şi dacă nu bag de seamă, 
adăugă el râzând, armata aceasta va sfârşi prin a deveni atât de 
mare, încât îmi va fi imposibil să o distrug. 

— Dar poate că nu ştii încă, dragul meu, că Hermonsillo e 
înconjurat cu grădini de zarzavat, care-ţi vor îngreuna 
apropierea. 

— Dragă prietenei răspunse contele cu nepăsare, poţi să fii 
sigur că voi intra pe poartă. 

Asistenţii îl priviră pe conte cu o uimire vecină cu teama. Ei îşi 
aruncau priviri întrebătoare şi păreau că se întreabă, dacă nu au 
de a face cu un nebun. 

— lartă-mă prietene, reluă don Rafael, dar parcă spuneai că 
vrei să ataci mâine nu-i aşa? 

— Desigur. 

— Dar dacă nu-ţi sosesc trupele până atunci? 

— Cum, dacă nu-mi sosesc trupele? Dar nu le-aţi văzut 
adineauri defilând în faţa haciendei? 

— Da, am văzut trecând un detaşament destul de puţin 
numeros, avangarda d-tale probabil. 

— Avangarda mea! strigă contele râzând, nu, dragă prietene, 
detaşamentul acesta puţin numeros e toată armata mea. 

Don Rafael şi celelalte persoane care se aflau de faţă erau 
oameni cu mult curaj; susţinuseră şi ei de nenumărate ori, lupte 
titanice contra unor inamici de zece ori mai numeroşi, făcuseră 
dovadă de curajul cel mai extravagant şi de cea mai nebunească 
îndrăzneală. Dar excentrica hotărâre a contelui de a merge 
liniştit să cucerească cu o mână de aventurierii un oraş apărat de 
zece mii de oameni li se păru atât de extraordinară şi atât de 
necrezut, încât rămaseră o clipă tăcuţi şi cu ochii holbaţi, 
neştiind dacă sunt trejii, sau sunt în prada unui coşmar 
îngrozitor. 

— Dar  însfârşit, strigă don Rafael ajuns la capătul 
argumentelor, de câţi oameni dispui. 

— Nu prea mulţi, răspunse contele cu un zâmbet; mai am şi 
bolnavi. Dar pot să dispun de aproape două sute cincizeci de 
oameni şi sper că o să-mi ajungă. 

— Da, strigă dona Angela cu entuziasm, o să ajungă, pentru că 
oamenii aceştia apără o cauză dreaptă şi Dumnezeu îi va proteja. 

— Don Rafael, spuse contele cu bunătate, ai auzit vreodată de 
„furia franceză”? 

— Da, dar mărturisesc că nu prea îmi dau bine seama de ce 
poate fi asta. 

— Ei bina, adaogă el, aşteaptă până mâine şi când vei vedea 
armata aceasta formidabilă distrusă, nimicită şi răspândită ca 
frunzele duse toamna de vânt; când vei asista la cucerirea 
oraşului vei şti ce este, „furia franceză”, şi vei înţelege 
nenumăratele minuni de vitejie, pe care le-a înregistrat istoria şi 
pe care francezii le-au înfăptuit aproape jucându-se. 

Conversaţia se termină aici şi trecură cu toţii în sufragerie, 
unde aşteptau nenumărate răcoritoare de care contele avea 
atâta nevoie. 

După masă contele ascultă toată seara şi noaptea târziu 
rapoartele spionilor, pe care îi trimisese în recunoaştere; 
noutăţile pe care i le aduceau aceştia concordau perfect cu cele 
spuse de don Rafael. 

Generalul Guerrero sosise la Hermonsillo, unde se întărise 
bine. 

Ultimii sosiră Valentin şi Caramilla, care aduceau veşti bune. 

Sfătuit de Caramilla, Valentin înaintase către Guyamas în 

fruntea unui detaşament şi surprinsese un convoi cu provizii şi 
muniții destinate mexicanilor. Convoiul acesta, destul de mare, 
fusese adus în lagăr şi fusese primit cu bucurie de francezii ale 
căror provizii erau complet epuizate. 

Din spre partea sa, căpitanul de Laville capturase patru sau 
cinci patrule inamice, care înaintaseră cu imprudenţă în câmpie. 

Contele îl trimise pe Caramilla la căpitan, cu ordinul să profite 
de noaptea care era foarte întunecoasă şi să meargă până când 
avanposturile vor fi la o bătaie de tun de Hermonsillo. 

Rămas singur cu Valentin, întinse un plan al oraşului pe masă 
şi se grăbiră amândoi să ia ultimele dispoziţii. 

Unul dintre fermierii care fuseseră la conferinţa de la 
Magdalena, se bucura de o influenţă imensă asupra satelor; era 
acela care-l asigurase pe conte în numele tovarăşilor săi, că 
îndată ce va cădea un oraş important în mâinile francezilor se va 
da semnalul revoltei şi în câteva zile tot ţinutul se va răscula 
pentru el. 

Don Louis, care nu voia să piardă nici un moment în cazul unui 
succes, îi scrise o scrisoare în care-i anunţa cucerirea oraşului 
Hermonsillo şi-i cerea să fie gata să-l ajute şi să dea semnalul 
revoltei. 

După ce scrise scrisoarea şi îşi luară ultimele precauţii, contele 
şi Valentin ieşiră din odaie. 

Era aproape ora două; cerul era întunecat şi vântul cald al 
deşertului îndoia şuierând vârfurile arborilor. 

Cei doi prieteni coborâră în curte. 

Toţi locuitorii haciendei se adunaseră aici, ca să-l asculte pe 
conte la plecare. 

Dona Angela îmbrăcată într-o haină lungă şi albă, cu faţa 
palidă şi ochii plini de lacrimi, părea o fantomă la lumina slabă a 
torţelor agitate de servitori. 

Escorta aştepta nemişcată pe cai; Caramilla ţinea de hăţuri 
caii celor doi francezi. 

Când apărură ei, se descoperiră cu toţii şi îi salutară cu o 
înclinare adâncă şi respectuoasă. 

— La revedere, don Louis, îi spuse Don Rafael, Dumnezeu să-ţi 
dea biruinţă! 

— Niciodată nu s-au ridicat către cer rugăciuni mai fierbinţi 
decât acelea pe care le vom face pentru d-ta, nobile don Louis, 
spuse dona Inez. 

Contele simţi cum i se strânge inima. 

— Vă mulţumesc, spuse el cu vocea mişcată. Urările voastre 

îmi fac bine, căci îmi dovedesc, că se mai găsesc printre 
sonorieni unii care să înţeleagă nobilul scop pe care mi l-am 
propus. Incă odată vă mulţumesc. 

Dona Angela se apropie de conte. 

— Te iubesc, don Louis, spuse ea, du-te şi fă-ţi datoria. 

Contele se aplecă spre ea şi o sărută pe frunte. 

— Dona Angela, logodnica mea, spuse el cu un accent de 
duioşie, imposibil de redat, n-ai să mă revezi decât învingător 
sau mort. 

Şi făcu un gest să plece. In clipa aceasta, părintele Seraphin 
veni lângă el. 

— Cum, spuse el surprins, vii cu mine părinte? 

— D-le conte, răspunse misionarul cu simplicitatea aceea 
angelică de care făcea întotdeauna dovadă, mă duc acolo unde 
mă cheamă datoria mea, acolo unde voi găsii dureri de alinat şi 
nenorociri de consolat, lasă-mă să te urmez. 

Louis îi strânse mâna în tăcere şi dădu semnalul de plecare 
după ce se mai înclină odată înaintea prietenilor săi pe care îi 
părăsise poate pentru totdeauna; mica trupă dispăru galopând în 
noapte. 

Cât timp se mai auziră copitele cailor răsunând pe drum dona 
Angela rămase rece şi nemişcată; apoi, când se stinse orice 
zgomot în depărtare, un hohot reţinut îi sfâşie pieptul. 

— Doamne, Dumnezeule! strigă ea cu disperare ridicându-şi 
mâinile spre cer şi căzu pe spate. 

Leşinase. 

CAPITOLUL XIV 
VICTORIA 


Francezii se strecurau în noapte ca o trupă de fantome tăcute, 
aplecaţi pe gâturile cailor, ascultând cu aviditate zgomotele 
deşertului şi sondând beznele ca să prindă vreun indiciu care să i 
anunţe că se apropie de oraş. 

La răsăritul soarelui, Hermonsillo apăru cu casele albe 
strălucitoare, la depărtare de o bătaie de tun. 

Un strigăt imens de bucurie scos de întreaga armată, salută 
mult dorita apariţie a oraşului. 

Se dădu ordinul de popas. 

Oraşul era tăcut şi părea pustiu. Nici un zgomot nu se ridica 
din interiorul lui. 

Contele îl examina o clipă cu grijă ca să-şi poată lua ultimele 
dispoziţii. 

Deodată apărură pe poarta oraşului doi cavaleri, care 
îndreptară spre ei fluturând steagul alb al parlamentarilor. 

— Să vedem ce mai vor oamenii aceştia de la noi, spuse 
contele. 

Şi se îndreptă spre ei. 

— Cine sunteţi d-voastră, d-lor, şi ce doriţi? îi întrebă el când 
fu lângă ei. 

— Vrem să vorbim cu contele de Prebois-Grance, spuse unul 
din ei. 

— Eu sunt. 

— D-le conte, am fost trimişii la d-voastră de senor don Flavio 
Asustado, prefectul din Hermonsillo, ca să vă facem o propunere. 
— Ah! zise contele muşcându-şi mustaţa. Ce-o mai fi şi asta! 

— Da, d-le conte, şi chiar nişte propuneri foarte avantajoase, 
spuse celălalt cu un ton insinuant. Don Flavio Asustado, prefectul 
din Hermonsillo, pe care am onoarea să-l reprezint... 

— Bine, bine; treci la fapt, îl întrerupse don Louis cu 
nerăbdare. 

— Vă oferă, dacă consimţiţi să vă îndepărtați cu armata d- 
voastră, fără să mai încercaţi nimic contra oraşului, continuă 
celălalt, vă oferă, spun suma de... 

— Ajunge, d-le strigă contele roşu la faţă de indignare, un 
cuvânt în plus ar fi o insultă pe care n-aşi avea poate răbdare să 


91 


o las nepedepsită, în ciuda calităţii d-tale de parlamentar. 

— Dar, d-le conte... bâlbâi bietul om, zăpăcit de izbucnirea 
aceasta şi ne mai ştiind ce atitudine să ia. 

— Ajunge, îl întrerupse contele. Priveşte continuă el cu un ton 
care nu admitea replică, scoţându-şi ceasul din buzunar, priveşte 
e ora opt, du-te şi spune-i prefectului d-tale, că voi ataca oraşul 
peste două ore şi la unsprezece îl voi cuceri. Du-te! 

Şi, le ordonă să se retragă, cu un gest de dispreţ suveran. 

Nenorociţii de parlamentari nu aşteptară să li mai repete 
invitaţia, ci se întoarseră imediat şi intrară în oraş cu coada între 
picioare. 

Contele se întoarse în galop către restul armatei; ofiţerii erau 
grupaţi ceva mai la o parte şi aşteptau cu nerăbdare rezultatul 
întrevederii. 

— D-lor, le spuse contele când sosi, pregătiţi-vă de luptă. 

Noutatea aceasta fu primită cu un strigăt de bucurie al cărui 
efect fu să grăbească şi mai tare goana parlamentarilor în 
urechea cărora el răsună cu un glas funebru. 

Atunci, cu o claritate şi o luciditate extremă, contele indică 
fiecăruia postul pe care avea să-l ocupe în timpul luptei, el puse 
toată cavaleria sub ondinele lui de Laville, îl alese pe don 
Cornelio să-i fie aghiotant şi la cererea lui Valentin, îi dădu 
acestuia comanda vânătorilor canadieni şi a indienilor, cu 
autorizaţia de a lupta cum va voi şi cum i se va părea că e mai 
bine în interesul comun. 

De Laville fu trimis cu o duzină de cavaleri în recunoaştere. 

El se întoarse imediat, anunțând că oraşul se pregătea să 
susţină atacul, că acoperişurile caselor se umpleau cu soldaţi, că 
sunau clopotele la toate bisericile şi tobele făceau o gălăgie 
infernală. 

Contele ordonă atunci oamenilor săi să se adune în cerc, iar el 
se aşeză în centru şi începu să le vorbească cu o voce mişcată: 

— Tovarăşi, spuse el, a sosit însfârşit timpul să ne răzbunăm, 
de toate vexaţiunile pe care le-am îndurat şi de toate calomniile 
îngrozitoare cu care am fost copleșiți. Dar să nu uităm nici o clipă 
că suntem francezi, şi să fim generoşii după victorie, aşa cum am 
fost de răbdători în faţa insultelor. Nu noi am fost acela care am 
dorit războiul, el ne-a fost impus şi a trebuit să îl ducem. Dar 
amintiţi-vă, că luptăm pentru libertatea unui popor şi că 
duşmanii noştri da azi vor fi prietenii noştri de mâine, să fiţi 
teribilii în timpul luptei, dar blânzi după ea. Şi, acum încă un 
singur cuvânt, sau mai bine zis o ultimă rugăminte: lăsaţi 


92 


mexicanilor responsabilitatea primului foc, ca să fie bine stabilit 
că până în ultimul moment noi am dorit pacea. Şi, acum prieteni, 
trăiască Franţa! 

— Trăiască Franţa! răspunseră aventurierii agitându-şi armele. 

— Treceţi cu toţii la locurile voastre, comandă contele. 

Mişcarea aceasta fu executată minunat de bine. 

Don Louis îşi scoase ceasul: era ora zece. Atunci îşi scoase 
sabia, o învârti deasupra capului şi întorcându-se către trupa 
care stătea cu ochi aţintiţi asupra lui: 

— Inainte! strigă el cu vocea vibrantă. 

— Inainte! repetară ofiţerii. 

Coloana porni în ordone, mergând în pas accelerat, cu arma în 
mână. 

Poarta oraşului era baricadată şi deasupra ei se găsea un turn 
plin cu soldaţi înarmaţi, alţi soldaţi stăteau pe ziduri gata sa 
ochească. 

Deasupra tuturor se lăsase o linişte de moarte. Francezii 
mergeau liniştiţi ca la paradă, cu fruntea sus şi privirea hotărâtă. 

Când ajunseră la o bătaie de puşcă de oraş zidurile fură 
încinse de o linie de foc. Izbucni o salvă înspăimântătoare, care 
semănă moartea în rândurile francezilor. 

Aceştia se răzleţiseră imediat în trăgători şi porniră în pas 
alergător. 

Atunci, se văzu lucrul acesta nemaivăzut şi nemaiauzit: un 
oraş de douăsprezece mii de suflete, închis cu ziduri groase şi 
apărat de o garnizoană puternică, atacat de două sute cincizeci 
de oameni care luptau ca indienii, adică resfiraţi în trăgători. 

Artileria, trasă chiar de servanţii ei, înainta odată cu ceilalţi şi 
nu se oprea decât pentru încărcat şi ochit. 

Şi, până să aibă timp mexicanii să se dezmeticească, francezii 
sosiră asupra lor ca un uragan, îi atacară cu săbiile, zdrobiră 
apărătorii porţii pe care-i făcură prizonieri şi intrară în oraş fără 
să se oprească, distrugând în irezistibilul lor elan tot ce se găsea 
în drumul lor. 

Abia atunci începu adevărata bătălie. Francezii se găsiră 
deodată în faţa a patru tunuri, care măturau pe toată lungimea, 
strada, la intrarea căreia se găseau. La dreapta şi la stânga, de 
la toate ferestrele şi de pe toate acoperişurile curgea asupra lor 
o ploaie neîntreruptă de gloanţe. 

Poziţia începea să devină critică. Don Louis descălecă atunci şi 
întorcându-se către soldaţi: 

— Ale cui sunt tunurile? strigă el repezindu-se înainte. 

— Ale noastre! Ale noastre! strigară francezii, care se avântară 
pe urmele lui cu o frenezie inegalabilă. 

Artileriştii fură distruşi pe loc şi tunurile întoarse pe dată cu 
ţeava către mexicani. 

In clipa aceasta, contele îl zări ca prin ceaţă pe Valentin şi 
luptătorii săi, care luptau ca nişte demoni şi masacrau fără milă 
pe indienii, care încercau zadarnic să le reziste. 

— Doamne, spunea Elanul Negru, fericit de câte ori dădea câte 
o lovitură, ce idee bună am avut să vin încoace! 

— Teribilă, într-adevăr, răspundea Belhumeur, luptând şi mai 
vârtos. 

Valentin înconjurase oraşul şi profitând de o scară uitată afară 
escaladase zidul şi luase prizonieri fără nici o osteneală pe toţi 
soldaţii care apărau postul situat în acel loc, împreună cu ofiţerul 
lor. 

— Mulţumesc pentru scară, tovarăşe, îi spuse el acestuia 
rânjind şi deschizând poarta oraşului, făcu loc cavaleriei 
franceze. 

Totuşi, mexicanii luptau înainte, cu energia disperării. 

Generalul Guerrero, care se mânarise că le va da o lecţie 
aspră francezilor, era acum surprins şi înmărmurit de furia lor, 
neştiind ce măsuri să mai ia ca să poată rezista acestor demoni 
invincibili, cum îi numea el, pe care nimic nu-i putea opri şi care, 
fără să răspundă focului duşmanilor lor, nu se luptau decât cu 
săbiile de la începutul încăierări. 

Respins din toate părţile, generalul îşi concentră trupele în 
centrul oraşului, întărindu-se cu tunuri puternice. 

Deşi suferiseră pierderi imense, mexicanii mai erau încă mai 
mult de şase sute de oameni hotărâți să se apere până la 
moarte. 

Contele îl trimise pe don Cornelio la căpitanul de Laville, cu 
ordinul să atace şi să masacreze pe ultimii apărători ai oraşului, 
în timp ce el va executa o mişcare de învăluire cu infanteria şi 
cavaleria. 

Căpitanul plecă imediat în galop, răsturnând toate obstacolele 
din calea lui. Cursa lui fu atât de precipitată, încât tovarăşii săi 
rămaseră în urmă şi el ajunse singur în faţa duşmanului. 

Împietriţi de îndrăzneala nemaivăzuta a acestui om mexicanii 
şovăită o clipă, dar ascultând ordinele şefilor, ei deschiseră focul 
aspra lui de Laville, care părea că-i sfidează şi gloanţele începură 
să cadă în curând ca o grindină deasă în jurui îndrăzneţului 
francez care rămăsese liniştit şi nemişcat în jurul acestui infern. 

înspăimântat de îndrăzneala căpitanului. Valentin porni mai 
iute şi ajunse în curând cu toată cavaleria lângă el. 

— Drace, de Laville, strigă el cu admiraţie, ce faci aici? 

— Nu vezi, răspunse acesta cu simplicitate încântătoare, te 
aşteptam. 

Electrizaţi de aceste nobile cuvinte, francezii se aruncară 
asupra mexicanilor, repetând de mii de ori strigătul de „Trăiască 
Franţa” strigăt căruia îi răspunse infanteria contelui din cealaltă 
parte a mexicanilor, precipitându-se asupra lor cu baioneta în 
mână. 

Câteva minute lupta rămase nedecisă, un măcel îngrozitor. 

In mijlocul încăierării, contele lupta ca cel din urmă soldat, 
încurajându-i împingându-i mereu înainte. Măcelăriţi fără milă de 
francezi, în ciuda rezistenţei lor disperate şi nereuşind să-şi 
organizeze o apărare eficace, mexicanii începură să arunce 
armele şi să fugă în toate direcţiile, înspăimântați de ardoarea şi 
de curajul de neînvins al acestor adversari pe care îi asemuiau cu 
nişte diavoli. 

In ciuda oboselii crescânde a oamenilor şi a cailor, de Laville îi 
urmări în fruntea cavaleriei. 

Hermonsillo fusese cucerit, contele de Prebois-Grance era 
învingător. 

Oprindu-se atunci în mijlocul maldărului de cadavre, care-l 
înconjurau, el îşi scoase ceasul cu răceală şi îl privi. 

Era ora unsprezece. 

După cum îi anunţase de dimineaţă pe parlamentari, cucerise 
oraşul la ora unsprezece. 

Lupta durase o oră. 

— Şi, acuma prieteni, spusa contele punându-şi sabia în teacă, 
oraşul este al nostru. Am vărsat destul sânge până acum, să 
îngrijim şi de răniţi. Trăiască Franţa! 

— Trăiască Franţa! strigară aventurierii cu o bucurie delirantă. 

CAPITOLUL XV 
DUPĂ VICTORIE 


Armata mexicană, evacuase Hermonsillo în cea mai mare 
dezordine, lăsând trei sute de morţi şi de răniţi, tot felul de 
bagaje, de tunuri, muniții şi drapele: înfrângerea sa fusese 
completă. 

Generalul Guerrero fugea cu toată viteza spre Ures, cu ruşinea 
pe frunte şi fierbând de mânie, urmărit de aproape de cavaleria 
franceză. 

Contele făcuse un număr mare de prizonieri, printre care se 
aflau mai mulţi ofiţeri mexicani. 

Bucuria aventurierilor era de nedescris, totuşi, succesele 
acestea strălucite nu fuseseră cucerite fără pierderi serioase, 
având în vedere forţele numerice ale „armatei”. Pierduseră 
douăzeci şi doi de oameni, o cifră enormă care dovedea 
înverşunarea luptei şi curajul cu care luptaseră mexicanii. 

Printre morţi, contele deplângea şi câţiva dintre cei mai 
valoroşi ofiţeri ai săi, care fuseseră omorâţi în fruntea 
companiilor lor, antrenându-şi soldaţii la victorie. 

Imediat după terminarea bătăliei, contele se instală la 
prefectură unde fură convocate autorităţile mexicane, ca să se 
înţeleagă cu el asupra măsurilor ce trebuiau luate pentru 
siguranţa oraşului. În tot timpul luptei, don Cornelio, nu îl 
părăsise nici o clipă şi îşi făcuse datoria cu prisosinţă alături de 
el. 

— Don Cornelio, îi spuse el, sunt mulţumit de d-ta, căci te-ai 
purtat cu bravură. Vreau să te răsplătesc încredinţându-ţi o 
misiune de încredere, de cea mai mare importanţă. Dar nu eşti 
prea obosit? 

— Nu, senor conte. 

— Atunci e bine. lată, îţi încredinţez două scrisori. Una e 
pentru don Rafael ştii o vei da trecând pe la hacienda del 
Milagro. Apoi când vei ajunge la Magdalena, vei rupe plicul celei 
de a doua şi o vei duce la adresa pe care o vei citi după aceia. 
Dacă vei fi cumva oprit, sau făcut prizonier pe drum, scrisoarea 
aceasta nu trebuie să fie găsită la d-ta şi nimeni nu trebuie să-i 
afle conţinutul. Ai înţeles? 

— Fiţi liniştit, senor conte, în cazul acesta o voi face eu să 

dispară. 

— Perfect. Acum ia-ţi un cal odihnit şi la drum fără să mai 
pierzi nici o secundă; e o chestiune de viaţă şi de moarte. 

— Plec imediat, don Louis, şi veţi mai auzi vorbindu-se de 
mine. 

Cuvintele acestea fură întovărăşite de un zâmbet sinistru, pe 
care contele nu îl băgă de seamă. Don Cornelio ieşi. Cinci minute 
mai târziu se auziră copitele calului său răsunând pe caldarâmul 
străzii. 

Plecase. 

In clipa aceasta intră Valentin. El care era atât de calm de 
obicei avea acuma trăsăturile răvăşite şi părea în prada unei 
agitaţii extraordinare. Intrând, aruncă o privire cercetătoare în 
jur. 

— Pe cine cauţi, îl întrebă contele, şi ce însemnează starea 
aceasta neobişnuită. In care te afli? 

— Aceasta înseamnă, răspunse Valentin... Dar mai bine uită-te 
tu singur la hârtiile acestea pe care le-am găsit în casa 
generalului Guerrero. 

Şi, îi dădu contelui o legătură cu scrisori şi încă alte hârtii, pe 
care acesta le cercetă cu atenţie. 

— Oh, strigă el bătând din picior cu mânie, cum e posibilă o 
asemenea faptă! Mii de demoni! Ţara aceasta e blestemată deci, 
dacă răsare numai trădare de sub fiecare fir de iarbă? 

— Din fericire avem dovezile trădării lui şi mă însărcinez eu să- 
| arestez pe mizerabilul acesta. 

— E prea târziu? 

— Cum e prea târziu? strigă vânătorul. Dar unde e? 

— A plecat cu o misiune de cea mai mare importanţă, pentru 
şefii fermierilor nemulţumiţi. 

— Drace, strigă vânătorul ce ne facem acum? E clar că 
mizerabilul ne va vinde secretele duşmanului. 

— la stai puţin, i-am dat şi o scrisoare pentru don Rafael, şi nu 
poate face altceva decât să o ducă. 

— E drept, va face probabil aceasta, ca să ne adoarmă 
bănuielile. Mă duc la hacienda del Milagro. 

— Du-te prietene. Din nenorocire nu pot să te întovărăşesc şi 
eu. A 

— Nici nu e nevoie. |ţi jur că dacă îmi cade vreodată în mână 
blestematul de don Cornelio, îl strivesc ca pe o viperă ce este. 
Adio! 

Vânătorul ieşi în grabă şi câteva minute mai târziu, galopa cu 

repeziciune pe drumul spre haciendă, urmat de Belhumeur, 
Elanul Negru, Caramilla şi Cap de Vultur. 

După ieşirea lui, contele simţi deodată cum îl părăsiseră 
puterile şi căzu aproape leşinat pe fotoliul unde lucra de nouă 
ore fără întrerupere. Oboselile şi suferinţele neîncetate pe care le 
îndura cu stoicism de atâta timp, sfârşiseră prin a învinge natura 
aceasta de fier. 

El rămase astfel fără nici o îngrijire până noaptea târziu, 
neavând puterea să facă vreo mişcare sau să cheme vreun, 
ajutor. 

insfârşit intră căpitanul de Laville care venea să-i dea raportul 
asupra urmăririi mexicanilor şi care fu îngrozit de starea în care îl 
găsi pe don Louis. 

Contele avea o febră puternică şi delir. Căpitanul îl chemă 
îndată pe medicul trupei şi îl instala pe conte într-un pat pregătit 
în grabă. 

Medicul trupei nu putu fi găsit însă cu nici un chip, în locul lui 
sosi un doctor mexican. 

Acesta declară, că don Louis era atins de o dezinterie şi îi dădu 
să bea o soluţie pe care o pregăti pe loc. 

Contele căzu într-un fel de somn letargic care dură aproape 
zece ore. 

Din fericire îl găsiră însfârşit pe medicul trupei, care alergă la 
capul bolnavului. După ce-l examină pe conte şi cercetă soluţia 
care mai rămăsese în pahar, doctorul îi administra imediat 
contelui, ouă bătute în lapte şi ordonă să fie fricţionat cu şervete 
calde. 

— Dar, d-le doctor, ce tratament e acesta pe care-l 
recomandaţi contelui, spuse căpitanul. Doctorul mexican a spus 
că are dezinterie. 

Doctorul zâmbi cu tristeţe. 

— Da, spuse el, are într-adevăr dizenterie. Dar ştiţi ce i-a dat 
doctorul? 

— Nu. 

— la dat beladonă, adică otravă. 

— Oh! făcu celălalt îngrozit. 

— Tăcere! reluă doctorul. Secretul acesta trebuie să rămână 
între noi. 

In clipa aceasta intră mexicanul, era un om mic şi rotofei, cu o 
mutră de pisică speriată. 

Căpitanul îl luă de guler, şi îl târî într-un colţ al camerei. 

— la spune-mi, îi zise el arătându-i paharul pe care doctorul îl 

mai ţinea încă î 
contelui. 

Mexicanul păli. 

— Dar... bâlbâi el. 

— Otravă, mizerabile! reluă căpitanul cu violenţă. 

— Otravă strigă el ridicându-şi ochii şi braţele spre cer, cum e 
cu putinţă. Oh, Dumnezeule! la să văd şi eu. 

Şi examina paharul cu o atenţie prefăcută. 

— E adevărat, reluă el după o clipă, ce „confuzie”! Per dios! 

Cuvântul acesta li se păru celor doi francezii atât de 
extraordinar, încât cu toată că erau mânioşi şi îngrijoraţi, nu se 
putură stăpâni să nu izbucnească într-un hohot de râs. 

Doctoraşul profită de acest acces de veselie ca să o şteargă pe 
nesimţite, şi de atunci, nu a mai putut fi găsit, în ciuda tuturor 
cercetărilor; era probabil că părăsise oraşul imediat. 

Totuşi, starea contelui în loc să se îmbunătăţească, se 
înrăutăţea din zi în zi mai mult, în ciuda îngrijirilor doctorului şi 
ale părintelui Seraphin, care se instalase lângă patul său şi nu 
mai părăsea nici o clipă. 

Cauza bolii lui don Louis era mai mult morală decât fizică. De 
la plecarea lui don Cornelio, contele nu mai avusese nici o ştire, 
nici de la spaniol, nici de la Valentin. Doi oameni credincioşi, care 
fuseseră trimişi la hacienda del Milagro nu se mai întoarseră nici 
ei şi nici don Rafael nici dona Angela nu dăduseră nici un semn 
de viaţă. 

Tăcerea aceasta era imposibil de înţeles. Pe de altă parte, 
situaţia trupei deveni pe fiecare zi mai gravă; deşi era stăpânul 
unui oraş puternic, contele era acum mai izolat decât înainte, 
satele care trebuiau să se răscoale nici nu se mişcau; fermierul 
căruia îi scrisese contele şi care se angajase să dea semnalul 
revoltei nu răspunsese la chemare şi rămânea indiferent la 
cererile repetate pe care i le adresa don Louis. 

Dezinteria este din nenorocire o boală îngrozitoare, care 
anihilează complet facultăţile omului; un timp destul de 
îndelungat, contele nu fu capabil să se ocupe cu nimic. 

Insărcinatul cu afaceri din Guayamas, senor don Antoniu 
Mendez Pavo, care fusese în realitate cumpărat de generalul 
Guerrero, sosise în Hermonsillo chipurile ca să-l felicite pe conte 
de succesul obţinut, în fond însă ca să poată sluji mai bine 
interesele generalului. 

Don Louis era singur, fără prieteni în care să poată avea 
încredere culcat pe un pat de suferinţă, ros de o nelinişte 

n mână. Ce-ai pus în lichidul pe care l-ai dat 


ucigătoare şi în prada unei profunde disperări văzându-se pus în 
imposibilitate de a face ceva şi pierzând astfel rezultatul muncii 
şi oboselilor sale. 

Căpitanul de Laville, singurul om în care se putea încrede 
atunci, era atins de aceeaşi boală ca şi şeful său şi ca şi el, pus în 
imposibilitate de a mai face ceva. 

Senor Pavo profită cu dibăcie de starea aceasta de lucruri, ca 
să răspândească germenii debandadei printre francezi. 

Contele era sufletul trupei sale, singura legătură care o făcea 
să fie compactă şi unită. Dacă lipsea el, totul cădea în ruine. 

Senor Pavo, organiză atunci din umbră un sistem extrem de 
ingenios. 

Sistemul acesta consta într-o sâcâială continuă din partea 
aventurierilor care veneau în fiecare clipă să se plângă contelui 
de cele mai ridicole fleacuri, şi să-l amenințe că o să-l 
părăsească. In sfârşit lucrurile ajunseră atât de departe, încât 
trebui luată o hotărâre energică. 

Contele avea în faţa lui două posibilităţi de acţiune. 

Una din ele consta în renunţarea la beneficiile victoriei de la 
Hermonsillo, şi retragerea către Guayamas. Calea aceasta îi 
fusese sugerată contelui de către senor don Antonio Mendez 
Pavo. 

A doua era să rămână la Hermonsillo, menţinându-se prin 
forţă şi chiar prin teroare, pregătindu-se să susţină şi asediu şi 
aşteptând forţele noi care nu puteau întârzia să sosească din 
California unde se organizau cu repeziciune, căci vestea 
strălucitei victorii repurtate de conte electrizase spiritele 
aventurierilor şi le înflăcărase imaginaţia. 

Contele nu voia să accepte nici una din aceste soluţii. 

Prima îi părea ruşinoasă, a doua imposibilă. 

Totuşi, situaţia se agrava din zi în zi şi devenise insuportabilă. 

Se petrecu atunci un lucru ciudat, care arăta ce succese pot 
obţine insinuările veninoase şi trădarea, atunci când nu există un 
spirit luminat şi hotărât, care să le pună frâu. 

Aţâţată, necontenit de sfaturile ipocrite ale lui senor Pavo şi de 
manevrele sale ascunse, trupa ajunsese la o nesupunere 
completă faţă de şeful ei şi aproape la o revoltă făţişe. Văzând că 
dl. conte de Prebois-Grance prea bolnav ca să acţioneze cu 
energie, era incapabil să se opună la ceea ce aveau ei chef să 
facă, îl anunţară că, dacă nu consimte să dea ordin de retragere, 
vor părăsi cu toţii Hermonsillo şi îl vor lăsa singur. 

Contele trebui să execute. 

Generalul Guerrero îşi dăduse cuvântul că nu le va împiedica 
retragerea. Don Louis reuşi să obţină garanţii pentru bolnavii pe 
care era nevoit să-i lase în urmă şi fu transportat pe o litieră cu 
inima îndurerată, fără curaj şi fără putere. 

Retragerea începuse. 

Deşi generalul se angajase solemn să nu-i tulbure, retragerea 
aceasta fu doar un şir de hărţuieli neîntrerupte. Cu această 
ocazie se reflectă asupra francezilor o ultimă rază de glorie. 
Deşteptaţi de mirosul prafului de puşcă aventurierii îşi regăsiră 
toată energia, respingând cu putere atacurile mexicanilor pe 
care îi siliră să se retragă în mod ruşinos şi să renunţe la aceste 
hărţuieli. 

Poposiră la trei leghe de Guayamas, hotărâți să-şi croiască un 
drum şi să intre în port a doua zii, cu sau fără voia mexicanilor. 

Puțin mai înviorat de perspectiva unei bătălii apropiate, 
contele se culcase după ce-şi făcuse toate pregătirile. 

Fu deşteptat la miezul nopţii şi-i se anunţă sosirea unor 
parlamentari. 

Parlamentarii aceştia erau senor Pavo şi un negustor din 
Guayamas. Veneau din partea generalului Guerrero, care 
propunea un armistițiu de patruzeci şi opt de ore şi-l invita 
insistent pe conte să vină la el, ca să trateze împreună. 

— Accept armistițiu, răspunse contele. Să-mi trimeată 
generalul o escortă şi voi veni să vorbesc cu el. 

Tovarăşii săi protestară. 

— De ce nu iei cavaleria cu d-ta? întrebă unul din ei. 

— La ce bun? răspunse el descurajat. Pe mine vor să mă 
prindă. Dacă au întins cumva o cursă voi fi singurul care să cadă 
în ea. 

Aventurierii insistară, dar hotărârea sa era luată. 

— De mult nu ne mai înţelegem noi, spuse el. 

Şi întorcându-se către parlamentari: 

— Intoarceţi-vă la Guayamas, d-lor, le zise el, şi spuneţi-i 
generalului Guerrero că-i mulţumesc şi aştept escorta. 

Escorta aceasta sosi într-adevăr în zorii zilei şi contele plecă 
după ce aruncă o ultimă privire tristă tovarăşilor săi, care asistau 
la plecarea lui cu inima strânsă şi cu lacrimile în ochi. 

Din clipa aceasta trupa se despărţise de şeful ei. 

La intrarea contelui în Guayamas, generalul Guerrero îi dădu 
onorurile datorite unui general. 

Armata franceză rămăsese de acum fără apărare în prada 
maşinaţiilor lui senor Pavo. Acesta nu-şi pierdu degeaba timpul: 

după sfatul său, aventurierii trimiseră în oraş doi ambasadori, doi 
mateloţi ignoranţi şi brutali, cu ordinul să trateze şi să sfârşească 
cu orice preţ odată pentru totdeauna. 

Cei doi mateloţi se duseră drept la generalul Guerrero. 

Acesta fusese prevenit şi ştia ce se va întâmpla. li aştepta deci 
cu nerăbdare. 

El îi primi îndată ce îşi declinară calitatea, îi trată cu cea mai 
mare amabilitate şi după ce le măguli orgoliul în felul acesta, îi 
puse să semneze un tratat, prin care recunoştea că au fost 
înşelaţi şi abandonaţi în mod laş de şeful lor şi se angajau să 
depună armele şi să părăsească ţara pentru suma de 
„unsprezece mii de piaştri” adică pentru cincizeci de mii de 
franci; trebuie să mărturisim că era o sumă destul de mică şi că 
generalul Guerrero făcuse o afacere excelentă, cu atât mai mult, 
cu cât îi rămânea tot armamentul trupei. 

Neputând să-i învingă pe francezi, mexicanii îi cumpăraseră de 
la doi mizerabili, prin intermediul unui al treilea a cărui datorie ar 
fi fost să îi apere. 

Trebuie să mai spunem încă, în cinstea plenipotenţiarilor 
francezi, că, în tratatul pe care îl semnaseră, libertatea contelui, 
fusese garantată formal. 

Şi acum, să vedem de ce fusese contele părăsit de toţi 
prietenii săi, şi încă într-o împrejurare atât de critică? 

De ce se arătase generalul Guerrero, inamicul său înverşunat, 
atât de moderat în pretenţiile sale şi aproape generos faţă de 
don Louis, în ultimele evenimente pe care le-am raportat? 

Toate acestea le vom explica imediat; dar pentru aceasta 
trebuie să ne întoarcem puţin în urmă şi să vedem ce s-a mai 
întâmplat cu Valentin şi cu tovarăşii săi, pe care i-am lăsat 
galopând cu repeziciune pe drumul haciendei. 


102 


CAPITOLUL XVI 
HACIENDA DEL MILAGRO 


Drumul de la Hermonsillo la hacienda del Milagro este perfect 
trasat, drept şi larg pe tot parcursul său. 

Noaptea era întunecoasă şi fără lună, dar cei cinci cavaleri 
galopau unul lângă altul, aşa că le-ar fi fost imposibil să treacă 
de don Cornelio, fără să-l vadă dacă l-ar fi întâlnit pe drum totuşi 
la haciendă fără să-l zărească de fel. 

De câteva zile, drumul fusese străbătut în toate sensurile, fie 
de francezi, fie de mexicani, aşa încât le fu imposibil, chiar 
acestor vânători experimentați să distingă sau să descopere vreo 
urmă care să-i călăuzească în urmărirea lor. 

Urmele lăsate de paşii oamenilor, de cai şi de căruţe erau atât 
de încurcat, încât deveniseră complet indescifrabile, chiar pentru 
ochiul cel mai experimentat. 

Valentin încercase de mai multe ori să citească în această 
carte a deşertului, dar totul fusese în zadar şi vânătorii deveneau 
din ce în ce mai neliniştiţi şi mai îngrijoraţi, pe măsură ce se 
apropiau de ţinta curselor. 

Ajunseră la haciendă la ora opt dimineaţa, după ce călăriseră 
toată noaptea fără să se oprească decât ca să caute urmele celui 
pe care-l urmăreau. 

Hacienda era liniştită; servitorii îşi vedeau de treburile lor 
obişnuite, turma păştea în libertatea câmpiei. 

Vânătorii intrară. 

Don Rafael se pregătea să încalece ca să meargă să-şi facă 
după toate aparențele rondul obişnuit prin împrejurimi. 

Un servitor ţinea de hăţuri în faţa lui, un cal superb care-şi 
frământa zăbala şi bătea din copite de nerăbdare, că e ţinut atât 
pe loc. 

Zărindu-i pe noi sosiți, fermierul alergă spre ei, ameninţându-i 
vesel cu cravaşa. 

— Ah! spuse el râzând. lată-i pe dezertorii mei! Bună ziua, d- 
lor! 

Miraţi de primirea aceasta veselă, la care nu se aşteptau 
deloc, noii veniţii nu răspunseră nimic. 

Abia atunci observă don Rafael aerul lor încurcat şi întunecat. 

— Ei dar ce s-a întâmplat? întrebă el devenind deodată serios. 

Aveţi să-mi daţi veşti proaste? 

— Poate, răspunse Valentin, cu tristeţe şi facă Domnul să nu 
am dreptate! 

— Bine, dar vorbiţi explicaţi-mi şi mie. Voiam tocmai să merg 
să mai aflu ceva noutăţi, dar dacă aţi venit aici, nu mai e nevoie. 

Vânătorii schimbară o privire de înţelegere. 

— Foarte bine, vă vom furniza mai toate lămuririle pe care le 
doriţi. 

— Cu atât mai bine. Dar descălecaţi mai întâi şi să intrăm în 
casă; aşa o să discutăm mai în voie. 

Vânătorii coborâră de pe cai şi îl urmară pe don Rafael într-o 
cameră mare, care servea în acelaşi timp de salon şi de birou. 

După ce intrară, Valentin insistă să se lase uşa deschisă. 

— In felul acesta, spuse el, vom fi mai la adăpost de urechile 
indiscrete. 

— Pentru ce aceste precauţii? 

— O să vă spunem îndată. Unde sunt dona Inez şi dona 
Angela? 

— Probabil că dorm. 

— Foarte bine. Spune-mi te rog, n-ai primit nici o vizită în 
ultimele douăzeci şi patru de ore? 

— De la plecarea contelui de Prebois-Grance n-am mai văzut 
pe nimeni. 

— Ah! făcu vânătorul. Atunci n-ai primit nici un curier în 
noaptea asta? 

— Nici unul. 

— Atunci nu ştii cum a decurs bătălia? 

— Nu. 

— Şi, că Hermonsillo a fost cucerit? 

— Nici, 

— Şi, că armata generalului Guerrero este în completă derută? 

— Nici asta. Aşadar e adevărat? 

— Perfect adevărat. 

— Şi contele e învingător? 

— Da, şi acum s-a instalat la Hermonsillo. 

— E  nemaiauzit! Dar acum că ţi-am răspuns la toate 
întrebările, deschis şi fără nici un comentariu, spune-mi prietene, 
de ce m-ai întrebat toate acestea? 

— leri îndată după cucerirea oraşului, contele s-a gândit la d- 
ta şi probabil încă la o altă persoană, şi ţi-a trimis un curier 
însărcinat să-ţi dea o scrisoare. 

— Mie? Ciudat, curierul acesta era probabil un localnic, un 

indian? 

— Nu, curierul acesta era don Cornelio, un gentilom spaniol pe 
care poate că ţi-l mai aminteşti. 

— Desigur era un excelent camarad. 

— Chiar aşa, spuse Valentin cu ironie; ei bine scumpul meu 
don Rafael, acest excelent camarad, era pur şi simplu un 
trădător, care vindea de mult secretele noastre duşmanului. 

— Oh! Valentin, trebuie să fii foarte sigur pe cele ce spui ca să 
aduci o astfel de acuzare unui gentilom. 

— Din nenorocire, reluă vânătorul cu tristeţe, nu mai este 
posibilă nici cea mai mică îndoială; contele deţine acum toată 
corespondenţa lui cu generalul Guerrero. 

— Cuerpo de Cristo! strigă don Rafael. Atunci ştii că eo 
chestiune foarte serioasă prietene? 

— Sunt de aceeaşi părere şi vezi că, deşi eram mort de 
oboseală, i-am rugat totuşi pe prietenii mei să mă însoţească, şi 
am venit în goană sperând să-l ajung din urmă pe drum şi să-l 
prind, cu atât mai mult, cu cât în afară de scrisoarea pe care 
trebuia să o aducă aici, mai avea şi altele, extrem de 
compromiţătoare, adresate mai multor personalităţi influente din 
ţinut. 

— Asta mă nelinişteşte foarte mult, spuse don Rafael cu un 
aer gânditor, e evident ca în loc să vină aici, mizerabilul s-a dus 
drept la general să-i ducă hârtiile. 

— Din nenorocire nu mai încape nici cea mai mică îndoială. 

— Ce să facem acum? murmură don Rafael maşinal. 

Urmă o clipă de tăcere; fiecare se gândea la mijloacele care ar 
trebui întrebuințate ca să neutralizeze efectele acestei trădări. 

Caramilla şi Cap de Vultur se ridicară şi se pregătiră să plece. 

— Unde vă duceţi? îi întrebă Valentin. 

— In vreme ce fraţii lor se sfătuiesc, răspunse araucanul, şefii 
indieni pleacă în recunoaştere. 

— Ai dreptate duceţi-vă, duceţi-vă, spuse vânătorul. Nu ştiu de 
ce, adaogă el cu tristeţe, dar am presimţirea unei nenorociri. 

Cei doi indieni ieşiră. 

— Ştii poate ce conţinea scrisoarea pe care mi-a adresat-o 
contele? întrebă don Rafael după o clipă. 

— Nu; dar cred că-ţi anunţa victoria şi te ruga să o aduci pe 
dona Angela la Hermonsillo. In orice caz, misiva aceasta era 
destul de compromiţătoare. 

— Cât despre asta, nu mă prea îngrijesc eu; nu cred ca 
generalul Guerrero să îndrăznească sa mă atace. 

— La ce bun să mai discutăm atâta şi să pierdem de geaba un 
timp atât de preţios? N-am de cât un singur lucru de făcut şi 
anume să ne ducem la Hermonsillo şi să o luăm pe dona Angela 
noi, spuse Belhumeur. 

— Ai dreptate, chiar aşa o să şi facem, răspunse Valentin. 

— Da, făcu şi don Rafael, contele ne va mulţumi cu siguranţă 
pentru aceasta. 

— Atunci, să ne aducem planul la îndeplinire fără nici o 
întârziere, relua Belhumeur; Elanul Negru şi cu mine vom pregăti 
totul pentru călătorie; d-ta don Rafael anunţ o pe dona Angela. 

— Grăbiţi-vă atunci, spuse Valentin, nu ştiu de ce, dar aş vrea 
să fii şi plecat de acum. 

Se despărţiră fără să mai spună nimic şi vânătorul rămase 
singur, oprindu-se din când în când să asculte, sau să privească 
pe fereastră, ca şi cum s-ar fi aşteptat în fiecare clipă să vadă 
apărând inamicul. 

insfârşit, ajuns la capătul răbdării, ieşi în curte. 

Prietenii lui puneau şei cailor, în vreme ce servitorii aduceau 
catâri pentru transportul bagajelor. 

Neliniştea lui Valentin creştea pe fiecare clipă mai mult; el îşi 
ajuta tovarăşii cu o nerăbdare febrilă şi-i îndemna pe toţi să se 
grăbească. 

Trecu o oră; acuma era totul gata, şi n-o mai aşteptau decât 
pe dona Angela; apăru şi ea însfârşit întovărăşită de dona Inez şi 
don Rafael. 

— Insfârşit! strigă Valentin. Urcaţi-vă pe cai şi să plecăm! 

— Să plecăm, repetară ceilalţi. 

Incălecară cu toţii. 

Deodată se auzi un zgomot puternic şi Caramilla apăru gâfâind 
şi cu figura descompusă. 

— Fugiţi, fugiţi! strigă el. Sosesc. 

— Inainte! strigă Valentin. 

Dar un obstacol de neîntrecut se ridică deodată în faţa lor. In 
clipa când voiau să treacă poarta haciendei, aceasta fu deodată 
împiedicată de vitele pe care le aduceau servitorii grăbiţi de la 
câmp, ca să fie apărate probabil de vagabonzi, şi jefuitori. 

Bietele animale se îngrămădeau la poartă, ca şi cum ar fi voit 
să intre toate odată, scoțând mugete plângătoare şi gonite din 
spate de servitori. 

Nu se puteau gândi să mai iasă înainte de a intra toată turma 
şi nici să o împingă înapoi ca să libereze poarta nu se putea, aşa 
încât de voie de nevoie, fugarii fură siliţi să aştepte. 

Valentin era nebun de mânie. 

— Şi, o ştiam! Ştiam că aşa o să se întâmple, murmură el cu 
vocea gâtuită, strângând pumnii cu furie. 

Insfârşit, după mai bine de o oră, căci don Rafael avea multe 
vite, poarta se deschise din nou. 

— Să mergem, în numele cerului! strigă Valentin. 

— E prea târziu, răspunse Cap de Vultur apărând deodată în 
prag. 

— Blestem! strigă vânătorul şi se precipită afară. 

Dar abia arunca o privire în jur şi scoase un strigăt de 
descurajare. 

Hacienda era complet înconjurată de mai bine de cinci sute de 
cavaleri mexicani, în mijlocul cărora se distingea generalul 
Guerrero. 

— Oh! Trădător blestemat, strigă vânătorul. 

— Să nu ne lăsăm doborâţi, spuse don Rafael; Cuerpo del 
Cristo! am luptat şi eu adeseori în deşert şi cunosc toate 
şireteniile. Trebuie să-i surprindem şi să trecem cu forţa printre 
rândurile lor. 

— Nu, spuse Valentin cu autoritate, asta nu se poate 
Belhumeur închide şi baricadează uşa. 

Canadianul se grăbi să asculte. 

— Dar... făcu don Rafael. 

— Don Rafael, reluă Valentin, nu mai eşti liber să faci după 
capul d-tale şi să te arunci în aventuri disperate, acum trebuie să 
trăieşti pentru copiii şi soţia d-tale; de altfel, avem noi dreptul să 
o expunem pe dona Angela să fie omorâtă în mijlocul nostru? 

— E adevărat, răspunse el. lertaţi-mă, eram nebun. 

— Oh! striga dona Angela. Ce-mi pasă de moarte dacă n-ara 
să-l pot revedea pe iubitul meu? 

— Senorita, spuse vânătorul, lasă evenimentele să-şi urmeze 
cursul lor, cine ştie dacă nu e mai bine aşa? Acuma însă, intră 
înapoi în casă şi lasă-ne să hotărâm noi ce trebuie de făcut. 

— Vino, copila mea, vino, îi spuse dona Inez cu afecţiune, 
prezenţa ta este inutilă aici şi va fi în curând inoportună. 

— Te ascult, senora, răspunse tânăra fată cu tristeţe. 

Şi, se îndepărtă încet, la braţul donai Inez. 

Don Rafael, ordonase servitorilor săi să se înarmeze şi să fie 
gata să opună o rezistenţă puternică în cazul unui atac, 
eventualitate la care se putea aştepta dintr-un moment într-altul, 
după mişcările pe care le ordonase generalul trupelor sale. 

Servitorii haciendei erau numeroşi şi devotați stăpânului lor, 

lupta anunţa să fie serioasă. 

Valentin, care de câteva clipe părea că se gândeşte intens, se 
aplecă la urechea lui Don Rafael şi spuse câteva cuvinte. 

— Oh! răspunse acesta. E aproape o laşitate ceea ce îmi 
propui d-ta, don Valentin. 

— Trebuie! răspunse vânătorul cu insistenţă şi intră repede în 
casă în vreme ca don Rafael se îndrepta destul de indispus către 
poartă. 

Don Rafael deschise o ferestruică tăiată în poartă şi întrebă 
cine e acolo şi ce vrea; după ce parlamentă câteva clipe cu cei 
care cereau atât de energic să intre, dădu ordinul să se 
debaricadeze şi să se deschidă poartă, spre marea uimire a 
tuturor celor de faţă. 

intr-o clipă poarta fu deschisă, şi apăru generalul care înainta 
hotărât către ei, întovărăşit de mai mulţi ofiţeri. 

— Te rog să mă ierţi că te-am făcut să aştepţi d-le general, dar 
nu ştiam cine e, spuse don Rafael. 

— Caramba, amigo, răspunse generalul zâmbind şi aruncând o 
privire în jur, ai o garnizoană destul de numeroasă aici după câte 
văd. 

— De când cu ultimele evenimente din Sonora, drumurile sunt 
înţesate de bandiți, spuse don Rafael, trebuia să iau unele 
precauţii. 

Generalul clătină din cap. 

— Foarte bine, caballero, reluă el, dar mie nu-mi place să văd 
atâţia oameni înarmaţi fără motiv legal. Aruncaţi-vă armele, d- 
lor. 

Servitorii îşi priviră stăpânul, acesta îşi muşcă buzele dar le 
făcu semn să asculte. 

— Imi pare rău, don Rafael, dar voi lăsa o garnizoană în 
hacienda d-tale. Toate persoanele care se află aici sunt 
prizonierii mei, şi mă vor urma la Guayamas. 

— Aşa îmi mulţumeşti pentru faptul că te-am lăsat să intri în 
casa mea? spuse don Rafael cu amărăciune. 

— AŞ fi intrat în orice caz, cu sau fără voia d-tale, reluă 
generalul cu asprime; şi acum chemaţi-o pe fata mea. 

— lată-mă tată, spuse tânăra fată apărând pe treptele de sus 
ale peronului. 

Dona Angela cobori încet în curte, merse către tatăl său şi se 
opri la doi paşi de el. 

— Ce doreşti? spuse ea. 

— Să-ţi dau ordinul să mă urmezi, răspunse el sec. 

— Nu pot face altceva decât să te urmez, relua ea. Dar mă 
cunoşti, tată, şi ştii că hotărârea mea e nestrămutată. Am 
mijlocul să mă sustrag tiraniei tale, când îmi va părea prea greu 
de suferit. Purtarea ta o va hotărî pe a mea. Şi acum să mergem! 

Singura afecţiune care rămăsese vie şi curată în inima 
ambiţiosului general, era dragostea pentru fiica sa, iar dragostea 
aceasta era imensă şi fără margini. Omul acesta care nu se 
dădea înapoi dinaintea nici unei acţiuni, oricât de crudă ar fi fost 
ea, ca să-şi ajungă scopul pe care şi-l propusese, tremura când 
încrunta din sprâncene copila aceasta de optsprezece ani, care 
ştiind puterea tiranică pe care o exercita asupra tatălui său, 
abuza fără scrupul de ea. Dinspre partea sa, don Sebastian, 
cunoştea voinţa de fier şi caracterul hotărât al fiicei sale. Aşa 
încât tremură în sinea lui auzindu-i declaraţia, cu toate că nu lăsa 
să se vadă nimic în afară. 

Se întoarse deci cu un aer dispreţuitor şi dădu ordinul de 
plecare. 

Un sfert de oră mai târziu, toţi prizonierii erau în drum spre 
Guayamas şi nu mai rămăsese la haciendă decât don Rafael şi 
dona Inez, supravegheați de o garnizoană de cincizeci de oameni 
comandaţi de un ofiţer, care avea ordinul să nu-i lase să 
comunice cu nimeni. 

Văzându-l pe general revenindu-şi atât de repede după 
înfrângere; Valentin înţelesese dintr-odată situaţia: el văzuse cu 
perspicacitatea sa obişnuită, că graţie trădării lui don Cornelio, 
satele nu se vor ridica, că fermierii care-şi dăduseră cuvântul 
contelui vor rămâne de-o parte, că revolta nu va reuşi şi că don 
Louis bolnav şi părăsit de toată lumea va fi poate silit să trateze 
cu omul pe care-l învinsese. lată de ce îl hotărâse pe don Rafael 
să nu mai încerce o rezistenţă inutilă, care n-ar fi putut decât să-l 
compromită şi o convinsese în acelaşi timp pe dona Angela să 
simuleze că acceptă condiţiile tatălui ei şi să plece cu el. 

Am văzut că vânătorul avea dreptate şi că prevederile lui 
fuseseră juste. 

Se înşelase totuşi, crezând că va putea să-l prevină pe amicul 
său de cele ce se întâmplaseră. Ordinele date de general în 
privinţa prizonierilor fură executate cu o punctualitate atât de 
mare încât îi fu imposibil să-i transmită vreo veste contelui. 

Şi acum că am raportat faptele care s-au petrecut la haciendă, 
vom relua povestirea de unde am lăsat-o şi vom ajunge la 
deznodământul acestei drame. 

CAPITOLUL XVII 
ÎNTOARCEREA ÎNVINGĂTORULUI 


Rugăm pe cititor să ne urmeze la Guayamas, la un an după 
evenimentele pe care le-am raportat în capitolul precedent. 

Un om îmbrăcat într-un costum militar, care semăna destul de 
bine cu uniforma mexicană, se plimba în lung şi-n lat cu mâinile 
la spate într-un salon elegant mobilat. 

Omul acesta părea extrem de preocupat, încruntase din 
sprâncene şi din când în când arunca o privire nerăbdătoare spre 
o pendulă aşezată pe o consolă. 

Omul acesta aştepta desigur pe cineva care nu mai sosea şi 
nerăbdarea sa creştea din ce în ce mai mult; îşi luase tocmai 
pălăria aruncată pe o mobilă şi voia probabil să se retragă, când 
se deschise o uşă şi un servitor anunţă: 

— Excelenţa sa generalul don Sebastian Guerrero. 

— Insfârşit! mormăi vizitatorul printre dinţi. 

Generalul apăru în uniformă de gală. 

— lartă-mă, dragul meu conte, spuse el eu un ton afectuos, 
iartă-mă că te-am lăsat să aştepţi atâta; dar mi-a fost extrem de 
greu să scap da toţi nepoftiţii care mă înconjurau. lată-mă deci 
însfârşit gata să ascult cu cea mai mare atenţie comunicările pe 
care vei binevoi să mi le faci. 

— Generale, răspunse contele; am venit pentru două motive: 
întâi să obţin din partea d-tale un răspuns clar şi categoric cu 
privire la propunerile pe care am avut onoarea să ţi le fac acuma 
câteva zile; şi apoi am să-ţi adresez nişte plângeri cu privire la 
unele fapte foarte grave care au loc în detrimentul batalionului 
francez, şi de care fără îndoială că n-ai ştiut nimica până acum, 
adaugă el cu o nuanţă de ironie în glas. 

— Aud acuma prima oară despre asta, d-le conte; crede-mă că 
sunt hotărât să fac dreptate batalionului francez pentru care, de 
când s-a organizat, nu am avut decât cuvinte de laudă, atât 
pentru purtarea ireproşabilă a tuturor membrilor săi cât şi pentru 
serviciile pe care mi le-a adus neîncetat. 

Aceste două persoane care discutau atât de prieteneşte şi nu 
încetau cu zâmbetele, erau unul, generalul Guerrero şi al doilea 
contele de Prebois-Grance, cei doi oamenii pe care i-am văzut 
inamici atât de înverşunaţi. 

Ce se petrecuse oare de la tratatul din Guyamas? Ce motiv 
fusese destul de puternic ca să-i facă să-şi uite ura? Ce 
comunitate de idei putea să existe între ei, ca să producă o 
schimbare atât de extraordinară şi inexplicabilă? 

Aceasta o vom explica chiar acum înainte de a merge mai 
departe, cu atât mai mult, cu cât faptele pe care le vom raporta 
arată caracterul mexican în adevărata sa lumină. 

După succesul tratatului de la Guyamas când revolta satelor 
fusese oprită graţie trădării lui don Cornelio, generalul crezuse că 
a câştigat pe toată linia şi nu va mai avea să se ocupe de contele 
de Prebois-Grance. 

Acesta, extrem de bolnav şi incapabil de orice rezistenţă, 
primise ordinul să părăsească imediat Guyamas. 

Amicii săi, cărora li se redase libertatea după semnarea 
tratatului, se grăbiseră să vină lângă el şi Valentin plecase cu 
contele la San Francisco, lăsându-l pe Caramilla în Sonora ca să-i 
ţină în curent cu toate noutăţile. 

Generalul se lăudase faţă de fiica sa de „generozitatea” cu 
care-l tratase pe conte; apoi o lăsase liberă în aparenţă pe 
acţiunile sale sperând că va consimţi să admită un anumit 
proiect pe care nu i-l spusese încă şi care era să o mărite cu un 
personaj foarte influent al Mexicului. 

Trecuseră apoi câteva luni; generalul care contase pe absenţa 
contelui îşi mai ales pe faptul că nu mai aveau nici o veste 
despre el, pentru a o vindeca pe fiica lui de ceea ce numea el 
pasiunea sa nebună, fu foarte surprins când voind să discute cu 
ea despre planurile pe care le făcuse în secret şi despre 
căsătoria pe care o proiectase, o auzi răspunzând cu hotărâre: 

— Ţi-am spus odată tată că mă voi mărita cu contele de 
Prebois-Grance şi că nimeni altul nu va obţine mâna mea; tu 
singur ai consimţit la această căsătorie. Mă consider deci legat 
de el şi-i voi rămâne credincioasă atât timp va trăi. 

Generalul fu mai întâi foarte contrariat de răspunsul acesta. 
Cunoştea el caracterul hotărât al fiicei sale, dar nu se aşteptase 
la o rezistenţă atât de încăpăţânată. După o clipă îşi recăpătă 
totuşi prezenţa de spirit şi se aplecă spre ea sărutând-o pe frunte 
şi spunându-i cu o bunătate prefăcută. 

— Haide, copil rău ce eşti, văd că trebuie să fac tot ce vrei tu, 
oricât m-ar costa. Ei, bine, voi încerca, şi nu va mai depinde de 
mine ca tu să-l revezi pe acela pe care-l iubeşti. 

— Oh! Tată să fie oare cu putinţă? strigă ea neputând să-şi 
stăpânească bucuria, vorbeşti serios? 

— Cum nu se poate mai serios, răutate mică, aşa că ştergeţi 
lacrimile şi fii din nou veselă şi fericită ca altădată. 

— Atunci am să-l văd din nou? 

— i-o jur. 

— Aici? 

— Da, aici, la Guyamas. 

— Oh! strigă ea cu avânt îmbrăţişându-l şi sărutându-l cu 
dragoste, izbucnind în acelaşi timp în lacrimi. Oh! Ce bun eşti tu 
tată şi cum am să te iubesc dacă vei face aşa ceva. 

— iți promit că voi face, răspunse el, înduioşat fără voie de 
dragostea aceasta atât de puternică şi de pasionată. 

Generalul îşi făcuse acum un plan pe care-l vom vedea 
desfăşurându-se în toată urâţenia lui. 

Din răspunsul fiicei sale, don Sebastian reţinuse numai 
aceasta: 

. „îi voi rămâne credincioasă cât va trăi”. 

Sărmana dona Angela sugerase fără voie tatălui său, cel mai 
oribil proiect care se poate închipui. 

Două zile mai târziu, Caramilla pleca spre San Francisco, 
ducând contelui o scrisoare din partea tinerei fete, scrisoare care 
trebuie să aibă o influenţă imensă asupra hotărârilor ulterioare 
ale lui don Louis. 

Mexicanii fuseseră atât de strălucit bătuţi de francezi la 
Hermonsillo, încât le păstraseră amintirea cea mai înduioşătoare 
şi mai respectuoasă Generalul Guerrero, care după cum a 
constatat desigur cititorul, nu era deloc lipsit de imaginaţie, 
făcuse în această privinţă o reflexie plină de logică şi de bun 
simţ; şi anume îşi spusese, că, dacă francezii fuseseră capabili 
să-i bată pe mexicani care sunt, după cum se ştie, nişte soldaţi 
extrem de temuţi, cu atât mai mult vor fi în stare să-i bată pe 
indieni. Ca o consecinţă a raţionamentului său, generalul 
Guerrero formase la Guyamas un batalion compus în întregime 
din voluntarii francezi şi comandat de ofiţeri francezi, al cărui 
serviciu se mărginea deocamdată la paza portului şi la 
menţinerea ordinei în oraş. 

Din nefericire, izbucniră în curând o serile de neînţelegeri, 
grave între mexicani şi străini, neînţelegeri încurajate probabil pe 
sub mână de unele persoane influente, dar care puseseră 
batalionul într-o poziţie destul de dificilă şi care se înrăutăţea din 
zi în zi mai mult. 

Deodată, se află cu surprindere, cu stupoare aproape, că 
debarcase la Guyamas contele de Prebois-Grance. 

lată ce se întâmplase: 

Indată după ce avusese cu fiica sa, conversaţia pe care am 
relatat-o în parte, generalul îi vizitase pe senor don Antonio 
Mendez Pavo, vizita aceasta fusese lungă şi cei doi vorbiseră 
multe lucruri în cel mai mare secret, generalul se întoarse apoi 
acasă, frecându-şi mâinile. 

In timpul acesta contele era la San Francisco, trist şi întunecat, 
ruşinat de rezultatul expediției sale care începuse atât de bine, 
furios pe trădătorii care îl făcuseră sa eşueze şi arzând de dorinţa 
de aşi lua revanşa, în ciuda înţeleptelor sfaturi ale lui Valentin. 

Nu vorbea niciodată de dona Angela şi numele acesta, săpat 
în inima lui, nu-i mai ajunsese niciodată pe buze. 

Sosirea lui Caramilla la San Francisco produse o adevărată 
lovitură de teatru; contele păru deodată că-şi recapătă toate 
speranţele şi iluziile, zâmbetul îi reapăru pe buze şi raze 
trecătoare de veselie îi luminară fruntea. 

Într-o seară stătea cu Valentin după masă într-o cameră a 
locuinţei pe care o ocupau în comun şi fumau amândoi în tăcere. 

— Vii cu mine prietene, nu-i aşa? spuse contele deodată 
întorcându-se către Valentin. 

— Aşadar, te-ai hotărât definitiv să pleci? răspunse acesta 
suspinând. 

— Ce să facem aici? 

— Nimic; sunt şi eu plictisit de viaţa pe care o ducem - dar 
avem înaintea noastră deşertul nesfârşit şi orizonturile imense 
ale preeriei. De ce să nu ne reluăm viaţa fericită de vânători, în 
loc să ne încredem în promisiunile mincinoase ale acestor 
mexicani lipsiţi de inimă, care te-au făcut să suferi atât şi ale 
căror trădări te-au adus unde eşti acum. 

Contele scoase din buzunar scrisoarea pe care o adusese 
Caramilla şi i-o întinse. 

Valentin o citi. 

— Bun spuse el, prefer să fii sincer cu mine. Te urmez şi eu. 

A doua zi Louis deschise birouri de înrolare şi după câteva zile 
se îmbarca pe o goeletă cu voluntarii săi. 

Debarcară la Guyamas după patru zile. 

Senor Pavo îl privi admirator pe conte şi insistă să-l prezinte 
chiar el generalului. 

— Eu am să vă împac, spunea el. 

Don Louis îl urmă cu inima bătând la gândul că o va revedea 
poate pe dona Angela. 

Nu se întâmplă nimic. 

Generalul fu foarte amabil cu contele; îi vorbi cu o sinceritate 
prefăcută şi păru că-i acceptă propunere. 

Don Louis îi aducea două sute de oameni înarmaţi şi-şi pune 
spada la dispoziţia lui. 

Generalul Guerrero, nu răspundea pozitiv la aceste avansuri, 
dar lăsa totuşi să se înţeleagă că nu-i displăceau; mai mult chiar, 
îi promise contelui să-i dea comanda batalionului francez, 
promisiune pe care contele la rândul său avu aerul că o primeşte 
cu cea mai mare plăcere. 

Această întrevedere fu urmată de mai multe altele şi în afară 
de nenumăratele promisiuni pe care le făcea generalul, contele 
nu mai putu obţine de la el decât un fel de autorizaţie tacită de a 
exercita comanda voluntarilor împreună cu şeful batalionului. 

De altfel, autorizaţia aceasta îi dăuna contelui mai mult decât 
îi folosi, căci ea irită un mare număr dintre francezii care priveau 
cu neîncredere pe noul şef pe care voi să i-l impună generalul. 

De opt zile de când se afla contele la Guyamas, generalul nu-i 
spusese nimic de dona Angela şi-i fusese imposibil să o vadă. 

In ziua în care l-am întâlnit pe conte la general, fricţiunile 
dintre francezi şi populaţie ajunseseră atât de grave, încât se 
impunea o intervenţie imediată ca să se evite nenorociri mai 
mari. Mai mulţi francezi fuseseră împuşcaţi şi doi fuseseră chiar 
omorâţi în plină stradă; locuitorii îi amenințau pe ascuns pe 
voluntari şi era în aer un ce care prevesteşte marile catastrofe. 

Generalul simulă că e viu atins de insulta adusă francezilor; el 
îi promise contelui că se va face dreptate şi că asasinii vor fi 
arestaţi. 

Adevărul era că generalul voia să mai aştepte sosirea 
numeroaselor întăriri de la Hermonsillo înainte de marea lovitură 
pe care o medita pentru a-i nimici pe francezi, şi căuta numai să 
mai câştige timp. 

Contele se retrase. 

A doua zi insultele reîncepură. Francezii văzură cum se 
plimbau liberi prin oraş asasinii pe care generalul făgăduise să-i 
pedepsească. O clocotire surdă începu să mocnească atunci în 
batalion şi o nouă delegaţie, fu trimisă, generalului. 

După cum se vede, atmosfera era grozav de încărcată. O 
singură scânteie ar fi fost de ajuns ca să aprindă un imens 
incendiu. 

CAPITOLUL XVIII 
ÎNCEPUTUL SFÂRŞITULUI 


Era noapte; într-o căsuţă din Guyamas, Louis şi Valentin 
discutau la lumina slabă a unei lumânări fumegânde şi 
tremurătoare; ei discutau despre mijloacele care trebuiau să fie 
întrebuințate pentru a grăbi deznodământul  maşinaţiilor 
întunecate, în care, cu o perseverenţă diabolică reuşise generalul 
să-i învăluie. Caramilla dormea liniştit într-un colţ. 

In clipa aceasta, se auziră două bătăi uşoare la uşa care da în 
stradă. 

— Cine să fie oare atât de târziu? spuse contele, nu mai aştept 
pe nimeni. 

— Nu face nimic, o să vedem noi, făcu Valentin, musafirii cei 
mai plăcuţi sunt adesea aceia pe care nu te aşteptai să-i 
primeşti. 

Şi se duse să deschidă uşa. 

Abia o deschisese şi o femeie intră grăbită în odaie strigându-i 
vânătorului cu o voce întretăiată de frică: 

— lute! lute! Sunt urmărită! 

Valentin se avântă afară. 

Femeia aceasta era „tapada” adică avea faţa complet 
acoperită de o mantie lungă, totuşi contele o recunoscu imediat. 
Care alta decât dona Angela putea veni să-l vadă în felul acesta? 

Chiar ea era. 

Tânăra fată căzu pe jumătate leşinată în braţele contelui care 
o întâlnise pe un fotoliu şi începu să-i dea toate îngrijirile de care 
avea nevoie. 

— Vorbeşte, în numele cerului, strigă el, ce este? Ce s-a 
întâmplat? 

Câteva clipe mai târziu dona Angela se ridică, îşi trecu mâna 
peste frunte de mai multe ori şi privindu-l pe conte cu a expresie 
de supremă fericire: 

— Insfârşit te revăd din nou, dragostea mea! strigă ea 
izbucnind în lacrimi şi aruncându-se pierdută în braţele sale. 

Don Louis îi înapoie mângâierile şi căuta să o liniştească. 

Tânăra fată era pradă unei ciudate surescitări nervoase, ochii 
săi negri aveau o privire rătăcită, faţa palidă ca de moarte şi tot 
corpul îi era agitat de tremurături convulsive. 

— Dar însfârşit, copila mea, ce s-a întâmplat? Explică-te, în 
numele cerului, te rog Angela, dacă mă iubeşti, vorbeşte. 

— Dacă te iubesc, biata dragoste a inimii mele, pobre querido 
de mi corazon - spuse ea, suspinând şi luându-i mânia în ale 
sale, dacă te iubesc! Vai te iubesc de moarte, don Louis şi 
dragostea aceasta mă va omori! 

— Nu vorbi aşa, îngerul meu iubit! Goneşte gândurile acestea 
triste şi nu te mai gândi decât la dragostea noastră. 

— Nu, don Louis, n-am venit să-ţi vorbesc de dragoste; am 
venit să te salvez. 

— Să mă salvezi? spuse el cu o veselie prefăcută. Crezi că 
sunt într-o primejdie atât die mare? 

— Mâine vei fi într-o primejdie teribilă, don Louis, bagă de 
seamă ce-ţi spun şi nu mă mai privi zâmbind, căci mâine vei fi 
pierdut. S-au luat toate măsurile. Am auzit totul din întâmplare. E 
oribil! Şi eu care nu ştiam că te-ai întors la Guyamas şi am aflat 
în felul acesta. Atunci am fugit la tine pierdută, ca o nebună ca 
să-ţi spun: fugi don Louis, trebuie să fugi! 

— Să fug! reluă el gânditor. Va trebuii deci să te pierd încă 
odată Angela, şi de data aceasta pentru totdeauna. Nu, prefer să 
mor! 

— Dar plec şi eu cu tine. Nu sunt eu logodnica ta, soţia ta în 
faţa lui Dumnezeu? Vino don Louis, vino, să plecăm, să nu mai 
pierdem nici un minut, nici o secundă, cu calul tău în două ore 
suntem în afară de orice pericol. Dar să-ţi iei şi armele căci am 
fost spionată de un om tot timpul de a casă până aici. 

Ea vorbea ca în delir, cu o stranie volubilitate. Contele nu mai 
ştia ce să spună. Deodată se auzi un zgomot puternic în stradă şi 
uşa care fusese numai rezemată, se deschise brusc până la 
perete. 

— Salvează-mă! Salvează-mă! strigă biata copilă îngrozită. 

Don Louis îşi luă pistoalele şi se aşeză hotărât în faţa ei. 

— Oh! Ai să vii totuşi mizerabile! spuse de afară vocea lui 
Valentin. Să nu crezi c-ai să-mi scapi. Haide mergi sau te spintec 
cu cuțitul. 

Şi vânătorul intră în odaie cu un efort viguros, trăgând după el 
un om care se silea zadarnic să scape. 

— Inchide uşa Louis, reluă Valentin. Şi acum respectabilul meu 
spion, ai să-ţi arăţi faţa ta de trădător, ca să te putem 
recunoaşte. 

Louis se grăbise să-i asculte. 

Caramilla îşi părăsise colţul unde dormea şi, fără sa spună un 

cuvânt, o condusese pe dona Angela după o perdea sare o 
ascundea complet, apoi luase lumânarea în mână şi se apropiase 
de prietenii săi. 

Prizonierul se zbătea între timp cu disperare, încercând să-i 
împiedice să-i vadă faţa, dar nu spunea nici un cuvânt, 
mulţumindu-se să scoată numai nişte exclamaţii surde şi 
nedesluşite de mânie. 

Insfârşit după o luptă destul de lungă, necunoscutul înţelese 
că toate sforţările sale sunt zadarnice; el se ridică îşi aruncă 
mantia şi încrucişându-şi braţele pe piept: 

— Ei bine, priviţi-mă dacă o doriţi atâta, spuse el sarcastic. 

— Don Cornelio! strigară francezii. 

— Eu însumi, d-lor. Ce-aţi mai făcut de când n-am mai avut 
plăcerea să vă văd? reluă el cu îndrăzneală. 

— Trădător mizerabil! strigă Valentin aruncându-se asupra lui. 

Contele îl opri. 

— Caraghiosul acesta e nebun, pe cinstea mea, strigă el cu 
milă; lasă-l să plece, frate, e nedemn de mânia noastră nu merită 
decât dispreţ. 

— Ba nu! replică Valentin cu vioiciune; omul acesta este 
ajutorul blestemat al generalului; nu putem să-l lăsăm să plece. 

— Dar ce să facem cu el? Mai curând sau mai târziu vom fi 
obligaţi să-i dăm drumul. 

— Se prea poate, dar deocamdată îl vom încredința lui 
Caramilla ca să-l păzească el. 

Indianul făcu un gest de aprobare şi-l conduse pe don Cornelio 
în camera alăturată. 

Acesta merse după el fără să opună nici cea mai mică 
rezistenţă. 

— La revedere, d-lor, spuse el cu un zâmbet batjocoritor. 

Indianul îi aruncă o privire cu o expresie ciudată şi ieşi cu el. 

Dona Angela apăru atunci de după perdeaua care o ascundea. 

— Te aştept, don Louis, spuse ea. 

Dar acesta clătină din cap cu tristeţe. 

— Nu. Spuse el nu pot să fug, căci viaţa mea nu-mi aparţine. 
Am jurat tovarăşilor mei că n-am să-l părăsesc niciodată. Dacă 
aş fugi aş fi un trădător. 

Dona Angela se apropie de el şi aplecându-şi capul eu graţie: 

— Adio, don Louis, spuse ea, te porţi ca un adevărat caballero, 
urmează-ţi deci destinul, fericirea ta este şi a mea; vreau să fie 
fără nici o pată aşa că nu mai insist, adio. Sărută-mă pe frunte; 
de acum nu ne vom mai revedea decât în ziua morţii noastre. 

Deodată se auzi în stradă un strigăt atât de oribil încât 
tresăriră toţi trei de groază. 

Puțin după aceea se deschise uşa şi Caramilla intră; figura sa 
era calmă şi mergea liniştit ca de obicei. 

— Ai ieşit pe uşa din spate? întrebă Valentin. 

— Da. 

— Şi ce-ai făcu cu don Cornelio? 

— Liber! spuse indianul. 

— Cum liber? strică don Louis. 

— Trebuie să fie ceva la mijloc, reluă vânătorul. De ce l-ai 
lăsat să plece? 

Caramilla îşi scoase cuțitul de la brâu; lama era pătată cu 
sânge. 

— Nu trebuie să vă mai temeţi de dânsul, spuse el. 

— L-ai omorât? strigară toţi trei deodată. 

— Nu, răspunse el. Da acuma e orb şi mut. 

— Oh! strigară ei cu un gest de groază. 

Caramilla îi tăiase limba şi-i străpunsese ochii lui don Cornelio 
cu cuțitul său de scalpat, apoi îl dusese de partea cealaltă a 
oraşului şi îl lăsase în voia sorții. 

Valentin şi Louis se gândiră că era inutil să-i mai adreseze 
reproşuri care nu ar mai fi schimbat lucrurile cu nimic şi pe care 
de altfel araucanul nici nu le-ar fi înţeles, aşa încât nu făcură nici 
o observaţie. 

In ciuda insistențelor repetate ale contelui, dona Angela nu voi 
să-l lase să o întovărăşească înapoi la tatăl său; ea se retrase 
după ce îi făcuse această ultimă recomandaţie, aplecându-se la 
urechea lui: 

— Să fii prevăzător mâine, don Louis! 

Contele zâmbi şi ea zbură ca o pasăre lăsând tristă şi goală 
camera pe care o iluminase o clipă cu prezenţa ei. 

— Haide, zise contele lăsându-se să cadă pe un scaun după 
plecarea ei, se pare că totul se va sfârşi mâine: cu atât mai bine. 
Dar cel care va voi să mă prindă îmi va plăti scump această 
îndrăzneală. 

După cum se hotărâse dinainte, delegaţii voluntarilor se 
prezentară a doua zi la general. Acesta îi primi ca de obicei, cu 
nesfârşite amabilităţi şi promisiuni. 

Delegații insistară totuşi să obţină un răspuns clar. Don 
Sebastian, care era probabil gata să dea lovitura pe oare o 
pregătea de atâta timp, îşi schimbă atunci deodată tonul şi-i 
dădu afară ordonându-le să aştepte hotărârile pe care va binevoi 

să le ia. 

Delegații plecară exasperaţi de viclenia celui în care avuseseră 
slăbiciunea să se încreadă şi care le dovedea cum că îi înşelase 
tot timpul. 

Voluntarii aşteptau cu nerăbdare răspunsul pe care trebuia să- 
| aducă delegaţii lor. Când aceştia raportară ce se întâmplase, 
exasperarea ajunse la culme, se cereau arme şi fiecare se 
pregătea de luptă. 

Şeful batalionului nu mai ştia pe care să-l asculte. 

— Să se formeze careul, îi spuse contele. 

Ordinul fu executat. 

Contele se postă în mijlocul careului şi ridică mâna ca să se 
facă tăcere. 

Tăcură cu toţii. 

Toată lumea înţelegea că e o clipă solemnă. Fără voia lui, o 
oarecare şovăială se reflectă pe nobilele trăsături ale contelui; 
nu, că i-ar fi fost frică, dar simţea că aceasta era ultima carte pe 
care o juca şi că ea va fi decisivă pentru viitorul lui. Toţi stăteau 
cu ochii asupra lui. 

— Eziţi, de conte, îi spuse un ofiţer, atunci de ce ai mai venit? 
Nu mai eşti oare acelaşi om ca la Hermonsillo? 

La interpelarea aceasta usturătoare, o roşeaţă vie împurpura 
trăsăturile contelui, şi el tresări cu violenţă. 

— Nu, pentru Dumnezeu, strigă el, nu ezit. Dar, gândiţi-vă bine 
prieteni, cât mai aveţi timp, gândiţi-vă că, odată scoasă sabia din 
teacă vom fi în afara legilor. Ce doriţi? 

— Să ne luptăm! Să ne luptăm! strigară voluntarii agitându-şi 
armele cu entuziasm. 

Contele se îndreptă atunci, îşi scoase sabia din teacă şi 
ridicând-o deasupra capului. 

— O voiţi? strigă el. 

— Da! Da! 

— Ei bine, înainte atunci! Trăiască Franţa. 

— Trăiască Franţa! răspunseră voluntarii. 

Batalionul ieşi hotărât din cartier şi împărţit în patru companii 
se îndreptă în pas de luptă spre cazarma mexicană, pe trei părţi 
diferite. 

Dar generalul Guerrero îşi luase de multă vreme precauţiile şi 
se închisese în cazarmă cu trei sate de soldaţi. Casele învecinate 
fuseseră ocupate de civicos şi patru tunuri fuseseră instalate în 
cele patru locuri pe unde se putea încerca asaltul. 

Francezii nu erau decât vreo trei sute de oameni, aproape 

descurajaţi; mexicanii erau aproape două mii. 

Lupta începu totuşi cu hotărâre din toate părţile odată; primul 
elan fu aşa cum trebuia să fie, alică admirabil. 

Turnurile mexicane îi măturau pe atacatori, făcând un măcel 
înfiorător printre ei, dar aceştia se ţineau tare şi continuau să 
înainteze urmând exemplul contelui care înainte la cincisprezece 
paşi în fruntea coloanei în mijlocul unei grindini de gloanţe - cu 
puşca într-o mână şi eu sabia în cealaltă şi strigând cu vocea sa 
puternică. 

— Înainte! Înainte! 

Deodată însă, compania care trebuia să susţină flancul drept 
îşi pierdu cu totul capul şi începu să se retragă în dezordine. 

Contele încercă în zadar să-şi adune din nou voluntarii care 
erau de acum dezorientaţi şi toate eforturile sale fură zadarnice. 

Totuşi, tunurile mexicane încetaseră focul căci artileriştii lor 
erau morți. 

— Inainte! Cu baioneta! strigă contele şi se aruncă înainte 
urmat de Valentin şi die Caramilla care nu se dezlipeau de el; 
vreo douăzeci de voluntari alergară după el. 

Contele se repezi la zidul cazarmei pe care izbuti să-l 
escaladeze şi pe care stătu drept expus cu totul gloanţelor 
duşmanului. 

— Inainte! Inainte! repetă el. 

Pălăria sa ciuruită de gloanţe îi zbură de pe cap. Mai multe 
lovituri de baionetă îi sfâşiară hainele. 

Din nenorocire, francezii nu erau în totul decât vreo 
cincisprezece. După o rezistenţă eroică ei fură nevoiţi să se 
retragă, dar se retrăgeau ca nişte lei, pas cu pas cu faţa întoarsă 
spre inamic şi neîncetând să lupte. 

Incepu atunci o teribilă luptă corp la corp. 

Contele urla, lacrimi de furie îi brăzdau obrazul văzându-se 
părăsit în felul acesta, ar fi voit să moară dar degeaba se aruncă 
unde era bătălia mai grea, căci cei doi prieteni ai săi îl apărau 
fără voia lui de toate loviturile care-i erau destinate. 

Însfârşit, începu deruta. Contele îşi frânse sabia aruncând o 
privire de mânie neputincioasă acestor inamici pe care ar fi putut 
să-i învingă dacă ar fi fost urmat cu vitejie, şi care îi scăpau 
acum. 

Valentin şi Caramilla îl duseră spre port. 

Vasul care-i adusese ridicase ancora în timpul bătăliei. Fuga 
era imposibilă. 

In această împrejurare, o singură casă mai, putea oferi un 

refugiu celor învinşi. Era aceea a agentului francez, voluntarii 
alergară acolo. 

Senar Pavo le promise că toţi aceia care vor preda armele vor 
fi puşi sub protecţia drapelului francez. 

Contele intrase în casă şi se aruncase pe un scaun, nesimţitor 
la tot ce se făcea sau se spunea în jurul său; dar Valentin 
veghea. 

— O secundă, senor Pavo, spuse el. Contele de Prebois-Grance 
va scăpa cu viaţă? 

Mexicanul îi aruncă vânătorului o privire sinistră, dar nu 
răspunse. 

— Nu încape nici o şovăială d-le, reluă Valentin, ne trebuie un 
răspuns categoric sau reîncepem lupta. 

Senor Pavo văzu că nu mai poate ezita şi se hotărî să 
răspundă. 

— D-lor, spuse el cu o voce clară şi accentuată, vă jur pe 
onoarea mea că dl. conte Louis de Prebois-Grance va scăpa cu 
viaţă. 

— Am luat notă d-le de cele se ai spus, zise Valentin, cu o voce 
severă. 

Don Antonio Pavo arboră drapelul alb în semn de pace, 
aproape tot batalionul voluntarilor se refugiase la el în caisă. 

Bătălia era sfârşită. Durase trei ore. 

Francezii avuseseră treizeci şi opt de morţi şi şaizeci şi trei de 
răniţi din trei sute de luptători. 

Mexicanii pierduseră treizeci şi cinci de oameni şi avuseseră o 
sută patruzeci şi şapte de răniţi din aproape două mii de soldaţi. 

Bătălia fusese crâncenă şi învingătorii plăteau scump o 
victorie obţinută prin trădare. 

CAPITOLUL XIX 
ULTIMUL SACRIFICIU 


Imediat după luptă, o comedie încântătoare începu între don 
Antonio Pavo şi generalul Guerrero. 

Generalul nu voi să audă nimic despre o capitulare scrisă. El 
se mărgini să-şi dea „cuvântul de onoare” că dacă i sa dădeau 
toate armele, rebelii vor scăpa toţi cu viaţă. 

Don Antonio fu „silit” să facă aşa cum cerea generalul, armele 
fură predate şi francezii făcuţi prizonieri de război şi închişi. 

Imediat după căderea nopţii colonelul Suarez se prezentă la 
don Antonio Pavo întovărăşit de patru ofiţeri reclamând în 
numele generalului Guerrero să-i fie imediat predat contele de 
Prebois-Grance. 

Don Antonio se grăbi să asculte şi-i dădu contelui ordinul să 
plece. 

Acesta fără să-i răspundă, se mulţumi să-i arunce o privire de 
dispreţ şi se predă colonelului. 

Un sfert de oră mai târziu era închis singur şi pus la secret. 

In ciuda promisiune solemne făcută de don Antonio Pavo în 
faţa tuturor voluntarilor, contele de Prebois-Grance fu dat în 
judecată câteva zile după arestarea sa ilegală şi se începu 
ancheta. 

Dar Valentin nu dormea; el nu consimţise să-şi păstreze 
libertatea decât în speranţa de a-şi salva prietenul. 

Două, trei zile după începerea anchetei într-o seară se 
deschise uşa celulei, în care se afla contele. 

Acesta întoarse capul maşinal ca să vadă cine intră şi scoase 
un strigăt de bucurie: era Valentin. 

— Tu, tu aici, îi spuse el; oh! ţi mulţumesc de o mie de ori, ai 
venit. 

— Nu mă aşteptai? răspunse vânătorul. 

— Speram că vei veni, dar nu îndrăzneam să te aştept. 
Probabil că eşti şi tu silit să te ascunzi, şi eşti ţinta tuturor 
vexaţiunilor. 

— Eu? Câtuşi de puţin! 

— Cu atât mai bine nici nu poţi să-ţi închipui cât de fericit sunt 
că te văd; dar cine a venit cu tine? 

Intr-adevăr, Valentin nu era singur; odată cu el mai intrase 

încă o persoană care rămăsese nemişcată lângă uşa pe care o 
închisese temnicerul după ce doi vizitatori. 

— Nu te ocupa de persoana aceasta deocamdată, zise 
Valentin, să vorbim mai bine de afaceri. 

— Fie, te ascult. 

— Ştii că vei fi condamnat la moarte, nu-i aşa? zise vânătorul 
deschis. 

— Bănuiesc. 

— Bun! Acuma ascultă-mă şi mai ales nu mă întrerupe; timpul 
e preţios şi trebuie să ne grăbim. Ai înţeles probabil că dacă te- 
am ascultat atunci când mi-ai ordonat să mă salvez n-am făcut-o 
pentru că bănuiam cum o să se întoarcă lucrurile. Acum a sosit 
momentul; totul e pregătit pentru fuga ta, temnicerii sunt 
cumpăraţi şi nu te vor vedea ieşind din închisoare, am angajat şi 
un vas. la-ţi pălăria şi vino. In zece minute vom fi pe bord, într-o 
jumătate de oră în larg şi vom lăsa justiţia mexicană să se 
descurce singură şi fără noi. Nu-i aşa că am lucrat bine? Vezi că 
nu mi-am pierdut timpul de pomană şi că totul este foarte 
simplu. 

— Foarte simplu într-adevăr, răspunse contele liniştit şi îţi 
mulţumesc pentru cele ce ai făcut. 

— Nu e nevoie să-mi mulţumeşti. 

Contele îi puse mâna pe braţ întrerupându-l. 

— Numai că, urmă el, nu pot să accept propunerea ta. 

— Cum? strigă Valentin, sărind în sus de uimire. Ce spui 
prietene? Cred că glumeşti. 

— Nu glumesc deloc şi tot ce am spus este adevărat. Sunt 
ferm hotărât să las poporului mexican ruşinea condamnării şi 
pata morţii mele. Nu voi fugi, căci nu pot şi nici nu trebuie s-o 
fac, ar fi o laşitate din partea mea. Un soldat nu-şi pătează 
blazonul, un francez nu are dreptul să-şi dezonoreze numele. Mi- 
am angajat viaţa în partida pe care am jucat-o, am pierdut şi 
trebuie să mi-o dau. 

— Nu vorbi aşa prietene, strigă Valentin, cu disperare, căci îmi 
sfâşii inima. 

— Gândeşte-te numai, dragul meu Valentin, în ce situaţie mă 
aflu; sunt judecat pe nedrept, deci poziţia mea e frumoasă şi 
judecătorii vor avea de suportat toată ruşinea condamnării mele. 
Dacă fug însă, nu voi mai fi decât un aventurier vulgar, un pirat 
cum spun ei, generos cu sângele tovarăşilor săi şi avar cu al său. 
Nu trebuie oare să plătesc datoria pe care mi-am luat-o faţă de 
aceia care au murit pentru cauza mea? Haide prietene, nu mai 

încerca să mă convingi căci e inutil; îţi repet că hotărârea mea e 
nestrămutată. 

— Ah! strigă Valentin din nou cu un accent de mânie pe care 
nu-l putu ascunde. Vrei aşadar să mori cu orice preţ, dar nu te-ai 
gândit că dacă mori mai tragi pe cineva în mormânt după tine? 
Crezi că va consimţi să trăiască mai departe când... 

— Taci, îl întrerupse contele agitat, nu-mi vorbi de ea. Biata 
Angela! Vai! Pentru ce m-a iubit? 

— Pentru ce? strigă înaintând deodată persoana care 
rămăsese nemişcată până atunci. Pentru că eşti nobil don Louis, 
pentru că ai o inimă mare. 

— Oh! striga el cu durere. Angela! Prietene, prietene, ce a-i 
făcut? 

Vânătorul nu putu să răspundă: plângea. Natura aceasta de 
fier era sfărâmată, omul acesta puternic plângea ca un copil. 

— Nu e vina lui că m-a adus, don Louis. Eu am voit-o şi l-am 
silit să mă conducă la tine. 

— Vai! răspunse contele cu tristeţe îmi sfâşii inima. Biată 
draga mea copilă. Când te văd pe tine mă părăseşte tot curajul şi 
toată hotărârea. Da! De ce ai venit să trezeşti prin prezenţa ta, 
regrete pe care nimic nu le va mai putea linişti de acum. 

— Te înşeli, don Louis, răspunse ea, cu o energie febrilă, dacă 
mă crezi o femeie slabă şi fără curaj. Dragostea mea e prea 
mare şi prea curată ca să-ţi pot cere vreodată ceva contra 
onoarei şi contra gloriei tale. Adineaori, ascunsă în colţul acesta 
întunecat, îţi ascultam cu aviditate cuvintele şi eram fericită că 
vorbeai aşa. Te iubesc, don Louis, ah! Aşa cum nimeni n-a mai 
fost iubit pe lumea asta; dar te iubesc pentru tine, nu pentru 
mine; gloria ta îmi este atât de scumpă ca ţie, şi memoria ta, 
trebuie să rămână fără nici o pată aşa cum viaţa ta a fost fără 
nici o josnicie. Don Louis, eşti totul pentru mine şi mi-aş sacrifica 
şi viaţa pentru tine dacă ar trebui, dar am venit să-ţi spun: mori 
conte, mori cu nobleţe, cu capul sus, vei cădea ca un erou şi vei 
avea memoria unui martir. 

— Oh! Mulţumesc Angela, mulţumesc, pentru cuvintele 
acestea, strigă contele strângând-o în braţe eu pasiune, m-ai dat 
înapoi tot curajul. 

— Şi, acum la revedere conte, pe curând. 

Contele se apropie de Valentin. 

— Dă-mi mâna, prietene, îi spuse el, şi iartă-mă că nu vreau să 
trăiesc. 

Vânătorul se aruncă în braţele prietenului său şi rămaseră 

amândoi aşa câteva minute. 

Contele se desfăcu însfârşit cu un efort eroic din îmbrăţişarea 
aceasta afectuoasă. Valentin ieşi fără să aibă puterea să 
articuleze un cuvânt, susţinând-o pe dona Angela, care, cu tot 
curajul pe care îl arătase era pe punctul să leşine. 

Uşa se închise din nou şi contele rămase singur. 

El se lăsă să cadă pe un scaun îşi sprijini coatele de masă îşi 
ascunse faţa în mâini şi rămase aşa toată noaptea. 

A doua zi de dimineaţă, don Louis fu condus la Tribunal. 
Interogatoriile erau sfârşite, pledoariile începură şi juraţii se 
retraseră să delibereze. După cinci minute se înapoiară. 

Contele de Prebois-Grance declarat vinovat cu majoritatea 
glasurilor, ei a condamnat să fie împuşcat. 

Contele fu dus imediat în capilla. 

In Spania şi în toată America de Sud, condamnaţii la moarte 
sunt duşi într-o cameră în fundul căreia se află un altar. Lângă 
patul condamnatului se pune un sicriu, în care va fi aşezat corpul 
său după execuţie. Zidurile sunt tapisate cu pânze negre 
presărate cu lacrimi de argint şi cu inscripţii funebre. Acest oficiu 
destul de crud după părerea noastră şi care este desigur o 
rămăşiţă a timpurilor barbare ale Evului Mediu, are probabil 
scopul să provoace gânduri pioase condamnatului. 

Contele nu se lăsă însă deloc influenţat de acest decor lugubru 
şi îşi puse ordine în afaceri, cu cea mai mare linişte. 

In ziua când fu dus în capi/la, Valentin intră la el în închisoare 
însoţit de părintele Seraphin. 

Misionarul era singurul preot pe care l-ar fi chemat dacă ar fi 
ştiut că se poate acest lucru, ca să-l asiste în ultimele sale clipe. 

Dar Valentin se gândise la toate. Din ordinul său Caramilla 
pornise în căutare şi nu întârziase să-l găsească pe misionar, 
care aflând despre ce era vorba, se grăbise să-l urmeze. 

A doua zi, Valentin o aduse cu el pe dona Angela, tânăra fată 
îşi îmbrăcase o haină de călugăriţă. 

— E pentru astăzi? întrebă contele. 

— Da, răspunse Valentin. 

Luis îţi lua prietenul la o parte. 

— Jură-mi că vei proteja copila aceasta când nu voi mai fi eu 
aici ca s-o fac. 

— Ţi-o jur, răspunse Valentin cu vocea frântă. 

Donă Angela îi auzi. Tânăra fată zâmbi cu tristeţe ştergându-şi 
o lacrimă. 

— Şi acum prietene vreau să îmi mai juri încă ceva. 


125 


— Vorbeşte. 

— Jură-mi că mă vei asculta orice ţi-aş cere. 

Valentin îşi privi prietenul şi văzu o asemenea nelinişte 
întipărită pe faţa lui încât îşi aplecă fruntea. 

— Ţi-o jur! spuse el cu vocea surdă. 

Ghicise ce voia Louis să-i ceară. 

— Nu vreau să mă răzbuni! Crede-mă prietene. Dumnezeu se 
va însărcina cu răzbunarea aceasta şi mai curând sau mai târziu, 
îmi va pedepsi duşmanii mult mai teribil decât ai putea tu să o 
faci. Imi promiţi? 

— Ai cuvântul meu, răspunse vânătorul. 

— Mulţumesc. Şi, acum lasă-mă să-mi iau rămas bun de la 
această copilă... 

Şi se duse spre dona Angela care la rândul său, înaintă şi ea 
spre el. 

Nu vom raporta conversaţia lor. Uitară totul pentru o oră ca să 
trăiască un secol de fericire, izolându-se numai ei doi şi vorbindu- 
şi cu inima deschisă. 

Deodată se auzi de afară un zgomot destul de puternic: uşa 
capillei se deschise şi apăru colonelul Suarez. 

— Te urmez, colonele, îi spuse contele fără să-i lase timp să 
spună ceva. 

işi trecu pentru ultima oară degetele prin mustață, îşi netezi 
părul, îşi luă pălăria de Panama pe care o păstră în mână şi ieşi 
după ce aruncase o privire melancolică în jur. 

Părintele Seraphin mergea la dreapta lui, dona Angela la 
stânga; după ei venea Valentin, clătinându-se ca un om beat, cu 
ochii rătăciţi şi faţa scăldată în lacrimi, în ciuda sforţărilor pe care 
le făcea ca să se stăpânească. 

Era ceva sfâşietor în aspectul acestui om cu trăsăturile 
energice şi faţa bronzată, care era în prada urnei dureri cu atât 
mai profundă cu cât era mută. 

Era ora şase dimineaţa, soarele abia răsărise, dimineaţa era 
splendidă cu aerul plin de parfumuri îmbătătoare; natura părea 
în sărbătoare şi un om plin de viaţă, de sănătate şi de inteligenţă 
avea să moară în mod brutal, lovit de inamici nedemni. 

O mulţime imensă se afla pe locul execuţiei şi trupele erau 
aranjate în ordine de bătaie. 

Generalul Guerrero în uniformă de gală, strălucitoare de 
decoraţii, se îngâmfa în fruntea trupelor sale. 

Contele mergea încet, vorbind cu misionarul şi adresându-i din 
când în când, câte un cuvânt eroicei fete care nu voise să-l 

părăsească în ora aceasta supremă. Îşi ţinea pălăria în faţă ca să 
se ferească de razele soarelui şi-şi făcea vânt cu nepăsare. 

Ajuns pe locul execuţiei, se opri, se întoarse spre plutonul de 
execuţie, îşi aruncă pălăria pe jos şi aşteptă. 

Un ofiţer citi sentinţa. 

După, ce termină cititul contele îl îmbrăţişă cu dragoste pe 
misionar şi apoi pe Valentin şi aplecându-se la urechea lui: 

— Să nu uiți? spuse el. 

— Nu! răspunse acesta cu voce nearticulată. 

Apoi veni rândul donei Angela. Ei rămaseră mult timp 
îmbrăţişaţi, apoi ca de comun acord, se despărţiră. 

— Despărţiţi pe pământ vom fi curând uniţi în ceruri. Curaj 
iubitul meu! îi spuse ea cu exaltare. 

El îi răspunse cu un zâmbet care nu mai avea nimic 
pământesc în el. 

Părintele Seraphin şi cu Valentin se retraseră cu câţiva paşi 
îngenunchind şi începură să se roage cu fervoare. 

Dona Angela se duse să se aşeze la câţiva paşi de general 
care urmărea toate pregătirile execuţiei cu un zâmbet de triumf. 

Contele aruncă o privire în jur ca să se asigure că prietenii săi 
se îndepărtaseră, apoi făcu câţiva paşi şi spre plutonul de 
execuţie şi încrucişându-şi mâinile la spate, cu capul sus, privirea 
hotărâtă şi zâmbetul pe buze: 

— Haideţi, vitejii mei, spuse el cu vocea limpede, faceţi-vă 
datoria, ochiţi în inimă. 

Atunci se petrecu un lucru ciudat: ofiţerul comandă focul 
bâlbâindu-se şi soldaţii trăgând unul după altul, nu izbutiră să-l 
nimerească pe condamnat. 

— Terminaţi odată! strigă generalul. 

Soldaţii îşi încărcară armele din nou şi se auzi comanda: „Foc”. 

Salva izbucni ca o lovitură de trăsnet şi contele căzu cu faţa la 
pământ. 

Era mort: progresul număra acum un martir mai mult. 

— Adio tată, strigă o voce la urechile generalului, îmi ţin 
promisiunea. 

Don Sebastian se întoarse îngrozit, căci recunoscuse vocea 
fiicei sale. 

Dona Angela se rostogolise pe jos. 

Tatăl său se precipită să o scape. Era prea târziu, nu mai 
strânse în braţe decât un cadavru. 

Pedeapsa lui începuse. Abia căzuse contele şi Valentin se 
apropie de el, urmat de misionar. 

— Să nu se apropie nimeni de corpul acesta, spuse el cu o 
voce care-i făcu şi pe cei mai viteji să se retragă. Şi îngenunchind 
la dreapta lui, în vreme ce misionarul se aşeză la stânga începu 
să se roage. 

Caramilla dispăruse. 

